
Сәйкестікті бағалаудың үлгі схемалары туралы

Еуразиялық экономикалық одақ шеңберіндегі техникалық реттеу туралы хаттаманың (2014 жылғы 29 мамырдағы Еуразиялық экономикалық одақ туралы шартқа № 9 қосымша) 5-тармағына және Жоғары Еуразиялық экономикалық кеңестің 2014 жылғы 23 желтоқсандағы № 98 шешімімен бекітілген Еуразиялық экономикалық комиссияның Жұмыс регламентіне № 1 қосымшаның 42-тармағына сәйкес Еуразиялық экономикалық комиссия Кеңесі шешті:
1.Қоса беріліп отырған сәйкестікті бағалаудың үлгі схемалары бекітілсін.
2.Мыналар:
а) Еуразиялық экономикалық комиссия Кеңесінің 2012 жылғы 20 маусымдағы № 48 шешімімен бекітілген Еуразиялық экономикалық одақтың техникалық регламенттерін әзірлеу, қабылдау, өзгерту және күшін жою тәртібіне сәйкес Еуразиялық экономикалық одаққа мүше мемлекеттерде мемлекетішілік келісу рәсімдері осы Шешімнің күшіне ену күніне дейін басталмаған Еуразиялық экономикалық одақтың техникалық регламенттерінің жобалары осы Шешіммен бекітілген сәйкестікті бағалаудың үлгі схемалары негізінде әзірленеді;
б) Кеден одағы Комиссиясының 2011 жылғы 7 сәуірдегі № 621 шешімімен бекітілген Кеден одағының техникалық регламенттерінің талаптарына сәйкестікті бағалаудың (растаудың) үлгі схемаларын қолдану туралы ереже техникалық реттеу объектілерінің осы Шешімнің күшіне ену күніне дейін қабылданған Еуразиялық экономикалық одақтың техникалық регламенттеріне сәйкестігін осы Шешіммен бекітілген сәйкестікті бағалаудың үлгі схемалары негізінде оларға сәйкестікті бағалаудың нысандарын, схемаларын және рәсімдерін белгілеуге қатысты өзгерістер енгізілгенге дейін Еуразиялық экономикалық одақтың (Кеден одағының) көрсетілген техникалық  регламенттерінде белгіленген ережелерге қайшы келмейтін бөлігінде бағалау жүргізу кезінде қолданылады деп белгіленсін.
3.Еуразиялық экономикалық комиссия Алқасы:
[bookmark: _GoBack]а) осы Шешім күшіне енген күннен бастап 3 айлық мерзімде Еуразиялық   экономикалық  комиссия  Кеңесінің  2014 жылғы 1 қазандағы № 79 шешімімен бекітілген Еуразиялық экономикалық одақтың техникалық регламенттерін әзірлеу және Кеден одағының техникалық регламенттеріне  өзгерістер енгізу жоспарына оны Еуразиялық экономикалық одақтың (Кеден одағының) техникалық регламенттеріне осы Шешіммен бекітілген сәйкестікті бағалаудың үлгі схемалары негізінде сәйкестікті бағалаудың нысандарын, схемаларын және рәсімдерін (соның ішінде зерттеулер (сынақтар) және өлшемдер процесі мен нәтижелерін бекіту тәсілдерін) белгілеуге қатысты өзгерістер енгізуді көздейтін тармақтармен толықтыру бөлігінде өзгерістер енгізу туралы Еуразиялық экономикалық комиссия Кеңесі шешімінің жобасын дайындасын;
б) 2019 жылғы 1 маусымға дейін Еуразиялық экономикалық комиссия Алқасының 2017 жылғы 30 маусымдағы № 80 шешіміне өнімді мемлекеттік тіркеу туралы куәліктің қолданылуы мерзімін белгілеу және көрсетілген Шешіммен бекітілген Өнімді мемлекеттік тіркеу туралы куәлікті ресімдеу қағидаларын өнімнің Еуразиялық экономикалық одақтың техникалық регламентінің талаптарына сәйкестігін растайтын өнімді мемлекеттік тіркеу туралы куәлікті ресімдеуге қатысты бөлігінде осы Шешіммен бекітілген сәйкестікті бағалаудың үлгі схемаларына сәйкес келтіру бөлігінде өзгерістер енгізсін.
4. Осы Шешім ресми жарияланған күнінен бастап күнтізбелік 30 күн өткен соң күшіне енеді.

Сәйкестікті бағалаудың үлгі схемалары

І. Жалпы ережелер

1. Осы құжат Еуразиялық экономикалық одақ шеңберіндегі техникалық реттеу туралы хаттаманың (2014 жылғы 29 мамырдағы Еуразиялық экономикалық одақ туралы шартқа (бұдан әрі – Шарт) № 9 қосымша) 5-тармағының ережелерін іске асыру мақсатында әзірленді, Еуразиялық экономикалық одақтың техникалық регламенттерін (Кеден одағының техникалық регламенттерін) (бұдан әрі тиісінше – Одақ, техникалық регламенттер) әзірлеу және қолдану кезінде пайдаланылады және өнімнің немесе өнімнің және өнімге қойылатын талаптармен байланысты жобалау (іздестіруді қоса алғанда), өндіру, құрылысын салу, монтаждау, жөндеу, пайдалану, сақтау, тасымалдау, сату және кәдеге жарату процестерінің (бұдан әрі – өнім) техникалық регламенттің талаптарына сәйкестігін бағалаудың үлгі схемаларын белгілейді. 
2. Осы құжат сәйкестікті растаудың үлгі схемаларын (сертификаттаудың үлгі схемаларын және сәйкестікті декларациялаудың үлгі схемаларын)  және мемлекеттік тіркеудің үлгі схемаларын қамтиды.
3. Өнімнің сәйкестігін бағалаудың нысандары, схемалары және рәсімдері осы құжат ескеріле отырып, техникалық регламентте белгіленеді.
4. Сәйкестікті бағалау нысандары мен схемаларын таңдау қауіпті факторлар ескеріле отырып және өнім үшін тән тәуекелдерді талдаудың негізінде, сондай-ақ техникалық регламентте белгіленген сәйкестікті бағалау кезінде өтінім берушілер ортасы ескеріле отырып жүзеге асырылады.
5. Техникалық регламенттерде өнімнің ерекшеліктері ескеріле отырып, сәйкестікті бағалаудың осы құжатта көзделгеннен өзге нысандары, схемалары және рәсімдері белгіленуі мүмкін.
6. Егер өнімге қатысты бұрын қабылданған техникалық регламенттерде сәйкестікті бағалаудың нысандары, схемалары және рәсімдері белгіленген жағдайда, әзірленетін техникалық регламенттерде осы өнімнің сәйкестігін бағалаудың ұқсас нысандары, схемалары және рәсімдері белгіленеді.
7. Өтінім берушіге оның өзі үшін қолайлы сәйкестікті бағалау схемасын таңдау құқығын беру мақсатында техникалық регламентте өнімнің белгілі бір түрі үшін сәйкестікті бағалаудың бірнеше схемалары белгіленеді.
8. Одақтың сәйкестікті бағалау жөніндегі органдарының (бұдан әрі – өнімді сертификаттау жөніндегі орган) бірыңғай тізіліміне енгізілген Одаққа мүше мемлекеттердің (бұдан әрі – мүше мемлекеттер) өнімін сертификаттау бойынша аккредиттелген бірнеше орган болған кезде, өтінім берушінің таңдауы бойынша өнімнің техникалық регламенттің талаптарына сәйкестігін растау аккредиттеудің талап етілетін саласында әрекет ететін аккредитациясы бар өнімді сертификаттау жөніндегі кез келген органдарда жүргізіледі.
9. Егер үлгі схемада аккредиттелген сынақ зертханасында (орталығында) өнімге зерттеулер (сынақтар) және өлшемдер жүргізу көзделсе, өтінім беруші немесе өнімді сертификаттау жөніндегі орган өнімге зерттеулер (сынақтар) және өлшемдер жүргізу үшін өтінім берушімен келісім бойынша аккредиттеудің талап етілетін саласында әрекет ететін аккредитациясы бар  кез келген аккредиттелген сынақ зертханасына (орталығына) өтініш жасауға құқылы.

ІІ. Анықтамалар

10. Осы құжаттың мақсаттары үшін төмендегілерді білдіретін мынадай ұғымдар пайдаланылады:
«аккредиттелген сынақ зертханасы (орталығы)» – мүше мемлекеттің заңнамасына сәйкес оның аумағында тіркелген, зерттеуді (сынауды) және өлшеуді жүзеге асыратын, аккредиттеу жөніндегі орган ресми таныған және Одақтың сәйкестікті бағалау жөніндегі органдырының  бірыңғай тізіліміне енгізілген заңды тұлға немесе осындай заңды тұлғаның атынан әрекет ететін  оның құрылымдық бөлімшесі;
«өндірістің жай-күйін талдау» – дайындаушыда Одақтың кедендік аумағына айналысқа шығарылатын өнімнің техникалық регламенттің талаптарына тұрақты (орнықты) сәйкестігін қамтамасыз ету үшін қажетті жағдайлардың болуын айқындау мақсатында өнімді сертификаттау жөніндегі орган жүзеге асыратын іс-әрекеттердің  жиынтығын білдіретін,  сертификаттау кезінде расталатын (расталған) сәйкестікті бағалау үлгі схемасының элементі; 
«жеке-дара бұйым» – дара өнімнің жеке данасы;
«импорттаушы» – мүше мемлекеттің заңнамасында белгіленген тәртіппен оның аумағында жеке кәсіпкер ретінде тіркелген, шетелдік дайындаушымен (сатушымен) өнім беруге сыртқы сауда шартын жасасқан, осы өнімді Одақтың кедендік аумағына айналысқа шығаруды  және (немесе) сатуды жүзеге асыратын және оның техникалық регламенттің  талаптарына сәйкестігі үшін жауапты болатын заңды тұлға немесе жеке тұлға;
«менеджмент жүйелерін сертификаттау жөніндегі орган» – мүше мемлекеттің заңнамасында белгіленген тәртіппен оның аумағында тіркелген, осы мүше мемлекеттің резиденті болып табылатын, менеджмент жүйелерін сертификаттау жөніндегі қызметті жүзеге асыратын орган ретінде аккредиттеу жөніндегі орган аккредиттеген заңды тұлға; 
«өнім партиясы» – сәйкестігіне растау жүргізу үшін өтінім беруші ұсынған тауардың ілеспе құжатына сәйкес бір атаудағы және таңбалаудағы (бар болған жағдайда) өнім бірліктерінің жиынтығы;
«сертификатталған өнімді мерзімдік бағалау» – сертификатталған өнімнің осы өнімді сертификаттау кезінде расталған техникалық регламенттің талаптарына сәйкестігін белгілеу мақсатында өнімді сертификаттау жөніндегі аккредиттелген орган жүзеге асыратын сәйкестікті жүйелі түрде бағалау (инспекциялық бақылау); 
«сатушы» – мүше мемлекеттің заңнамасында белгіленген тәртіппен оның аумағында жеке кәсіпкер ретінде тіркелген, өнімді шарт бойынша сататын және дайындаушы болып табылмайтын заңды тұлға немесе жеке тұлға;
«сериялық өндіріс өнімі» – бірыңғай технологиялық процесс пайдаланыла отырып, бір ғана техникалық құжаттама бойынша дайындалатын және өнім бірліктерінің дәйекті қатары немесе мерзімді түрде қайталанатын өнім партиялары түрінде Одақтың кедендік аумағына айналысқа  шығарылатын өнім;
«дайындаушының меншікті сынақ зертханасы» – мүше мемлекеттің заңнамасында белгіленген тәртіппен оның аумағында тіркелген, зерттеуді (сынауды) және өлшеуді жүзеге асыратын және дайындаушының меншігінде болатын заңды тұлға немесе осы заңды тұлғаның атынан әрекет ететін оның  құрылымдық бөлімшесі;
«сәйкестікті бағалау схемасы» – өнімнің техникалық регламенттің талаптарына сәйкестігін бағалау бойынша жұмыстарды жүргізу кезінде жүзеге асырылатын, нәтижелері өнімнің техникалық регламенттің талаптарына сәйкестігі (сәйкессіздігі) туралы шешім қабылдау кезінде пайдаланылатын рәсімдердің жиынтығы;
«сертификаттау схемасы» – нәтижелері өнімнің техникалық регламенттің талаптарына сәйкестігінің дәлелі ретінде қарастырылатын іс-әрекеттердің жиынтығы;
«тауарға ілеспе құжаттар» – өнімнің номенклатурасын және санын айқындайтын құжаттар;
«дайындаушының филиалы – заңды тұлға болып табылмайтын, дайындаушы тұрған жерден тыс орналасқан және оның барлық функцияларын немесе олардың бір бөлігін жүзеге асыратын оның оқшауланған бөлімшесі;
«сарапшы (сарапшы-аудитор)» –өнімнің белгілі бір саладағы сәйкестігін растау үшін мүше мемлекеттің заңнамасында белгіленген тәртіппен расталған білім мен дағдыларды иеленетін, өнімді сертификаттау жөніндегі органда өнімнің сәйкестігін растау бойынша қызметті жүзеге асыратын жеке тұлға.
Осы құжатта пайдаланылатын өзге де ұғымдар Еуразиялық экономикалық одақ шеңберіндегі техникалық реттеу туралы хаттамада (Шартқа № 9 қосымша), Сәйкестікті бағалау жөніндегі органдарды аккредиттеу бойынша жұмыс нәтижелерін тану туралы хаттамада (Шартқа № 11 қосымша) айқындалған мәндерде қолданылады.

ІІІ. Сертификаттаудың үлгі схемалары

11. Сертификаттаудың үлгі схемалары, егер Одақ органдарының актілерінде өзгеше белгіленбесе, дәйекті түрде орындалатын мынадай рәсімдерді қамтиды:
а) өтінім берушінің өнімді сертификаттау жөніндегі органға сертификаттау жұмыстарын жүргізуге өтінім (бұдан әрі – өтінім) беруі, онда осы құжаттың 14-тармағында көрсетілген құжаттар қоса беріле отырып, осы құжаттың 13-тармағында көзделген ақпарат көрсетіледі;
б) өнімді сертификаттау жөніндегі органның өтінімді және оған қоса берілетін құжаттарды қарауы, сертификаттау бойынша жұмыстарды жүргізу туралы немесе сертификаттау бойынша жұмыстарды жүргізуден бас тарту туралы шешім қабылдауы және қабылданған шешім туралы өтінім берушіні хабардар етуі (тікелей немесе ішіндегілерінің тізімдемесімен және тапсырылғаны туралы хабарламасы бар тапсырыстық пошта жөнелтімімен ақпарат жіберу жолымен);
в) өнімді сертификаттау жөніндегі органның, егер бұл сертификаттау схемасында көзделсе, оларға зерттеулер (сынақтар) және өлшемдер жүргізу үшін өнімнің (өнімнің типтік үлгілеріне) үлгілеріне (сынамаларына) (бұдан әрі – өнімнің үлгілері (сынамалары)) сәйкестендіру және (немесе) іріктеу жүргізуі;
г)  зерттеулер (сынақтар) және өлшемдер жүргізу үшін өнімді сертификаттау жөніндегі орган өзара іс-қимыл жасасатындардың арасынан аккредиттелген сынақ зертханасын (орталығын) өнімді сертификаттау жөніндегі органның зерттеулер (сынақтар) және өлшемдер жүргізу үшін шарттық негізде тартуы (егер зерттеулер (сынақтар) және өлшемдер жүргізу сертификаттау схемасында көзделсе). Егер өтінім беруші қандай да бір себептер бойынша тартылған аккредиттелген сынақ зертханасында (орталығында) зерттеулер (сынақтар) және өлшемдер жүргізу мүмкін болмайды деп есептесе, ол бұл туралы өнімді сертификаттау жөніндегі органды (бас тарту себептерін негіздей отырып) хабардар етуге тиіс. Бұл жағдайда өнімді сертификаттау жөніндегі орган зерттеулер (сынақтар) және өлшемдер жүргізу үшін өзі онымен өзара іс-қимыл жасасатын аккредиттелген өзге сынақ зертханасын (орталығын) тартады;
д) аккредиттелген сынақ зертханасының (орталығының), егер бұл сертификаттау схемасында көзделсе, өнімдердің іріктеліп алынған үлгілеріне (сынамаларына) зерттеулер (сынақтар) және өлшемдер жүргізуі;
е) өнімді сертификаттау жөніндегі органның, егер бұл сертификаттау схемасында көзделсе, өнім типіне зерттеулер жүргізуі;
ж) өнімді сертификаттау жөніндегі органның, егер бұл сертификаттау схемасында көзделсе, өнім жобасына зерттеулер жүргізуі;
з) өнімді сертификаттау жөніндегі органның, егер бұл сертификаттау схемасында көзделсе, өндірістің жай-күйіне талдау жүргізуі;
и) өнімді сертификаттау жөніндегі органның өнімді сертификаттау бойынша алынған нәтижелерді талдауы және өнімнің техникалық регламенттің талаптарына сәйкестігі сертификатын (бұдан әрі – өнімнің сәйкестік сертификаты) беру туралы немесе беруден бас тарту туралы шешім қабылдауы;
к) өнімді сертификаттау жөніндегі органның өнімнің сәйкестік сертификатын ресімдеуі және беруі;
л) берілген өнімнің сәйкестік сертификаты туралы мәліметтерді берілген сәйкестік сертификаттарының және тіркелген сәйкестік туралы декларациялардың бірыңғай тізіліміне енгізу;
м) Еуразиялық экономикалық комиссия  (бұдан әрі – Комиссия) бекітетін тәртіппен өтінім берушінің өнімді өнімнің Одақ нарығындағы айналысының бірыңғай белгісімен (бұдан әрі – айналыстың бірыңғай белгісі) таңбалануын қамтамасыз етуі; 
н) өнімді сертификаттау жөніндегі органның, егер бұл сертификаттау схемасында көзделсе, сертификатталған өнімге мерзімдік бағалауды жүзеге асыруы;
о) өнімді сертификаттау жөніндегі органның өзі берген өнімнің сәйкестік сертификаттарының қолданысын тоқтата тұруы (қалпына келтіруі) немесе тоқтатуы.
12. Сертификаттау жөніндегі жұмыстар өнімді сертификаттау жөніндегі орган мен өтінім берушінің арасындағы шарттың негізінде өтінім берушінің бастамасы бойынша жүзеге асырылады.
13. Өтінімде мынадай ақпарат:
а) өнімді сертификаттау жөніндегі органның толық атауы, оның орналасқан жері (заңды тұлғаның мекенжайы);
б) заңды тұлға үшін – өтінім берушінің толық атауы, оның орналасқан жері (заңды тұлғаның мекенжайы) және қызметін жүзеге асыратын орнының мекенжайы (мекенжайлары) (егер мекенжайлары әртүрлі болса) немесе жеке кәсіпкер ретінде тіркелген жеке тұлға үшін – тегі, аты және әкесінің аты (бар болған жағдайда), тұрғылықты жері және қызметін жүзеге асыратын орнының мекенжайы (мекенжайлары) (егер мекенжайлары әртүрлі болса), сондай-ақ заңды тұлға немесе жеке тұлға мүше мемлекеттердің заңнамасына сәйкес жеке кәсіпкер ретінде мемлекеттік тіркелген кезде берілетін өтінім берушінің тіркеу немесе есепке алу (жеке, сәйкестендіру) нөмірі, банктік деректемелері, телефон нөмірі және электрондық поштасының мекенжайы;
в) заңды тұлға басшысының немесе мүше мемлекеттің заңнамасына сәйкес өнімді сертификаттау жөніндегі органға өтініммен жүгінуге уәкілеттік берілген өтінім беруші-ұйым тұлғасының лауазымы, тегі, аты және әкесінің аты (бар болған жағдайда) (уәкілеттік беретін құжаттың атауы және деректемелері көрсетіле отырып);
г) заңды тұлға үшін – дайындаушының толық атауы, оның орналасқан жері (заңды тұлғаның мекенжайы) және өнім дайындау жөніндегі қызметін жүзеге асыратын  орнының немесе оның өнім дайындайтын филиалдарының мекенжайы (мекенжайлары) (егер мекенжайлары әртүрлі болса) немесе жеке кәсіпкер ретінде тіркелген жеке тұлға үшін – тегі, аты және әкесінің аты (бар болған жағдайда), тұрғылықты жері және өнім дайындау жөніндегі қызметін жүзеге асыратын  орнының мекенжайы (мекенжайлары) (егер мекенжайлары әртүрлі болса);
д) мыналарды:
өнімнің аталуын және таңбалануын (техникалық регламенттерде көзделетін жағдайларда) және дайындаушы берген  өзге де шартты таңбалануын (бар болған жағдайда);
өнімнің атауын (техникалық регламенттерде көзделетін жағдайларда) (бар болған жағдайда);
өнімнің сәйкестендірілуін қамтамасыз ететін ол туралы өзге де мәліметтерді (бар болған жағдайда);
Еуразиялық экономикалық одақтың сыртқы экономикалық қызметінің бірыңғай Тауар номенклатурасына сәйкес өнімнің кодын (кодтарын) (бұдан әрі – ЕАЭО СЭҚ ТН кодтары);
өнім соған сәйкес дайындалған құжаттың (құжаттардың) таңбалануын және атауын (стандарт, ұйым стандарты, техникалық шарттар немесе өзге де құжат) (бар болған жағдайда);
сертификаттау объектісінің атауын (сериялық шығарылымы, партия немесе жеке-дара бұйым). Сериялық шығарылымдағы өнім үшін «сериялық шығарылым» деген жазба жазылады. Өнім партиясы үшін партияның мөлшері, жеке-дара бұйым үшін – бұйымның зауыттық нөмірі (бар болған жағдайда) көрсетіледі. Зауыттық нөмірі болмаған кезде «бір данада» не «жеке-дара бұйым» деген жазба жазылады;
келісімшарттың (жеткізу шартының) және жеке-дара бұйымды немесе өнім партиясын, оның ішінде оның мөлшерін (өнім партиясы мен жеке-дара бұйым үшін) сәйкестендіретін тауарға ілеспе құжаттардың деректемелерін қоса алғанда, өнімді сәйкестендіруді қамтамасыз ететін ол туралы мәліметтер;
е) өтінім беруші таңдап алған сертификаттау схемасы;
ж) талаптарына сәйкестікке сертификаттау жүргізілетін техникалық регламенттің атауы;
з) дайындаушы өнімді өндіруге (дайындауға) арналған тапсырысты өзге заңды тұлғалардың, соның ішінде Одақтың шегінен тысқары орналасқандарының және мүше мемлекеттердің заңнамасына сәйкес жеке кәсіпкерлер ретінде тіркелген жеке тұлғалардың өндірістік алаңдарына (бұдан әрі – өндірістік алаңдар) өз атынан орналастырған жағдайда – тапсырысты орындаушының толық атауы, оның орналасқан жері (заңды тұлғаның мекенжайы) және өнім дайындау жөніндегі қызметін жүзеге асыру орнының мекенжайы (мекенжайлары) көрсетіледі. 
14. Өтінімге мынадай құжаттар:
а) сериялық өндірістің өнімі үшін:
өнімге арналған техникалық (жобалық және (немесе) конструкторлық және (немесе) технологиялық және (немесе) пайдалану) құжаттаманың көшірмесі; 
халықаралық және өңірлік (мемлекетаралық) стандарттардың тізбесіне енгізілген стандарттардың (егер техникалық регламенттің талаптарын сақтау тұтастай стандарттардың емес, осы стандарттардың жекелеген бөлімдерін (тармақтарын, тармақшаларын) қолданумен қамтамасыз етілуі мүмкін болса, олардың таңбалануын және атауларын, сондай-ақ бөлімдерін (тармақтарын, тармақшаларын)  көрсете отырып), ал олар болмаған жағдайда – техникалық регламенттің талаптарын сақтау оларды қолдану нәтижесінде ерікті негізде қамтамасыз етілетін ұлттық (мемлекеттік) стандарттардың тізімі (бұдан әрі – стандарттар тізбесі) (өтінім беруші оларды қолданған жағдайда);
егер техникалық регламенттің талаптарын сақтау оларды қолдану нәтижесінде ерікті негізде қамтамасыз етілетін стандарттар болмаса немесе қолданылмаса (қажет болған кезде) техникалық регламент талаптарының орындалуын растайтын қабылданған техникалық шешімдер мен тәуекелдерді бағалау нәтижелерінің сипаттамасы; 
өнім  оған сәйкес дайындалған құжаттың (құжаттардың) (стандарт, ұйым стандарты, техникалық шарттар немесе өзге де құжат) көшірмесі (бар болған жағдайда);
сертификатталған өнімді өндіруге қолданылатын, дайындаушы енгізген менеджмент жүйесінің тиісті стандарттың менеджмент жүйесіне қоятын талаптарына сәйкестігін растайтын және менеджмент жүйелерін сертификаттау жөніндегі орган берген менеджмент жүйесінің сәйкестік сертификатының (бұдан әрі – менеджмент жүйесінің сәйкестік сертификаты) көшірмесі (сертификаттау схемасында  көзделген жағдайларда);
бұйымның сыни құрамдастарының, материалдарының, құраушы бұйымдарының немесе құрамдас бөліктерінің сәйкестік сертификаттарының көшірмелері (бар болған жағдайда);
дайындаушымен (соның ішінде шетелдік дайындаушымен) жасалған Одақтың кедендік аумағына жеткізілетін өнімнің техникалық регламенттің талаптарына сәйкестігін қамтамасыз ету және осындай өнімнің  көрсетілген талаптарға  сәйкессіздігі үшін жауапкершілік (дайындаушы уәкілеттік берген тұлға үшін) көзделетін шарттың көшірмесі;
мүше мемлекеттердің заңнамасына сәйкес заңды тұлғаны немесе жеке тұлғаны жеке кәсіпкер ретінде мемлекеттік тіркеу кезінде берілетін өтінім берушінің тіркеу немесе есепке алу нөмірі (жеке, сәйкестендіру) туралы мәліметтер; 
өтінім берушінің таңдауы бойынша өнімнің техникалық регламенттің талаптарына сәйкестігінің дәлелі ретінде ұсынылған өзге де құжаттар (бар болған жағдайда;
б) өнімнің (жеке-дара бұйымның) партиялары үшін:
өнімге арналған техникалық (жобалық және (немесе) конструкторлық және (немесе) технологиялық және (немесе) пайдалану) құжаттаманың көшірмесі;
өнім  оған сәйкес дайындалған құжаттың (құжаттардың) (стандарт, ұйым стандарты, техникалық шарттар немесе өзге де құжат) көшірмесі (бар болған жағдайда);
келісімшарттың (жеткізу шартының) көшірмесі және жеке-дара бұйымды немесе өнім партиясын сәйкестендіретін тауарға ілеспе құжаттар, оның ішінде оның мөлшері;
стандарттардың тізбесіне енгізілген стандарттардың (егер техникалық регламенттің талаптарын сақтау тұтастай стандарттардың емес, осы стандарттардың жекелеген бөлімдерін (тармақтарын, тармақшаларын) қолданумен қамтамасыз етілуі мүмкін болса, олардың таңбалануын және атауларын, сондай-ақ бөлімдерін (тармақтарын, тармақшаларын)  көрсете отырып) (өтінім беруші оларды қолданған жағдайда);
егер техникалық регламенттің талаптарын сақтау оларды қолдану нәтижесінде ерікті негізде қамтамасыз етілетін стандарттар болмаса немесе қолданылмаса (қажет болған кезде) техникалық регламент талаптарының орындалуын растайтын қабылданған техникалық шешімдер мен тәуекелдерді бағалау нәтижелерінің сипаттамасы;
мүше мемлекеттердің заңнамасына сәйкес заңды тұлғаны немесе жеке тұлғаны жеке кәсіпкер ретінде мемлекеттік тіркеу кезінде берілетін өтінім берушінің тіркеу немесе есепке алу нөмірі (жеке, сәйкестендіру) туралы мәліметтер; 
өтінім берушінің таңдауы бойынша өнімнің техникалық регламенттің талаптарына сәйкестігінің дәлелі ретінде ұсынылған өзге де құжаттар (бар болған жағдайда) қоса беріледі.
15. Өтінімге қоса берілетін және шет тілінде жасалған құжаттар орыс тіліндегі және (немесе) мүше мемлекеттің заңнамасында тиісті талап болған жағдайда – өнімді сертификаттау жүзеге асырылатын мүше мемлекеттің мемлекеттік тіліндегі аудармасымен сүйемелденеді.
Өтінімге қоса берілетін құжаттардың көшірмелері өтінім берушінің қолтаңбасымен және мөрімен куәландырылады (егер мүше мемлекеттің заңнамасында  өзгеше белгіленбесе).
16. Сертификаттаудың 1с схемасы сериялық шығарылатын өнім үшін қолданылады.
1с схемасы бойынша сертификаттау кезіндегі өтінім беруші дайындаушы (дайындаушы уәкілеттік берген тұлға) болып табылады.
Дайындаушы өндіріс процесінің тұрақтылығын және дайындалатын өнімнің техникалық регламенттің талаптарына сәйкестігін қамтамасыз ету бойынша барлық қажетті шараларды қабылдайды, сондай-ақ осы құжаттың Х бөліміне сәйкес өндірістік бақылауды жүзеге асырады.
1с схемасы бойынша сертификаттау кезінде осы тармақта көзделген рәсімдер орындалады.
Өтінім беруші өнімді сертификаттау жөніндегі органға осы құжаттың 14-тармағының «а» тармақшасында көзделген құжаттарды қоса бере отырып, өтінім береді.
Өнімді сертификаттау жөніндегі орган өтінімді және оған қоса берілетін құжаттарды қарайды және талдайды, сертификаттауды жүргізу туралы шешім қабылдайды және осы құжаттың V бөліміне сәйкес өтінім берушіні өзінің шешімі туралы жазбаша түрде хабардар етеді.
Өтінім беруші өнімді сертификаттау жөніндегі органмен сертификаттау немесе сертификаттау, зерттеулер (сынақтар) және өлшемдер жүргізуге шарт жасасады (бұрын жасалған шарт болмаған жағдайда).
Өнімді сертификаттау жөніндегі орган осы құжаттың VІ бөліміне сәйкес өнімнің үлгілеріне (сынамаларына) зерттеулер (сынақтар) және өлшемдер  жүргізу үшін оларды сәйкестендіруді және іріктеуді жүргізеді.
Өнімнің іріктелген үлгілерін (сынамаларын) зерттеу (сынау) және өлшеу осы құжаттың VІ бөліміне сәйкес аккредиттелген сынақ зертханасында (орталығында) жүргізіледі.
Өнімді сертификаттау жөніндегі орган осы құжаттың ІХ  бөліміне сәйкес өндірістің жай-күйіне талдау жүргізеді.
Өнімді сертификаттау жөніндегі орган осы құжаттың 72-тармағына сәйкес өтінім беруші ұсынған құжаттарды, өнім үлгілерін (сынамаларын) зерттеулер (сынаулар) және өлшеу нәтижелерін талдау  нәтижелерін және өндірістің жай-күйін талдау нәтижелерін қорытуды жүргізеді.
Өтінім беруші ұсынған құжаттарды, өнімнің үлгілеріне (сынамаларына) жүргізілген зерттеулерді (сынақтарды) және өлшемдерді талдаудың және өндірістің жай-күйін талдаудың оң нәтижелері жағдайында, өнімді сертификаттау жөніндегі орган осы құжаттың ХІ бөліміне сәйкес өнімнің сәйкестік сертификатын беру туралы шешім қабылдайды, өнімнің сәйкестік сертификатын ресімдейді және оны өтінім берушіге береді.
Өнімді сертификаттау жөніндегі орган осы құжаттың ХVІ бөліміне сәйкес өнімнің берілген сәйкестік сертификаты туралы мәліметтерді берілген сәйкестік сертификаттары мен тіркелген сәйкестік туралы декларациялардың бірыңғай тізіліміне енгізеді.
Өтінім беруші Комиссия бекітетін тәртіппен өнімді айналыстың бірыңғай белгісімен таңбалауды қамтамасыз етеді.
Өнімді сертификаттау жөніндегі орган және өтінім беруші осы құжаттың ХVІІ бөліміне сәйкес өнімнің техникалық регламенттің талаптарына сәйкестігін растайтын дәлелдеу материалдарының жиынтығын қалыптастыруды және сақтауды жүзеге асырады. 
Өнімді сертификаттау жөніндегі орган, егер техникалық регламентте  өзгеше белгіленбесе, өнімнің үлгілерін (сынамаларын) аккредиттелген сынақ зертханасында (орталығында) сәйкестендіру, зерттеу (сынау) және өлшеу арқылы және (немесе) осы құжаттың ХІХ бөліміне сәйкес өндірістің жай-күйіне талдау жүргізу арқылы өнімнің сәйкестік сертификатының қолданылу мерзімі ішінде сертификатталған өнімге жылына 1 рет мерзімдік бағалауды жүргізеді.
Егер өнімнің сәйкестік сертификатының қолданылу мерзімі аяқталуға жақын қалған және өтінім беруші сертификатталған өнімге мерзімдік бағалауды жүргізген өнімді сертификаттау жөніндегі органға осы өнімге қатысты өтінім берген жағдайда, өнімді сертификаттау жөніндегі осы орган сертификаттауды жүргізу кезінде, егер сертификатталған өнімді бағалау жүргізілген сәттен бастап 1 жылдан аспайтын уақыт өтсе, оның соңғы жүргізілуінің оң нәтижелерін ескереді.
Сертификатталған өнімді мерзімдік бағалаудың теріс нәтижелері жағдайында өнімді сертификаттау жөніндегі орган мына шешімдердің бірін қабылдайды:
өнімнің сәйкестік сертификатының қолданысын тоқтата тұру;
өнімнің сәйкестік сертификатының қолданысын тоқтату.
Өнімді сертификаттау жөніндегі орган қабылдаған шешім құжатталады және өтінім берушінің назарына жеткізіледі.
Өнімді сертификаттау жөніндегі орган өнімнің сәйкестік сертификатының қолданысын тоқата тұру немесе тоқтату туралы мәліметтерді берілген сәйкестік сертификаттарының және тіркелген сәйкестік туралы декларациялардың бірыңғай тізіліміне енгізеді.
Өнімнің конструкциясына (құрамына) немесе оны өндіру технологиясына өнімнің техникалық регламенттің талаптарына сәйкестігіне ықпал етуі мүмкін өзгерістер енгізу кезінде, өтінім беруші осындай өзгерістер енгізілгенге дейін ол туралы өнімнің сәйкестік сертификатын берген өнімді сертификаттау жөніндегі органға жазбаша нысанда хабарлайды. Көрсетілген орган өнімге қосымша зерттеулер (сынақтар) және өлшемдер және (немесе) өндірістің жай-күйіне талдау жүргізу қажеттігі туралы шешім қабылдайды.
17. Сертификаттаудың 2с схемасы дайындаушыда менеджмент жүйелерін сертификаттау жөніндегі орган сертификаттаған менеджменттің енгізілген жүйесі болған жағдайда сериялық шығарылатын  өнім үшін қолданылады.
2с схемасы бойынша сертификаттау кезіндегі өтінім беруші дайындаушы (дайындаушы уәкілеттік берген тұлға) болып табылады.
Дайындаушы менеджменттің енгізілген  және сертификатталған жүйесінің тұрақты  жұмыс істеуін және техникалық регламенттің талаптарына сәйкес келетін өнімді дайындауға арналған  өндіріс жағдайларын қамтамасыз ету бойынша барлық қажетті шараларды қабылдайды, сондай-ақ осы құжаттың Х бөліміне сәйкес өндірістік бақылауды жүзеге асырады.
2с схемасы бойынша сертификаттау кезінде осы тармақта көзделген рәсімдер орындалады.
Өтінім беруші өнімді сертификаттау жөніндегі органға осы құжаттың 14-тармағының «а» тармақшасында көзделген құжаттарды, соның ішінде менеджмент жүйесінің сәйкестік сертификатының  көшірмелерін қоса бере отырып, өтінім береді.
Өтінімде осы құжаттың 13-тармағында  көзделген ақпараттан басқа, менеджменттің енгізілген жүйесі оның талаптарына сәйкестікке сертификатталған  құжат туралы мәліметтер көрсетіледі.
Өнімді сертификаттау жөніндегі орган өтінімді және оған қоса берілетін құжаттарды қарайды және талдайды, сертификаттауды жүргізу туралы шешім қабылдайды және осы құжаттың V бөліміне сәйкес өтінім берушіні өзінің шешімі туралы жазбаша түрде хабардар етеді.
Өтінім беруші өнімді сертификаттау жөніндегі органмен сертификаттау немесе сертификаттау, зерттеулер (сынақтар) және өлшемдер жүргізуге шарт жасасады (бұрын жасалған шарт болмаған жағдайда).
Өнімді сертификаттау жөніндегі орган осы құжаттың VІ бөліміне сәйкес өнімнің үлгілеріне (сынамаларына) зерттеулер (сынақтар) және өлшемдер  жүргізу үшін оларды сәйкестендіруді және іріктеуді жүргізеді.
Өнімнің іріктелген үлгілерін (сынамаларын) зерттеу (сынау) және өлшеу осы құжаттың VІ бөліміне сәйкес аккредиттелген сынақ зертханасында (орталығында) жүргізіледі.
Өнімді сертификаттау жөніндегі орган осы құжаттың 72-тармағына сәйкес өтінім беруші ұсынған құжаттарды, өнім үлгілерін (сынамаларын) зерттеулер (сынаулар) және өлшеу нәтижелерін талдау нәтижелерін қорытуды жүргізеді.
Өтінім беруші ұсынған құжаттарды, өнімнің үлгілеріне (сынамаларына) жүргізілген зерттеулерді (сынақтарды) және өлшемдерді талдаудың оң нәтижелері жағдайында, өнімді сертификаттау жөніндегі орган осы құжаттың ХІ бөліміне сәйкес өнімнің сәйкестік сертификатын беру туралы шешім қабылдайды, өнімнің сәйкестік сертификатын ресімдейді және оны өтінім берушіге береді.
Өнімді сертификаттау жөніндегі орган осы құжаттың ХVІ бөліміне сәйкес өнімнің берілген сәйкестік сертификаты туралы мәліметтерді берілген сәйкестік сертификаттары мен тіркелген сәйкестік туралы декларациялардың бірыңғай тізіліміне енгізеді.
Өтінім беруші Комиссия бекітетін тәртіппен өнімді айналыстың бірыңғай белгісімен таңбалауды қамтамасыз етеді.
Өнімді сертификаттау жөніндегі орган және өтінім беруші осы құжаттың ХVІІ бөліміне сәйкес өнімнің техникалық регламенттің талаптарына сәйкестігін растайтын дәлелдеу материалдарының жиынтығын қалыптастыруды және сақтауды жүзеге асырады. 
Өнімді сертификаттау жөніндегі орган, егер техникалық регламентте  өзгеше белгіленбесе, өнімнің үлгілерін (сынамаларын) аккредиттелген сынақ зертханасында (орталығында) сәйкестендіру, зерттеу (сынау) және өлшеу арқылы осы құжаттың ХІХ бөліміне сәйкес өнімнің сәйкестік сертификатының қолданылу мерзімі ішінде сертификатталған өнімге жылына 1 рет мерзімдік бағалауды жүргізеді.
Егер өнімнің сәйкестік сертификатының қолданылу мерзімі аяқталуға жақын қалған және өтінім беруші сертификатталған өнімге мерзімдік бағалауды жүргізген өнімді сертификаттау жөніндегі органға осы өнімге қатысты өтінім берген жағдайда, өнімді сертификаттау жөніндегі осындай орган сертификаттауды жүргізу кезінде, егер сертификатталған өнімді бағалау жүргізілген сәттен бастап 1 жылдан аспайтын уақыт өтсе, оның соңғы жүргізілуінің оң нәтижелерін ескереді.
Сертификатталған өнімді мерзімдік бағалаудың теріс нәтижелері жағдайында өнімді сертификаттау жөніндегі орган мына шешімдердің бірін қабылдайды:
өнімнің сәйкестік сертификатының қолданысын тоқтата тұру;
өнімнің сәйкестік сертификатының қолданысын тоқтату.
Өнімді сертификаттау жөніндегі орган қабылдаған шешім құжатталады және өтінім берушінің назарына жеткізіледі.
Өнімді сертификаттау жөніндегі орган өнімнің сәйкестік сертификатының қолданысын тоқата тұру немесе тоқтату туралы мәліметтерді берілген сәйкестік сертификаттарының және тіркелген сәйкестік туралы декларациялардың бірыңғай тізіліміне енгізеді.
Өнімнің конструкциясына (құрамына) немесе оны өндіру технологиясына өнімнің техникалық регламенттің талаптарына сәйкестігіне ықпал етуі мүмкін өзгерістер енгізу кезінде, өтінім беруші осындай өзгерістер енгізілгенге дейін ол туралы өнімнің сәйкестік сертификатын берген өнімді сертификаттау жөніндегі органға жазбаша нысанда хабарлайды. Көрсетілген орган өнімге қосымша зерттеулер (сынақтар) және өлшемдер жүргізу қажеттігі туралы шешім қабылдайды.
18. Сертификаттаудың 3с схемасы өнім партиялары үшін қолданылады.
3с схемасы бойынша сертификаттау кезіндегі өтінім беруші дайындаушы (дайындаушы уәкілеттік берген тұлға) немесе сатушы (импорттаушы) болып табылады.
3с схемасы бойынша сертификаттау кезінде осы тармақта көзделген рәсімдер орындалады.
Өтінім беруші өнімді сертификаттау жөніндегі органға осы құжаттың 14-тармағының «б» тармақшасында көзделген құжаттарды қоса бере отырып, өтінім береді.
Өтінімде осы құжаттың 13-тармағында  көзделген ақпараттан басқа, өнім партиясының сәйкестендіруші белгілері, соның ішінде құрамы және мөлшері (партияға кіретін бірліктердің саны) көрсетіледі.
Өнімді сертификаттау жөніндегі орган өтінімді және оған қоса берілетін құжаттарды қарайды және талдайды, сертификаттауды жүргізу туралы шешім қабылдайды және осы құжаттың V бөліміне сәйкес өтінім берушіні өзінің шешімі туралы жазбаша түрде хабардар етеді.
Өтінім беруші өнімді сертификаттау жөніндегі органмен сертификаттау немесе сертификаттау, зерттеулер (сынақтар) және өлшемдер жүргізуге шарт жасасады (бұрын жасалған шарт болмаған жағдайда).
Өнімді сертификаттау жөніндегі орган өтінім берушінің қатысуымен осы құжаттың VІ бөліміне сәйкес зерттеулер (сынақтар) және өлшемдер  жүргізу үшін өнім партиясын сәйкестендіруді немесе партиядағы өнім үлгілерін (сынамаларын) сәйкестендіруді және іріктеуді жүргізеді (егер техникалық регламентте ұқсас өнімнің келесі партиялары үшін зерттеулердің (сынақтардың) және өлшемдердің нәтижелерін пайдалану мүмкіндігі белгіленбеген жағдайда).
Өнімнің іріктелген үлгілерін (сынамаларын) зерттеу (сынау) және өлшеу осы құжаттың VІ бөліміне сәйкес аккредиттелген сынақ зертханасында (орталығында) жүргізіледі (егер техникалық регламентте ұқсас өнімнің келесі партиялары үшін өнім үлгілерін (сынамаларын) зерттеудің (сынаудың) және өлшеудің нәтижелерін пайдалану мүмкіндігі белгіленбеген жағдайда).
Егер техникалық регламентте ұқсас өнімнің келесі партиялары үшін өнімнің үлгілерін (сынамаларын) зерттеу (сынау) және өлшеу нәтижелерін пайдалану мүмкіндігі белгіленсе, өнімді сертификаттау жөніндегі орган бұған дейін өнімнің сәйкестік сертификаты берілген өнімге қатысы бойынша оның ұқсастығын анықтау бойынша өнім партиясын сәйкестендіруді жүргізеді. Егер өнімді сертификаттау жөніндегі орган бұған дейін өнімнің сәйкестік сертификаты берілген өнімге қатысы бойынша өнім партиясының ұқсастығын анықтаса, партиядағы өнім үлгілерін (сынамаларын)  іріктеу, сондай-ақ зерттеу (сынау) және өлшеу  жүргізілмейді. Бұл жағдайда  өнімді зерттеудің (сынаудың) және өлшеудің пайдаланылатын хаттамасының қолданылу мерзімі техникалық регламентте белгіленеді. 
Өнімді сертификаттау жөніндегі орган осы құжаттың 72-тармағына сәйкес өтінім беруші ұсынған құжаттарды, өнім үлгілерін (сынамаларын) зерттеу (сынау) және өлшеу нәтижелерін талдау  нәтижелерін қорытуды жүргізеді.
Өтінім беруші ұсынған құжаттарды, партиядан іріктеліп алынған өнімнің үлгілеріне (сынамаларына) жүргізілген зерттеулерді (сынақтарды) және өлшемдерді талдаудың оң нәтижелері жағдайында, өнімді сертификаттау жөніндегі орган осы құжаттың ХІ бөліміне сәйкес өнімнің сәйкестік сертификатын беру туралы шешім қабылдайды, өнімнің сәйкестік сертификатын ресімдейді және оны өтінім берушіге береді.
Өнімді сертификаттау жөніндегі орган осы құжаттың ХVІ бөліміне сәйкес өнімнің берілген сәйкестік сертификаты туралы мәліметтерді берілген сәйкестік сертификаттары мен тіркелген сәйкестік туралы декларациялардың бірыңғай тізіліміне енгізеді.
Өтінім беруші Комиссия бекітетін тәртіппен өнімді айналыстың бірыңғай белгісімен таңбалауды қамтамасыз етеді.
 Өнімді сертификаттау жөніндегі орган және өтінім беруші осы құжаттың ХVІІ бөліміне сәйкес өнімнің техникалық регламенттің талаптарына сәйкестігін растайтын дәлелдеу материалдарының жиынтығын қалыптастыруды және сақтауды жүзеге асырады.
19. Сертификаттаудың 4с схемасы, егер жеке-дара бұйым үшін жүргізілетін зерттеулер (сынақтар) және өлшемдер оны бұзушы болып табылмаған жағдайда, осы бұйым үшін қолданылады.
4с схемасы бойынша сертификаттау кезіндегі өтінім беруші дайындаушы (дайындаушы уәкілеттік берген тұлға) немесе сатушы (импорттаушы) болып табылады.
4с схемасы бойынша сертификаттау кезінде осы тармақта көзделген рәсімдер орындалады.
Өтінім беруші өнімді сертификаттау жөніндегі органға осы құжаттың 14-тармағының «б» тармақшасында көзделген құжаттарды қоса бере отырып, өтінім береді.
Өтінімде осы құжаттың 13-тармағында  көзделген ақпараттан басқа, жеке-дара бұйымның сәйкестендіруші белгілері көрсетіледі.
Өнімді сертификаттау жөніндегі орган өтінімді және оған қоса берілетін құжаттарды қарайды және талдайды, сертификаттауды жүргізу туралы шешім қабылдайды және осы құжаттың V бөліміне сәйкес өтінім берушіні өзінің шешімі туралы жазбаша түрде хабардар етеді.
Өтінім беруші өнімді сертификаттау жөніндегі органмен сертификаттау немесе сертификаттау, зерттеулер (сынақтар) және өлшемдер жүргізуге шарт жасасады (бұрын жасалған шарт болмаған жағдайда).
Өнімді сертификаттау жөніндегі орган осы құжаттың VІ бөліміне сәйкес зерттеулер (сынақтар) және өлшемдер  жүргізу үшін жеке-дара бұйымды сәйкестендіруді жүргізеді. 
Жеке-дара бұйымды зерттеу (сынау) және өлшеу осы құжаттың VІ бөліміне сәйкес аккредиттелген сынақ зертханасында (орталығында) жүргізіледі (егер техникалық регламентте ұқсас өнімнің келесі жеке-дара бұйымдары үшін жеке-дара бұйымды зерттеудің (сынаудың) және өлшеудің нәтижелерін пайдалану мүмкіндігі белгіленбеген жағдайда).
Егер техникалық регламентте ұқсас өнімнің келесі жеке-дара бұйымдары үшін жеке-дара бұйымды зерттеу (сынау) және өлшеу нәтижелерін пайдалану мүмкіндігі белгіленсе, өнімді сертификаттау жөніндегі орган бұған дейін өнімнің сәйкестік сертификаты берілген өнімге қатысы бойынша оның ұқсастығын анықтау бойынша жеке-дара бұйымды сәйкестендіруді жүргізеді. Егер өнімді сертификаттау жөніндегі орган бұған дейін өнімнің сәйкестік сертификаты берілген өнімге қатысы бойынша жеке-дара бұйымның ұқсастығын анықтаса, зерттеу (сынау) және өлшеу  жүргізілмейді. Бұл жағдайда өнімді зерттеудің (сынаудың) және өлшеудің пайдаланылатын хаттамасының қолданылу мерзімі техникалық регламентте белгіленеді.
Өнімді сертификаттау жөніндегі орган осы құжаттың 72-тармағына сәйкес өтінім беруші ұсынған құжаттарды, жеке-дара бұйымды зерттеу (сынау) және өлшеу нәтижелерін талдау  нәтижелерін қорытуды жүргізеді.
Өтінім беруші ұсынған құжаттарды, жеке-дара бұйымға жүргізілген зерттеулерді (сынақтарды) және өлшемдерді талдаудың оң нәтижелері жағдайында, өнімді сертификаттау жөніндегі орган осы құжаттың ХІ бөліміне сәйкес өнімнің сәйкестік сертификатын беру туралы шешім қабылдайды, өнімнің сәйкестік сертификатын ресімдейді және оны өтінім берушіге береді.
Өнімді сертификаттау жөніндегі орган осы құжаттың ХVІ бөліміне сәйкес өнімнің берілген сәйкестік сертификаты туралы мәліметтерді берілген сәйкестік сертификаттары мен тіркелген сәйкестік туралы декларациялардың бірыңғай тізіліміне енгізеді.
Өтінім беруші Комиссия бекітетін тәртіппен өнімді айналыстың бірыңғай белгісімен таңбалауды қамтамасыз етеді.
Өнімді сертификаттау жөніндегі орган және өтінім беруші осы құжаттың ХVІІ бөліміне сәйкес өнімнің техникалық регламенттің талаптарына сәйкестігін растайтын дәлелдеу материалдарының жиынтығын қалыптастыруды және сақтауды жүзеге асырады.
20. Сертификаттаудың 5с схемасы, егер дайын өнімге зерттеулер (сынақтар) және өлшемдер  жүргізу кезінде техникалық регламенттің талаптарына  сәйкестікті растау толық мүмкін болмайтын немесе қиын болатын жағдайда, сериялық шығарылатын  өнім үшін қолданылады.
5с схемасы бойынша сертификаттау кезіндегі өтінім беруші дайындаушы (дайындаушы уәкілеттік берген тұлға) болып табылады.
Дайындаушы өндіріс процесінің тұрақтылығын және дайындалатын өнімнің техникалық регламенттің талаптарына сәйкестігін қамтамасыз ету бойынша барлық қажетті шараларды қабылдайды, сондай-ақ осы құжаттың Х бөліміне сәйкес өндірістік бақылауды жүзеге асырады.
5с схемасы бойынша сертификаттау кезінде осы тармақта көзделген рәсімдер орындалады.
Өтінім беруші өнімді сертификаттау жөніндегі органға осы құжаттың 14-тармағының «а» тармақшасында көзделген құжаттарды қоса бере отырып, өтінім береді.
Өнімді сертификаттау жөніндегі орган өтінімді және оған қоса берілетін құжаттарды қарайды және талдайды, сертификаттауды жүргізу туралы шешім қабылдайды және осы құжаттың V бөліміне сәйкес өтінім берушіні өзінің шешімі туралы жазбаша түрде хабардар етеді.
Өтінім беруші өнімді сертификаттау жөніндегі органмен сертификаттау немесе сертификаттау және зерттеулер жүргізуге шарт жасасады (бұрын жасалған шарт болмаған жағдайда).
Өнімді сертификаттау жөніндегі орган осы құжаттың VІІ бөліміне сәйкес өнім жобасына зерттеу жүргізеді.
Өнімді сертификаттау жөніндегі орган осы құжаттың ІХ бөліміне сәйкес өндірістің жай-күйіне талдау жүргізеді.
Өнімді сертификаттау жөніндегі орган осы құжаттың 72-тармағына сәйкес өтінім беруші ұсынған құжаттарды, өнім жобасын зерттеу нәтижелерін және өндірістің жай-күйін талдау  нәтижелерін қорытуды жүргізеді.
Өтінім беруші ұсынған құжаттарды, өнімнің жобасына жүргізілген зерттеулерді талдаудың және өндірістің жай-күйін талдаудың оң нәтижелері жағдайында, өнімді сертификаттау жөніндегі орган осы құжаттың ХІ бөліміне сәйкес өнімнің сәйкестік сертификатын беру туралы шешім қабылдайды, өнімнің сәйкестік сертификатын ресімдейді және оны өтінім берушіге береді.
Өнімді сертификаттау жөніндегі орган осы құжаттың ХVІ бөліміне сәйкес өнімнің берілген сәйкестік сертификаты туралы мәліметтерді берілген сәйкестік сертификаттары мен тіркелген сәйкестік туралы декларациялардың бірыңғай тізіліміне енгізеді.
Өтінім беруші Комиссия бекітетін тәртіппен өнімді айналыстың бірыңғай белгісімен таңбалауды қамтамасыз етеді.
Өнімді сертификаттау жөніндегі орган және өтінім беруші осы құжаттың ХVІІ бөліміне сәйкес өнімнің техникалық регламенттің талаптарына сәйкестігін растайтын дәлелдеу материалдарының жиынтығын қалыптастыруды және сақтауды жүзеге асырады. 
Өнімді сертификаттау жөніндегі орган, егер техникалық регламентте  өзгеше белгіленбесе, өнімнің үлгілерін (сынамаларын) аккредиттелген сынақ зертханасында (орталығында) сәйкестендіру, зерттеу (сынау) және өлшеу арқылы және (немесе) осы құжаттың ХІХ бөліміне сәйкес өндірістің жай-күйіне талдау жүргізу арқылы өнімнің сәйкестік сертификатының қолданылу мерзімі ішінде сертификатталған өнімге жылына 1 рет мерзімдік бағалауды жүргізеді.
Егер өнімнің сәйкестік сертификатының қолданылу мерзімі аяқталуға жақын қалған және өтінім беруші сертификатталған өнімге мерзімдік бағалауды жүргізген өнімді сертификаттау жөніндегі органға осы өнімге қатысты өтінім берген жағдайда, өнімді сертификаттау жөніндегі осы орган сертификаттауды жүргізу кезінде, егер сертификатталған өнімді бағалау жүргізілген сәттен бастап 1 жылдан аспайтын уақыт өтсе, оның соңғы жүргізілуінің оң нәтижелерін ескереді.
Сертификатталған өнімді мерзімдік бағалаудың теріс нәтижелері жағдайында өнімді сертификаттау жөніндегі орган мына шешімдердің бірін қабылдайды:
өнімнің сәйкестік сертификатының қолданысын тоқтата тұру;
өнімнің сәйкестік сертификатының қолданысын тоқтату.
Өнімді сертификаттау жөніндегі орган қабылдаған шешім құжатталады және өтінім берушінің назарына жеткізіледі.
Өнімді сертификаттау жөніндегі орган өнімнің сәйкестік сертификатының қолданысын тоқата тұру немесе тоқтату туралы мәліметтерді берілген сәйкестік сертификаттарының және тіркелген сәйкестік туралы декларациялардың бірыңғай тізіліміне енгізеді.
Өнімнің конструкциясына (құрамына) немесе оны өндіру технологиясына өнімнің техникалық регламенттің талаптарына сәйкестігіне ықпал етуі мүмкін өзгерістер енгізу кезінде, өтінім беруші осындай өзгерістер енгізілгенге дейін ол туралы өнімнің сәйкестік сертификатын берген өнімді сертификаттау жөніндегі органға жазбаша нысанда хабарлайды. Көрсетілген орган өнімге қосымша зерттеулер (сынақтар) және өлшемдер және (немесе) өндірістің жай-күйіне талдау жүргізу қажеттігі туралы шешім қабылдайды.
21. Сертификаттаудың 6с схемасы, егер дайын өнімге зерттеулер (сынақтар) және өлшемдер  жүргізу кезінде техникалық регламенттің талаптарына  сәйкестікті растау толық мүмкін болмайтын немесе қиын болатын жағдайда, сондай-ақ дайындаушыда менеджмент жүйелерін сертификаттау жөніндегі орган сертификаттаған енгізілген менеджмент жүйесі  болған жағдайда, сериялық шығарылатын  өнім үшін қолданылады.
6с схемасы бойынша сертификаттау кезіндегі өтінім беруші дайындаушы (дайындаушы уәкілеттік берген тұлға) болып табылады.
Дайындаушы менеджменттің енгізілген және сертификатталған жүйесінің тұрақты  жұмыс істеуін және техникалық регламенттің талаптарына сәйкес келетін өнімді дайындауға арналған  өндіріс жағдайларын қамтамасыз ету бойынша барлық қажетті шараларды қабылдайды, сондай-ақ осы құжаттың Х бөліміне сәйкес өндірістік бақылауды жүзеге асырады.
6с схемасы бойынша сертификаттау кезінде осы тармақта көзделген рәсімдер орындалады.
Өтінім беруші өнімді сертификаттау жөніндегі органға осы құжаттың 14-тармағының «а» тармақшасында көзделген құжаттарды, соның ішінде менеджмент жүйесінің сәйкестік сертификатының  көшірмелерін қоса бере отырып, өтінім береді.
Өтінімде осы құжаттың 13-тармағында  көзделген ақпараттан басқа, оның талаптарына сәйкес менеджмент жүйесі енгізілген  құжат туралы мәліметтер көрсетіледі.
Өнімді сертификаттау жөніндегі орган өтінімді және оған қоса берілетін құжаттарды қарайды және талдайды, сертификаттауды жүргізу туралы шешім қабылдайды және осы құжаттың V бөліміне сәйкес өтінім берушіні өзінің шешімі туралы жазбаша түрде хабардар етеді.
Өтінім беруші өнімді сертификаттау жөніндегі органмен сертификаттау немесе сертификаттау және зерттеулер жүргізуге шарт жасасады (бұрын жасалған шарт болмаған жағдайда).
Өнімді сертификаттау жөніндегі орган осы құжаттың VІІ бөліміне сәйкес өнім жобасына зерттеу жүргізеді.
Өнімді сертификаттау жөніндегі орган осы құжаттың 72-тармағына сәйкес өтінім беруші ұсынған құжаттарды талдау  нәтижелерін және өнім жобасын зерттеу нәтижелерін қорытуды жүргізеді.
Өтінім беруші ұсынған құжаттарды талдаудың және өнім жобасын  зерттеудің оң нәтижелері жағдайында, өнімді сертификаттау жөніндегі орган осы құжаттың ХІ бөліміне сәйкес өнімнің сәйкестік сертификатын беру туралы шешім қабылдайды, өнімнің сәйкестік сертификатын ресімдейді және оны өтінім берушіге береді.
Өнімді сертификаттау жөніндегі орган осы құжаттың ХVІ бөліміне сәйкес өнімнің берілген сәйкестік сертификаты туралы мәліметтерді берілген сәйкестік сертификаттары мен тіркелген сәйкестік туралы декларациялардың бірыңғай тізіліміне енгізеді.
Өтінім беруші Комиссия бекітетін тәртіппен өнімді айналыстың бірыңғай белгісімен таңбалауды қамтамасыз етеді.
Өнімді сертификаттау жөніндегі орган және өтінім беруші осы құжаттың ХVІІ бөліміне сәйкес өнімнің техникалық регламенттің талаптарына сәйкестігін растайтын дәлелдеу материалдарының жиынтығын қалыптастыруды және сақтауды жүзеге асырады. 
Өнімді сертификаттау жөніндегі орган, егер техникалық регламентте  өзгеше белгіленбесе, өнімнің үлгілерін (сынамаларын) аккредиттелген сынақ зертханасында (орталығында) сәйкестендіру, зерттеу (сынау) және өлшеу арқылы осы құжаттың ХІХ бөліміне сәйкес өнімнің сәйкестік сертификатының қолданылу мерзімі ішінде сертификатталған өнімге жылына 1 рет мерзімдік бағалауды жүргізеді.
Егер өнімнің сәйкестік сертификатының қолданылу мерзімі аяқталуға жақын қалған және өтінім беруші сертификатталған өнімге мерзімдік бағалауды жүргізген өнімді сертификаттау жөніндегі органға осы өнімге қатысты өтінім берген жағдайда, өнімді сертификаттау жөніндегі осындай орган сертификаттауды жүргізу кезінде, егер сертификатталған өнімді бағалау жүргізілген сәттен бастап 1 жылдан аспайтын уақыт өтсе, оның соңғы жүргізілуінің оң нәтижелерін ескереді.
Сертификатталған өнімді мерзімдік бағалаудың теріс нәтижелері жағдайында өнімді сертификаттау жөніндегі орган мына шешімдердің бірін қабылдайды:
өнімнің сәйкестік сертификатының қолданысын тоқтата тұру;
өнімнің сәйкестік сертификатының қолданысын тоқтату.
Өнімді сертификаттау жөніндегі орган қабылдаған шешім құжатталады және өтінім берушінің назарына жеткізіледі.
Өнімді сертификаттау жөніндегі орган өнімнің сәйкестік сертификатының қолданысын тоқата тұру немесе тоқтату туралы мәліметтерді берілген сәйкестік сертификаттарының және тіркелген сәйкестік туралы декларациялардың бірыңғай тізіліміне енгізеді.
Өнімнің конструкциясына (құрамына) немесе оны өндіру технологиясына өнімнің техникалық регламенттің талаптарына сәйкестігіне ықпал етуі мүмкін өзгерістер енгізу кезінде, өтінім беруші осындай өзгерістер енгізілгенге дейін ол туралы өнімнің сәйкестік сертификатын берген өнімді сертификаттау жөніндегі органға жазбаша нысанда хабарлайды. Көрсетілген орган өнімге қосымша зерттеулер (сынақтар) және өлшемдер жүргізу қажеттігі туралы шешім қабылдайды.
22. Сертификаттаудың 7с схемасы өнімнің түрлерін шығару жоспарланған жағдайда, сериялық өндіріске қоюға арналған өнім үшін қолданылады.
7с схемасы бойынша сертификаттау кезіндегі өтінім беруші дайындаушы (дайындаушы уәкілеттік берген тұлға) болып табылады.
Дайындаушы өндіріс процесінің тұрақтылығын және дайындалатын өнімнің техникалық регламенттің талаптарына сәйкестігін қамтамасыз ету бойынша барлық қажетті шараларды қабылдайды, сондай-ақ осы құжаттың Х бөліміне сәйкес өндірістік бақылауды жүзеге асырады.
7с схемасы бойынша сертификаттау кезінде осы тармақта көзделген рәсімдер орындалады.
Өтінім беруші өнімді сертификаттау жөніндегі органға осы құжаттың 14-тармағының «а» тармақшасында көзделген құжаттарды қоса бере отырып, өтінім береді.
Өнімді сертификаттау жөніндегі орган өтінімді және оған қоса берілетін құжаттарды қарайды және талдайды, сертификаттауды жүргізу туралы шешім қабылдайды және осы құжаттың V бөліміне сәйкес өтінім берушіні өзінің шешімі туралы жазбаша түрде хабардар етеді.
Өтінім беруші өнімді сертификаттау жөніндегі органмен сертификаттау немесе сертификаттау және зерттеулер (сынақтар) жүргізуге шарт жасасады (бұрын жасалған шарт болмаған жағдайда).
Өнімді сертификаттау жөніндегі орган осы құжаттың VІІІ бөліміне сәйкес осы құжаттың 61-тармағында көзделген тәсілдердің бірімен өнім типіне зерттеу жүргізеді.
Өнімнің типін зерттеу нәтижелері қорытындыда ресімделеді, онда өнімді сертификаттау жөніндегі орган, егер техникалық регламентте өзгеше белгіленбесе, өнім типінің техникалық регламентте белгіленген талаптарға сәйкестігіне бағалау жүргізеді.
Өнімді сертификаттау жөніндегі орган осы құжаттың ІХ бөліміне сәйкес өндірістің жай-күйіне талдау жүргізеді.
Өнімді сертификаттау жөніндегі орган осы құжаттың 72-тармағына сәйкес өтінім беруші ұсынған құжаттарды, өнім типін зерттеу нәтижелерін және өндірістің жай-күйін талдау нәтижелерін қорытуды жүргізеді.
Өтінім беруші ұсынған құжаттарды, өнімнің типіне жүргізілген зерттеулерді талдаудың оң нәтижелері және өндірістің жай-күйін талдаудың  нәтижелері жағдайында, өнімді сертификаттау жөніндегі орган осы құжаттың ХІ бөліміне сәйкес өнімнің сәйкестік сертификатын беру туралы шешім қабылдайды, өнімнің сәйкестік сертификатын ресімдейді және оны өтінім берушіге береді.
Өнімді сертификаттау жөніндегі орган осы құжаттың ХVІ бөліміне сәйкес өнімнің берілген сәйкестік сертификаты туралы мәліметтерді берілген сәйкестік сертификаттары мен тіркелген сәйкестік туралы декларациялардың бірыңғай тізіліміне енгізеді.
Өтінім беруші Комиссия бекітетін тәртіппен өнімді айналыстың бірыңғай белгісімен таңбалауды қамтамасыз етеді.
Өнімді сертификаттау жөніндегі орган және өтінім беруші осы құжаттың ХVІІ бөліміне сәйкес өнімнің техникалық регламенттің талаптарына сәйкестігін растайтын дәлелдеу материалдарының жиынтығын қалыптастыруды және сақтауды жүзеге асырады. 
Өнімді сертификаттау жөніндегі орган, егер техникалық регламентте  өзгеше белгіленбесе, өнімнің үлгілерін (сынамаларын) аккредиттелген сынақ зертханасында (орталығында) сәйкестендіру, зерттеу (сынау) және өлшеу арқылы және (немесе) осы құжаттың ХІХ бөліміне сәйкес өндірістің жай-күйіне талдау жүргізу арқылы өнімнің сәйкестік сертификатының қолданылу мерзімі ішінде сертификатталған өнімге жылына 1 рет мерзімдік бағалауды жүргізеді.
Егер өнімнің сәйкестік сертификатының қолданылу мерзімі аяқталуға жақын қалған және өтінім беруші сертификатталған өнімге мерзімдік бағалауды жүргізген өнімді сертификаттау жөніндегі органға осы өнімге қатысты өтінім берген жағдайда, өнімді сертификаттау жөніндегі осындай орган сертификаттауды жүргізу кезінде, егер сертификатталған өнімді бағалау жүргізілген сәттен бастап 1 жылдан аспайтын уақыт өтсе, оның соңғы жүргізілуінің оң нәтижелерін ескереді.
Сертификатталған өнімді мерзімдік бағалаудың теріс нәтижелері жағдайында өнімді сертификаттау жөніндегі орган мына шешімдердің бірін қабылдайды:
өнімнің сәйкестік сертификатының қолданысын тоқтата тұру;
өнімнің сәйкестік сертификатының қолданысын тоқтату.
Өнімді сертификаттау жөніндегі орган қабылдаған шешім құжатталады және өтінім берушінің назарына жеткізіледі.
Өнімді сертификаттау жөніндегі орган өнімнің сәйкестік сертификатының қолданысын тоқата тұру немесе тоқтату туралы мәліметтерді берілген сәйкестік сертификаттарының және тіркелген сәйкестік туралы декларациялардың бірыңғай тізіліміне енгізеді.
Өнімнің конструкциясына (құрамына) немесе оны өндіру технологиясына өнімнің техникалық регламенттің талаптарына сәйкестігіне ықпал етуі мүмкін өзгерістер енгізу кезінде, өтінім беруші осындай өзгерістер енгізілгенге дейін ол туралы өнімнің сәйкестік сертификатын берген өнімді сертификаттау жөніндегі органға жазбаша нысанда хабарлайды. Көрсетілген орган өнімге қосымша зерттеулер (сынақтар) және өлшемдер және (немесе) өндірістің жай-күйіне талдау жүргізу қажеттігі туралы шешім қабылдайды.
23. Сертификаттаудың 8с схемасы өнімнің түрлерін шығару жоспарланған жағдайда және дайындаушыда менеджмент жүйелерін сертификаттау жөніндегі орган сертификаттаған енгізілген менеджмент жүйесі  болған кезде, сериялық өндіріске қоюға арналған  өнім үшін қолданылады.
8с схемасы бойынша сертификаттау кезіндегі өтінім беруші дайындаушы (дайындаушы уәкілеттік берген тұлға) болып табылады.
Дайындаушы менеджменттің енгізілген  және сертификатталған жүйесінің тұрақты  жұмыс істеуін және техникалық регламенттің талаптарына сәйкес келетін өнімді дайындауға арналған  өндіріс жағдайларын қамтамасыз ету бойынша барлық қажетті шараларды қабылдайды, сондай-ақ осы құжаттың Х бөліміне сәйкес өндірістік бақылауды жүзеге асырады.
8с схемасы бойынша сертификаттау кезінде осы тармақта көзделген рәсімдер орындалады.
Өтінім беруші өнімді сертификаттау жөніндегі органға осы құжаттың 14-тармағының «а» тармақшасында көзделген құжаттарды, соның ішінде менеджмент жүйесінің сәйкестік сертификатының  көшірмелерін қоса бере отырып, өтінім береді.
Өтінімде осы құжаттың 13-тармағында  көзделген ақпараттан басқа, оның талаптарына сәйкес менеджмент жүйесі енгізілген  құжат туралы мәліметтер көрсетіледі.
Өнімді сертификаттау жөніндегі орган өтінімді және оған қоса берілетін құжаттарды қарайды және талдайды, сертификаттауды жүргізу туралы шешім қабылдайды және осы құжаттың V бөліміне сәйкес өтінім берушіні өзінің шешімі туралы жазбаша түрде хабардар етеді.
Өтінім беруші өнімді сертификаттау жөніндегі органмен сертификаттау немесе сертификаттау және зерттеулер (сынақтар) жүргізуге шарт жасасады (бұрын жасалған шарт болмаған жағдайда).
Өнімді сертификаттау жөніндегі орган осы құжаттың VІІІ бөліміне сәйкес осы құжаттың 61-тармағында көзделген тәсілдердің бірімен өнім типіне зерттеу жүргізеді.
Өнімнің типін зерттеу нәтижелері қорытындыда ресімделеді, онда өнімді сертификаттау жөніндегі орган, егер техникалық регламентте өзгеше белгіленбесе, өнім типінің техникалық регламентте белгіленген талаптарға сәйкестігіне бағалау жүргізеді.
Өнімді сертификаттау жөніндегі орган осы құжаттың 72-тармағына сәйкес өтінім беруші ұсынған құжаттарды талдау нәтижелерін және өнім типін зерттеу нәтижелерін қорытуды жүргізеді.
Өтінім беруші ұсынған құжаттарды талдаудың және өнім типін зерттеудің оң нәтижелері жағдайында, өнімді сертификаттау жөніндегі орган осы құжаттың ХІ бөліміне сәйкес өнімнің сәйкестік сертификатын беру туралы шешім қабылдайды, өнімнің сәйкестік сертификатын ресімдейді және оны өтінім берушіге береді.
Өнімді сертификаттау жөніндегі орган осы құжаттың ХVІ бөліміне сәйкес өнімнің берілген сәйкестік сертификаты туралы мәліметтерді берілген сәйкестік сертификаттары мен тіркелген сәйкестік туралы декларациялардың бірыңғай тізіліміне енгізеді.
Өтінім беруші Комиссия бекітетін тәртіппен өнімді айналыстың бірыңғай белгісімен таңбалауды қамтамасыз етеді.
Өнімді сертификаттау жөніндегі орган және өтінім беруші осы құжаттың ХVІІ бөліміне сәйкес өнімнің техникалық регламенттің талаптарына сәйкестігін растайтын дәлелдеу материалдарының жиынтығын қалыптастыруды және сақтауды жүзеге асырады. 
Өнімді сертификаттау жөніндегі орган, егер техникалық регламентте  өзгеше белгіленбесе, өнімнің үлгілерін (сынамаларын) аккредиттелген сынақ зертханасында (орталығында) сәйкестендіру, зерттеу (сынау) және өлшеу арқылы осы құжаттың ХІХ бөліміне сәйкес өнімнің сәйкестік сертификатының қолданылу мерзімі ішінде сертификатталған өнімге жылына 1 рет мерзімдік бағалауды жүргізеді.
Егер өнімнің сәйкестік сертификатының қолданылу мерзімі аяқталуға жақын қалған және өтінім беруші сертификатталған өнімге мерзімдік бағалауды жүргізген өнімді сертификаттау жөніндегі органға осы өнімге қатысты өтінім берген жағдайда, өнімді сертификаттау жөніндегі осындай орган сертификаттауды жүргізу кезінде, егер сертификатталған өнімді бағалау жүргізілген сәттен бастап 1 жылдан аспайтын уақыт өтсе, оның соңғы жүргізілуінің оң нәтижелерін ескереді.
Сертификатталған өнімді мерзімдік бағалаудың теріс нәтижелері жағдайында өнімді сертификаттау жөніндегі орган мына шешімдердің бірін қабылдайды:
өнімнің сәйкестік сертификатының қолданысын тоқтата тұру;
өнімнің сәйкестік сертификатының қолданысын тоқтату.
Өнімді сертификаттау жөніндегі орган қабылдаған шешім құжатталады және өтінім берушінің назарына жеткізіледі.
Өнімді сертификаттау жөніндегі орган өнімнің сәйкестік сертификатының қолданысын тоқата тұру немесе тоқтату туралы мәліметтерді берілген сәйкестік сертификаттарының және тіркелген сәйкестік туралы декларациялардың бірыңғай тізіліміне енгізеді.
Өнімнің конструкциясына (құрамына) немесе оны өндіру технологиясына өнімнің техникалық регламенттің талаптарына сәйкестігіне ықпал етуі мүмкін өзгерістер енгізу кезінде, өтінім беруші осындай өзгерістер енгізілгенге дейін ол туралы өнімнің сәйкестік сертификатын берген өнімді сертификаттау жөніндегі органға жазбаша нысанда хабарлайды. Көрсетілген орган өнімге қосымша зерттеулер (сынақтар) және өлшемдер жүргізу қажеттігі туралы шешім қабылдайды.
24. Сертификаттаудың 9с схемасы Одақтың кедендік аумағындағы кәсіпорындарды жарақтандыруға арналған жеке-дара бұйымдар үшін қолданылады.
9с схемасы бойынша сертификаттау кезіндегі өтінім беруші дайындаушы (дайындаушы уәкілеттік берген тұлға) немесе сатушы (импорттаушы) болып табылады.
9с схемасы бойынша сертификаттау техникалық құжаттаманы талдау негізінде жүргізіледі.
9с схемасы бойынша сертификаттау кезінде осы тармақта көзделген рәсімдер орындалады.
Өтінім беруші осы құжаттың 14-тармағының «б» тармақшасында көзделген құжаттарды қалыптастырады, оның құрамына, соның ішінде:
өнімге жүргізілген зерттеулер туралы мәліметтер;
дайындаушы немесе аккредиттелген сынақ зертханасы (орталығы) жүргізген зерттеулердің (сынақтардың) және өлшемдердің хаттамалары;
сәйкестік сертификаттарының және (немесе) өнімнің құрамдас бөліктерін жинақтайтын материалдарға  жүргізілген зерттеулердің (сынақтардың) және өлшемдердің хаттамаларының көшірмелері (бар болған жағдайда);
менеджмент жүйесінің сәйкестік сертификатының  көшірмесі (бар болған жағдайда);
өнімнің техникалық регламенттің талаптарына  сәйкестігін тікелей немесе жанама растайтын  өзге де құжаттар (бар болған жағдайда) енгізіледі.
Өтінім беруші  көрсетілген құжаттарды қоса бере отырып, өнімді сертификаттау жөніндегі органға өтінім береді.
Өнімді сертификаттау жөніндегі орган өтінімді және оған қоса берілетін құжаттарды қарайды және талдайды, сертификаттауды жүргізу туралы шешім қабылдайды және осы құжаттың V бөліміне сәйкес өтінім берушіні өзінің шешімі туралы жазбаша түрде хабардар етеді.
Өтінім беруші өнімді сертификаттау жөніндегі органмен сертификаттауды жүргізуге шарт жасасады (бұрын жасалған шарт болмаған жағдайда).
Өнімді сертификаттау жөніндегі орган өтінім беруші ұсынған, өнімнің техникалық регламенттің талаптарына сәйкестігін тікелей немесе жанама түрде растайтын  құжаттарға талдау жүргізеді.
Өтінім беруші ұсынған, құрамына өнімге арналған техникалық құжаттама кіретін құжаттарды талдау нәтижелері қорытындыда ресімделеді, онда өнімді сертификаттау жөніндегі орган өнімнің техникалық регламенттің талаптарына сәйкестігіне баға береді.
Өтінім беруші ұсынған құжаттарды талдаудың оң нәтижелері жағдайында, өнімді сертификаттау жөніндегі орган осы құжаттың ХІ бөліміне сәйкес өнімнің сәйкестік сертификатын беру туралы шешім қабылдайды, өнімнің сәйкестік сертификатын ресімдейді және оны өтінім берушіге береді.
Өнімді сертификаттау жөніндегі орган осы құжаттың ХVІ бөліміне сәйкес өнімнің берілген сәйкестік сертификаты туралы мәліметтерді берілген сәйкестік сертификаттары мен тіркелген сәйкестік туралы декларациялардың бірыңғай тізіліміне енгізеді.
Өтінім беруші Комиссия бекітетін тәртіппен өнімді айналыстың бірыңғай белгісімен таңбалауды қамтамасыз етеді.
Өнімді сертификаттау жөніндегі орган және өтінім беруші осы құжаттың ХVІІ бөліміне сәйкес өнімнің техникалық регламенттің талаптарына сәйкестігін растайтын дәлелдеу материалдарының жиынтығын қалыптастыруды және сақтауды жүзеге асырады.

ІV. Сәйкестікті декларациялаудың үлгі схемалары

25. Сәйкестікті декларациялаудың үлгі схемалары сәйкестікті декларациялаудың  қолданылатын схемасына байланысты дәйекті түрде орындалатын мынадай рәсімдерді қамтиды:
а) өтінім берушінің декларациялау схемасын таңдауы;
б) өтінім берушінің өнімнің техникалық регламенттің талаптарына  сәйкестігін растайтын құжаттарды қалыптастыруы және талдауы;
в) егер бұл сәйкестікті декларациялау схемасында көзделсе, өнім үлгілерін (сынамаларын) сәйкестендіруді және (немесе) іріктеуді жүргізу;
г) дайындаушының өндірістік бақылауды жүзеге асыруы және егер бұл сәйкестікті декларациялау схемасында көзделсе, өнім өндіру процесі оның техникалық регламенттің талаптарына  сәйкестігін қамтамасыз етуі үшін барлық қажетті шараларды қабылдау;
д) егер аккредиттелген сынақ зертханасының (орталығының) қатысуын көздейтін сәйкестікті декларациялау схемасы қолданылған жағдайда, өтінім берушінің аккредиттелген сынақ зертханасын (орталығын) таңдауы;
е) өтінім берушінің таңдауы бойынша сәйкестікті декларациялау схемасына байланысты аккредиттелген сынақ зертханасында (орталығында) немесе дайындаушының меншікті сынақ зертханасында өнімге зерттеулер (сынақтар) және өлшемдер жүргізу (егер техникалық регламентте  өзгеше белгіленбесе);
ж) егер бұл сәйкестікті декларациялау схемасында көзделсе, өнім типіне зерттеулер жүргізу;
з) Комиссия бекітетін тәртіппен өнімнің техникалық регламенттің талаптарына  сәйкестігі туралы декларацияны (бұдан әрі – сәйкестік туралы декларация) қабылдау және тіркеу;
и) Комиссия бекітетін тәртіппен өтінім берушінің өнімге айналыстың бірыңғай белгісін қондыруын қамтамасыз етуі;
к) өнімнің техникалық регламенттің талаптарына сәйкестігін сәйкестікті декларациялау нысанында растау рәсімдері аяқталғаннан кейін өтінім берушінің өнімнің техникалық регламенттің талаптарына сәйкестігін растайтын сәйкестік туралы декларацияны қабылдау үшін негіз қызметін атқаратын дәлелдеу материалдарының жиынтығын қалыптастыруы және оларды сақтауы.
26. Сәйкестік туралы декларацияны қабылдау үшін негіз қызметін атқаратын құжаттардың жиынтығы (егер техникалық регламентте өзгеше көзделмесе) мыналарды қамтиды:
а) сериялық өндірістің өнімі үшін:
өнімнің техникалық регламенттің талаптарына сәйкестігін бағалау мақсатында өнімнің негізгі параметрлерін  және сипаттамаларын  қамтитын өнімге арналған техникалық (конструкторлық және (немесе) технологиялық және (немесе) пайдалану құжаттамасының және (немесе) техникалық шарттардың (сипаттамалардың)) құжаттаманың көшірмесі;
стандарттардың тізбесіне енгізілген стандарттардың (егер техникалық регламенттің талаптарын сақтау тұтастай стандарттардың емес, осы стандарттардың жекелеген бөлімдерін (тармақтарын, тармақшаларын) қолданумен қамтамасыз етілуі мүмкін болса, олардың таңбалануын және атауларын, сондай-ақ бөлімдерін (тармақтарын, тармақшаларын)  көрсете отырып) (өтінім беруші оларды қолданған жағдайда);
егер техникалық регламенттің талаптарын сақтау оларды қолдану нәтижесінде ерікті негізде қамтамасыз етілетін стандарттар болмаса немесе қолданылмаса (қажет болған кезде) техникалық регламент талаптарының орындалуын растайтын қабылданған техникалық шешімдер мен тәуекелдерді бағалау нәтижелерінің сипаттамасы;
дайындаушымен (соның ішінде шетелдік дайындаушымен) жасалған Одақтың кедендік аумағына жеткізілетін өнімнің техникалық регламенттің талаптарына сәйкестігін қамтамасыз ету және осындай өнімнің  көрсетілген талаптарға  сәйкессіздігі үшін жауапкершілік (дайындаушы уәкілеттік берген тұлға үшін) көзделетін шарт (сәйкестікті декларациялау схемасында көзделген жағдайларда);
менеджмент жүйесінің сәйкестік сертификаты (сәйкестікті декларациялау схемасында көзделген жағдайларда);
мүше мемлекеттердің заңнамасына сәйкес заңды тұлғаны немесе жеке тұлғаны жеке кәсіпкер ретінде мемлекеттік тіркеу кезінде берілетін өтінім берушінің тіркеу немесе есепке алу нөмірі (жеке, сәйкестендіру) туралы мәліметтер;
өнімнің үлгілерін (сынамаларын) зерттеу (сынау) және өлшеу хаттамалары (бар болған жағдайда);
өтінім берушінің таңдауы бойынша сәйкестік туралы декларацияны қабылдау үшін  негіз қызметін атқаратын өзге де құжаттар (бар болған жағдайда).
27. Осы құжаттың 26-тармағында көрсетілген, шет тілінде жасалған құжаттар орыс тіліндегі және (немесе) мүше мемлекеттің заңнамасында тиісті талап болған жағдайда – сәйкестік туралы декларацияны тіркеу жүзеге асырылатын мүше мемлекеттің мемлекеттік тіліндегі аудармасымен сүйемелденеді.
28. Сәйкестікті декларациялаудың 1д схемасы өтінім берушінің өз дәлелдемелерінің негізінде сериялық шығарылатын өнім үшін қолданылады.
1д схемасы бойынша сәйкестікті декларациялау кезіндегі өтінім беруші дайындаушы (дайындаушы уәкілеттік берген тұлға) болып табылады.
Дайындаушы осы құжаттың Х бөліміне сәйкес өндірістік бақылауды жүзеге асырады және өндіріс процесінің тұрақты болуы және дайындалатын өнімнің техникалық регламенттің талаптарына сәйкестігін қамтамасыз етуі үшін барлық қажетті шараларды қабылдайды.
Сәйкестікті 1д схемасы бойынша декларациялау кезінде осы тармақта көзделген рәсімдер орындалады.
Өтінім беруші өнімнің техникалық регламенттің талаптарына сәйкестігін растайтын, осы құжаттың 26-тармағының «а» тармақшасында көзделген құжаттардың жиынтығын қалыптастырады және оларға талдау жүргізеді.
Өтінім беруші немесе оның тапсырмасы бойынша өнімді сертификаттау жөніндегі орган, не аккредиттелген сынақ зертханасы (орталығы), не дайындаушының меншікті сынақ зертханасы (егер техникалық регламентте өзгеше белгіленбесе) осы құжаттың VІ бөліміне сәйкес өнім үлгілерін (сынамаларын) сәйкестендіруді және іріктеуді жүргізеді.
Өнімнің іріктелген үлгілерін (сынамаларын) зерттеу (сынау) және өлшеу  өтінім берушінің таңдауы бойынша осы құжаттың VІ бөліміне сәйкес аккредиттелген сынақ зертханасында (орталығында) немесе дайындаушының меншікті сынақ зертханасында (егер техникалық регламентте өзгеше белгіленбесе) жүргізіледі.
Өтінім беруші сәйкестік туралы декларацияны қабылдайды және оны осы құжаттың ХІV бөліміне сәйкес тіркейді.
Өтінім беруші Комиссия бекітетін тәртіппен өнімді айналыстың бірыңғай белгісімен таңбалауды қамтамасыз етеді.
Өтінім беруші сәйкестік туралы декларацияны қабылдау үшін негіз қызметін атқарған және осы құжаттың ХVІІ бөліміне сәйкес өнімнің техникалық регламенттің талаптарына сәйкестігін растайтын дәлелдеу материалдарының жиынтығын қалыптастыруды және сақтауды жүзеге асырады.
29. Сәйкестікті декларациялаудың 2д схемасы өтінім берушінің өз дәлелдемелерінің негізінде сәйкестікті декларациялау кезінде өнім партиясы немесе жеке-дара бұйым үшін қолданылады.
2д схемасы бойынша сәйкестікті декларациялау кезіндегі өтінім беруші дайындаушы (дайындаушы уәкілеттік берген тұлға), сатушы (импорттаушы)  болып табылады.
Сәйкестікті 2д схемасы бойынша декларациялау кезінде осы тармақта көзделген рәсімдер орындалады.
Өтінім беруші өнімнің техникалық регламенттің талаптарына сәйкестігін растайтын, осы құжаттың 26-тармағының «б» тармақшасында көзделген құжаттардың жиынтығын қалыптастырады және оларға талдау жүргізеді.
Өтінім беруші немесе оның тапсырмасы бойынша өнімді сертификаттау жөніндегі орган, не аккредиттелген сынақ зертханасы (орталығы), не дайындаушының меншікті сынақ зертханасы (егер техникалық регламентте өзгеше белгіленбесе) осы құжаттың VІ бөліміне сәйкес өнім үлгілерін (сынамаларын) сәйкестендіруді және іріктеуді жүргізеді.
Өнімнің іріктелген үлгілерін (сынамаларын) немесе жеке-дара бұйымды зерттеу (сынау) және өлшеу  өтінім берушінің таңдауы бойынша осы құжаттың VІ бөліміне сәйкес аккредиттелген сынақ зертханасында (орталығында) немесе дайындаушының меншікті сынақ зертханасында (егер техникалық регламентте өзгеше белгіленбесе) жүргізіледі (егер осыған ұқсас өнімнің келесі партиялары немесе жеке-дара бұйымдары үшін техникалық регламентте өнімнің үлгілерін (сынамаларын) немесе жеке-дара бұйымды зерттеу (сынау) және өлшеу нәтижелерін пайдалану мүмкіндігі белгіленбеген жағдайда).
Егер техникалық регламентте бұған дейін сәйкестік туралы декларация оған қатысты қабылданған және тіркелген ұқсас өнімнің келесі партиялары немесе жеке-дара бұйымдары үшін өнімнің үлгілерін (сынамаларын) немесе жеке-дара бұйымды зерттеу (сынау) және өлшеу нәтижелерін пайдалану мүмкіндігі белгіленген жағдайда, өтінім беруші партияға  немесе жеке дара бұйымға олардың бұған дейін сәйкестік туралы декларация оған қатысты қабылданған және тіркелген өнімге қатысы бойынша ұқсастығын анықтау үшін сәйкестендіру жүргізеді. Егер өтінім беруші осындай ұқсастықты анықтаса, өнімнің үлгілерін (сынамаларын) іріктеу мен зерттеу (сынау) және өлшеу жүргізілмейді. Бұл жағдайда пайдаланылатын өнімді зерттеу (сынау) және өлшеу хаттамасының қолданылу мерзімі техникалық регламентте белгіленеді.
Өтінім беруші сәйкестік туралы декларацияны қабылдайды және оны осы құжаттың ХІV бөліміне сәйкес тіркейді.
Өтінім беруші Комиссия бекітетін тәртіппен өнімді айналыстың бірыңғай белгісімен таңбалауды қамтамасыз етеді.
Өтінім беруші сәйкестік туралы декларацияны қабылдау үшін негіз қызметін атқарған және осы құжаттың ХVІІ бөліміне сәйкес өнімнің техникалық регламенттің талаптарына сәйкестігін растайтын дәлелдеу материалдарының жиынтығын қалыптастыруды және сақтауды жүзеге асырады.
30. Сәйкестікті декларациялаудың 3д схемасы аккредиттелген сынақ зертханасының (орталығының) қатысуымен алынған дәлелдемелердің негізінде және өтінім берушінің өз дәлелдемелерінің негізінде (бар болған жағдайда) сериялық шығарылатын өнім үшін қолданылады.
3д схемасы бойынша сәйкестікті декларациялау кезіндегі өтінім беруші дайындаушы (дайындаушы уәкілеттік берген тұлға) болып табылады.
Дайындаушы осы құжаттың Х бөліміне сәйкес өндірістік бақылауды жүзеге асырады және өндіріс процесінің тұрақты болуы және дайындалатын өнімнің техникалық регламенттің талаптарына сәйкестігін қамтамасыз етуі үшін барлық қажетті шараларды қабылдайды.
Сәйкестікті 3д схемасы бойынша декларациялау кезінде осы тармақта көзделген рәсімдер орындалады.
Өтінім беруші өнімнің техникалық регламенттің талаптарына сәйкестігін растайтын, осы құжаттың 26-тармағының «а» тармақшасында көзделген құжаттардың жиынтығын қалыптастырады және оларға талдау жүргізеді.
Өтінім беруші немесе оның тапсырмасы бойынша өнімді сертификаттау жөніндегі орган, не аккредиттелген сынақ зертханасы (орталығы) осы құжаттың VІ бөліміне сәйкес өнім үлгілерін (сынамаларын) сәйкестендіруді және іріктеуді жүргізеді.
Өтінім беруші өнімнің іріктелген үлгілерін (сынамаларын) зерттеуді (сынауды) және өлшеуді  осы құжаттың VІ бөліміне сәйкес аккредиттелген сынақ зертханасында (орталығында) жүргізеді.
Өтінім беруші сәйкестік туралы декларацияны қабылдайды және оны осы құжаттың ХІV бөліміне сәйкес тіркейді.
Өтінім беруші Комиссия бекітетін тәртіппен өнімді айналыстың бірыңғай белгісімен таңбалауды қамтамасыз етеді.
Өтінім беруші сәйкестік туралы декларацияны қабылдау үшін негіз қызметін атқарған және осы құжаттың ХVІІ бөліміне сәйкес өнімнің техникалық регламенттің талаптарына сәйкестігін растайтын дәлелдеу материалдарының жиынтығын қалыптастыруды және сақтауды жүзеге асырады.
31. Сәйкестікті декларациялаудың 4д схемасы аккредиттелген сынақ зертханасының (орталығының) қатысуымен алынған дәлелдемелердің негізінде және өтінім берушінің өз дәлелдемелерінің негізінде (бар болған жағдайда) сәйкестікті декларациялау кезінде өнім партиясы немесе жеке-дара бұйым үшін қолданылады.
4д схемасы бойынша сәйкестікті декларациялау кезіндегі өтінім беруші дайындаушы (дайындаушы уәкілеттік берген тұлға), сатушы (импорттаушы)  болып табылады.
Сәйкестікті 4д схемасы бойынша декларациялау кезінде осы тармақта көзделген рәсімдер орындалады.
Өтінім беруші өнімнің техникалық регламенттің талаптарына сәйкестігін растайтын, осы құжаттың 26-тармағының «б» тармақшасында көзделген құжаттардың жиынтығын қалыптастырады және оларға талдау жүргізеді.
Өтінім беруші немесе оның тапсырмасы бойынша өнімді сертификаттау жөніндегі орган, не аккредиттелген сынақ зертханасы (орталығы) осы құжаттың VІ бөліміне сәйкес өнім үлгілерін (сынамаларын) сәйкестендіруді және іріктеуді жүргізеді.
Өтінім беруші өнімнің іріктелген үлгілерін (сынамаларын) немесе жеке-дара бұйымды зерттеуді (сынауды) және өлшеуді  осы құжаттың VІ бөліміне сәйкес аккредиттелген сынақ зертханасында (орталығында) жүргізеді.
Егер техникалық регламентте бұған дейін сәйкестік туралы декларация оған қатысты қабылданған және тіркелген ұқсас өнімнің келесі партиялары немесе жеке-дара бұйымдары үшін өнімнің үлгілерін (сынамаларын) немесе жеке-дара бұйымды зерттеу (сынау) және өлшеу нәтижелерін пайдалану мүмкіндігі белгіленген жағдайда, өтінім беруші партияға немесе жеке дара бұйымға олардың бұған дейін сәйкестік туралы декларация оған қатысты қабылданған және тіркелген өнімге қатысы бойынша ұқсастығын анықтау үшін сәйкестендіру жүргізеді. Егер өтінім беруші осындай ұқсастықты анықтаса, өнімнің үлгілерін (сынамаларын) іріктеу мен зерттеу (сынау) және өлшеу жүргізілмейді. Бұл жағдайда пайдаланылатын өнімді зерттеу (сынау) және өлшеу хаттамасының қолданылу мерзімі техникалық регламентте белгіленеді.
Өтінім беруші сәйкестік туралы декларацияны қабылдайды және оны осы құжаттың ХІV бөліміне сәйкес тіркейді.
Өтінім беруші Комиссия бекітетін тәртіппен өнімді айналыстың бірыңғай белгісімен таңбалауды қамтамасыз етеді.
Өтінім беруші сәйкестік туралы декларацияны қабылдау үшін негіз қызметін атқарған және осы құжаттың ХVІІ бөліміне сәйкес өнімнің техникалық регламенттің талаптарына сәйкестігін растайтын дәлелдеу материалдарының жиынтығын қалыптастыруды және сақтауды жүзеге асырады.
32. Сәйкестікті декларациялаудың 5д схемасы өнімнің түрлерін шығару жоспарланған жағдайда сериялық өндіріске қоюға арналған өнім үшін қолданылады.
Сәйкестікті декларациялаудың 5д схемасы өтінім берушінің өз дәлелдемелерінің (бар болған жағдайда) және өнімді сертификаттау жөніндегі органның және (қажет болған жағдайда) аккредиттелген сынақ зертханасының (орталығының) қатысуымен алынған дәлелдемелердің негізінде қолданылады.
5д схемасы бойынша сәйкестікті декларациялау кезіндегі өтінім беруші дайындаушы (дайындаушы уәкілеттік берген тұлға) болып табылады.
Дайындаушы осы құжаттың Х бөліміне сәйкес өндірістік бақылауды жүзеге асырады және өндіріс процесінің тұрақты болуы және дайындалатын өнімнің техникалық регламенттің талаптарына сәйкестігін қамтамасыз ету үшін барлық қажетті шараларды қабылдайды.
Сәйкестікті 5д схемасы бойынша декларациялау кезінде осы тармақта көзделген рәсімдер орындалады.
Өтінім беруші өнімнің техникалық регламенттің талаптарына сәйкестігін растайтын, осы құжаттың 26-тармағының «а» тармақшасында көзделген құжаттардың жиынтығын қалыптастырады және оларға талдау жүргізеді.
Өтінім беруші өнімді сертификаттау жөніндегі органға өнім типіне зерттеу жүргізуге өтінім береді.
Өнімді сертификаттау жөніндегі орган осы құжаттың VІІІ бөліміне сәйкес өнім типіне зерттеу жүргізеді.
Өнім типіне жүргізілген зерттеудің оң нәтижелері жағдайында өнімді сертификаттау жөніндегі орган Комиссия бекітетін бірыңғай нысан бойынша өнім типіне сертификат ресімдейді және оны өтінім берушіге береді.
Өнім типіне арналған сертификат сәйкестік туралы декларацияның ажырамас бөлігі болып табылады.
Өтінім беруші сәйкестік туралы декларацияны қабылдайды және оны осы құжаттың ХІV бөліміне сәйкес тіркейді.
Өтінім беруші Комиссия бекітетін тәртіппен өнімді айналыстың бірыңғай белгісімен таңбалауды қамтамасыз етеді.
Өтінім беруші сәйкестік туралы декларацияны қабылдау үшін негіз қызметін атқарған және осы құжаттың ХVІІ бөліміне сәйкес өнімнің техникалық регламенттің талаптарына сәйкестігін растайтын дәлелдеу материалдарының жиынтығын қалыптастыруды және сақтауды жүзеге асырады.
33. Сәйкестікті декларациялаудың 6д схемасы дайындаушыда менеджмент жүйелерін сертификаттау  жөніндегі орган сертификаттаған менеджменттің енгізілген жүйесі болған жағдайда сериялық шығарылатын өнім үшін қолданылады.
Сәйкестікті декларациялаудың 6д схемасы өтінім берушінің өз дәлелдемелерінің (бар болған жағдайда) және соның ішінде менеджмент жүйелерін сертификаттау жөніндегі органның және аккредиттелген сынақ зертханасының (орталығының) қатысуымен алынған дәлелдемелердің негізінде қолданылады.
6д схемасы бойынша сәйкестікті декларациялау кезіндегі өтінім беруші дайындаушы (дайындаушы уәкілеттік берген тұлға) болып табылады.
Дайындаушы осы құжаттың Х бөліміне сәйкес өндірістік бақылауды жүзеге асырады және менеджменттің енгізілген  және сертификатталған жүйесінің тұрақты жұмыс істеуін және өнім дайындауға арналған өндіріс жағдайларын қамтамасыз ету бойынша барлық қажетті шараларды қабылдайды.
Сәйкестікті 6д схемасы бойынша декларациялау кезінде осы тармақта көзделген рәсімдер орындалады.
Өтінім беруші өнімнің техникалық регламенттің талаптарына сәйкестігін растайтын, құрамына соның ішінде менеджмент жүйесінің сәйкестік сертификаты (сертификаттың көшірмесі) кіретін осы құжаттың 26-тармағының «а» тармақшасында көзделген құжаттардың жиынтығын қалыптастырады және техникалық регламентте сәйкестігіне менеджмент жүйесін сертификаттау жүргізілетін бір немесе бірнеше құжат болуы мүмкіндігін ескере отырып, оларға талдау жүргізеді.
Өтінім беруші немесе оның тапсырмасы бойынша өнімді сертификаттау жөніндегі орган, не аккредиттелген сынақ зертханасы (орталығы) осы құжаттың VІ бөліміне сәйкес өнім үлгілерін (сынамаларын) сәйкестендіруді және іріктеуді жүргізеді.
Өнімнің іріктелген үлгілерін (сынамаларын) зерттеу (сынау) және өлшеу  осы құжаттың VІ бөліміне сәйкес аккредиттелген сынақ зертханасында (орталығында) жүргізіледі.
Өтінім беруші сәйкестік туралы декларацияны қабылдайды және оны осы құжаттың ХІV бөліміне сәйкес тіркейді.
Өтінім беруші Комиссия бекітетін тәртіппен өнімді айналыстың бірыңғай белгісімен таңбалауды қамтамасыз етеді.
Өтінім беруші сәйкестік туралы декларацияны қабылдау үшін негіз қызметін атқарған және осы құжаттың ХVІІ бөліміне сәйкес өнімнің техникалық регламенттің талаптарына сәйкестігін растайтын дәлелдеу материалдарының жиынтығын қалыптастыруды және сақтауды жүзеге асырады.
Өтінім берушіде менеджмент жүйесінің қолданыстағы сәйкестік сертификаты болмаған кезде, соның ішінде оның қолданысы тоқтатыла тұрған  немесе күші жойылған жағдайда, өтінім беруші сәйкестік туралы декларацияның қолданысын тоқтату туралы шешім қабылдайды және сәйкестік туралы декларацияны тіркеген өнімді сертификаттау жөніндегі органға (мүше мемлекеттің уәкілетті органына) сәйкестік туралы декларацияның қолданысының тоқтатылғаны туралы хабарлама жібереді. Бұл ретте сәйкестік туралы декларацияны тіркеген өнімді сертификаттау жөніндегі орган (мүше мемлекеттің уәкілетті органы) берілген сәйкестік туралы сертификаттардың және тіркелген сәйкестік туралы декларациялардың бірыңғай тізіліміне тиісті жазба енгізеді.

V. Өтінім беруші сертификаттау кезінде ұсынған өтінім мен құжаттар жиынтығын қарау және талдау

34. Өтінім беруші ұсынған өтінім мен оған қоса берілетін  құжаттарды, соның ішінде техникалық құжаттаманы қарау және талдау өнімнің сәйкестігін растау және олардың ішінен өнімнің сәйкестік сертификатын беру үшін негіздеме ретінде қабылдауға болатындарын анықтау үшін өнімді сәйкестендіруді қамтамасыз ету және көрсетілген құжаттардың қолданылуын айқындау мақсатында жүргізіледі. 
35. Өнімді сертификаттау жөніндегі орган өтінім беруші ұсынған өтінім мен оған қоса берілетін құжаттарды:
а) өнімді толтырудың дұрыстығы;
б) өтінім беруші құжаттар жиынтығында  ұсынған материалдардың толықтығы және жеткіліктілігі бөлігінде қарауды және талдауды жүзеге асырады. 
36. Өтінім беруші ұсынған өтінім мен оған қоса берілетін  құжаттарды қараудың және талдаудың оң нәтижелері кезінде өнімді сертификаттау жөніндегі орган сертификаттауды жүргізу туралы шешім қабылдайды және осы шешім қабылданған күннен бастап 3 жұмыс күнінің ішінде өтінім берушіге сертификаттау жүргізудің шарттарын қамтитын қабылданған шешім, соның ішінде өнімнің үлгілерін (сынамаларын) іріктеу рәсімі және зерттеу (сынау) және өлшеу бағдарламасы туралы жазбаша түрде хабарлайды (тікелей немесе ішіндегілердің тізімдемесімен және тапсырылғаны туралы хабарламасы бар тапсырыстық пошта жөнелтімімен жібереді).
37. Өтінім беруші ұсынған өтінім мен оған қоса берілетін  құжаттарды қараудың және талдаудың теріс нәтижелері кезінде өнімді сертификаттау жөніндегі орган шешім қабылданған күннен бастап 3 жұмыс күнінің ішінде өтінім берушіге өтінімді пысықтау немесе құжаттар жиынтығын толықтыру қажеттігі туралы не бас тарту себептерін көрсете отырып, сертификаттау бойынша жұмыстар жүргізуден бас тарту туралы хабарлайды (тікелей немесе ішіндегілердің тізімдемесімен және тапсырылғаны туралы хабарламасы бар тапсырыстық пошта жөнелтімімен жібереді).
Өнімді сертификаттау жөніндегі органның сертификаттау бойынша жұмыстар жүргізуден бас тартуы өтінім берушінің өтінімді қабылдаудан бас тарту үшін негіз қызметін атқарған анықталған сәйкессіздіктер жойылғаннан кейін көрсетілген органға қайтадан өтініш жасауына және өтінім мен құжаттар жиынтығын жіберуіне кедергі келтірмейді.

VІ. Өнім үлгілеріне (сынамаларына) сәйкестендіру, іріктеу, зерттеулер (сынақтар) және өлшемдер жүргізу

38. Өнімнің сәйкестігін растау кезінде сәйкестікті бағалау объектісі болып табылатын өнімнің үлгілеріне (сынамаларына) зерттеулер (сынақтар) және өлшемдер  жүргізу мақсатында оларды іріктеу жүзеге асырылады.
39. Өнімнің үлгілерін (сынамаларын) іріктеу қағидалары халықаралық және өңірлік (мемлекетаралық) стандарттардың тізбесіне енгізілген стандарттарда, ал олар болмаған жағдайда – зерттеулердің (сынақтардың) және өлшемдердің қағидалары мен әдістерін қамтитын ұлттық (мемлекеттік) стандарттарда (бұдан әрі – қағидалар мен әдістерді қамтитын стандарттар) белгіленеді.
Қағидалар мен әдістерді қамтитын стандарттардың тізбесінде өнімнің үлгілерін (сынамаларын) іріктеу қағидаларын белгілейтін стандарттар болмаған жағдайда, тиісті мемлекетаралық стандарттар әзірленгенге дейін мүше мемлекеттің заңнамасына сәйкес аттестатталған (тексерілген) және бекітілген және қағидалар мен әдістерді қамтитын стандарттардың тізбесіне енгізілген зерттеулер (сынақтар) және өлшемдер әдістемелері пайдаланылады.
Өнімнің іріктелетін үлгілері (сынамалары) конструкциясы, құрамы және дайындалу технологиясы бойынша тұтынушыға (сатып алушыға) сатуға арналған өніммен бірдей болуға тиіс.
40. Өнімнің іріктелген үлгілері (сынамалары) қалған өнімнен оқшауланады, қапталады, оларға пломба салынады немесе оларды іріктеу орнында сүргі салынады.
41. Өнімнің үлгілерін (сынамаларын) іріктеу:
а) сериялық шығарылатын өнім үшін – дайындаушының (дайындаушы уәкілеттік берген тұлғаның) дайын өнімдер қоймасында, уақытша сақтау қоймасында, кеден қоймасында, көлік құралының сыйымдылығында немесе дайын өнімнің өндірістік желісінде;
б) өнім партиясы үшін – партияның тұрған жерінде (дайындаушының (дайындаушы уәкілеттік берген тұлғаның) дайын өнімдер қоймасында), уақытша сақтау қоймасында, кеден қоймасында немесе жауаптылықпен сақтау кезінде алушының қоймасында, көлік құралының сыйымдылығында немесе дайын өнімнің өндірістік желісінде;
в) жеке-дара бұйым үшін – өнім бірлігінің тұрған жерінде жүргізіледі (немесе өтінім беруші ұсынады). 
42. Өнімнің үлгілерін (сынамаларын) іріктеу өнім сипаттамаларының осы өнім (өнімнің түрі немесе тобы) үшін техникалық регламентте, осы құжаттың 14-тармағында (өнімнің сәйкестігі сертификаттау нысанында расталған жағдайда) немесе 26-тармағында (өнімнің сәйкестігі сәйкестікті декларациялау нысанында расталған жағдайда) және өнімді техникалық регламенттің техникалық реттеу  объетілеріне бір мәнді жатқызу мүмкіндігін қамтамасыз ететін өнім туралы көрсетілген ақпаратта көрсетілген өзге де құжаттарда белгіленген белгілерге тепе-теңдігі сол арқылы белгіленетін өнімді бір мезгілде сәйкестендірумен жүргізіледі.
43. Егер техникалық регламентте өзгеше белгіленбесе, өнімнің сәйкестігін сәйкестікті декларациялау  нысанында растаған жағдайда, өнімнің үлгілерін (сынамаларын) іріктеуді және сәйкестендіруді сәйкестікті декларациялаудың қолданылатын схемасына байланысты дайындаушы (дайындаушы уәкілеттік берген тұлға) немесе сатушы (импорттаушы) не олардың тапсырмасы бойынша олар уәкілеттік берген тұлға ретінде әрекет ететін өнімді сертификаттау жөніндегі орган немесе аккредиттеу саласына тиісті өнім енгізілген аккредиттелген сынақ зертханасы (орталығы) немесе дайындаушының меншікті сынақ зартханасы  (егер техникалық регламентте өзгеше белгіленбесе) жүргізеді.
44. Егер өтінім берушінің таңдауы бойынша өнімнің сәйкестігін сәйкестікті декларациялау нысанында растау кезінде өнімнің үлгілерін (сынамаларын) сәйкестендіруді және (немесе) іріктеуді сәйкестікті декларациялаудың қолданылатын схемасына байланысты өнімді сертификаттау жөніндегі орган немесе аккредиттелген сынақ зертханасы (орталығы) немесе дайындаушының меншікті сынақ зартханасы  (егер техникалық регламентте өзгеше белгіленбесе) жүзеге асырған жағдайда, өтінім беруші көрсетілген органға немесе аккредиттелген сынақ зертханасына (орталығына) немесе дайындаушының меншікті сынақ зартханасына (егер техникалық регламентте өзгеше белгіленбесе) барлық құжаттарды және өнімнің үлгілерін (сынамаларын) сәйкестендіруді және (немесе) іріктеуді жүргізу үшін қажетті ақпаратты ұсынады.
45. Өнімнің сәйкестігін сертификаттау нысанында растау кезінде өнімнің үлгілерін (сынамаларын) сәйкестендіруді және іріктеуді өтінім берушінің қатысуымен өнімді сертификаттау жөніндегі орган жүргізеді.
Өтінім берушімен келісім бойынша өнімнің үлгілерін (сынамаларын) іріктеуді өнімді сертификаттау жөніндегі орган уәкілеттік берген тұлға ретінде әрекет ететін өнімді сертификаттау жөніндегі басқа орган және (немесе), егер техникалық регламентте өзгеше көзделмесе,  аккредиттеу саласына тиісті өнім енгізілген аккредиттелген сынақ зертханасы (орталығы) жүргізуі мүмкін.
46. Өнімнің үлгілерін (сынамаларын) іріктеу нәтижелері өнімнің үлгілерін (сынамаларын) іріктеу актісімен (актілерімен) ресімделеді, онда өнімнің үлгілерін (сынамаларын) іріктеу орны және күні, өнімнің үлгілерін (сынамаларын) сақтау шарттары, сондай-ақ іріктелген өнімнің сәйкестендіруші белгілері  көрсетіледі. Өнімнің үлгілерін (сынамаларын) іріктеу актісі (актілері) қолданылатын сертификаттау схемасына немесе сәйкестікті декларациялау схемасына байланысты өнімге зерттеулер (сынақтар) және өлшемдер  жүргізетін аккредиттелген сынақ зертханасына (орталығына) немесе дайындаушының меншікті сынақ зертханасына (егер техникалық регламентте өзгеше белгіленбесе) жіберіледі.
47. Өнімнің сәйкестендіруші белгілеріне оның түріне (типіне) қарай мыналар (егер техникалық регламентте өзгеше белгіленбесе) жатуы мүмкін:
а) заңды тұлға және оның өнім дайындайтын филиалдары (өндірістік алаңдары) үшін – дайындаушының толық атауы, оның орналасқан жері (заңды тұлғаның мекенжайы) және өнім дайындау жөніндегі қызметін жүзеге асыратын орнының мекенжайы (мекенжайлары) (егер мекенжайлары әртүрлі болса) немесе мүше мемлекеттердің заңнамасына сәйкес жеке кәсіпкер ретінде тіркелген жеке тұлға үшін – тегі, аты және әкесінің аты (бар болған жағдайда), тұрғылықты жері және өнім дайындау жөніндегі қызметін жүзеге асыратын орнының мекенжайы (мекенжайлары) (егер мекенжайлары әртүрлі болса);
б) заңды тұлға үшін – өтінім берушінің толық атауы, оның орналасқан жері (заңды тұлғаның мекенжайы) және қызметін жүзеге асыратын орнының мекенжайы (мекенжайлары) (егер мекенжайлары әртүрлі болса) немесе жеке кәсіпкер ретінде тіркелген жеке тұлға үшін – тегі, аты және әкесінің аты (бар болған жағдайда), тұрғылықты жері және қызметін жүзеге асыратын орнының мекенжайы (мекенжайлары) (егер мекенжайлары әртүрлі болса);
в) өнімнің (өнім түрінің немесе тобының) атауы және өнімнің таңбалануы (техникалық регламентте көзделген жағдайларда) және дайындаушы берген өзге де шартты таңбалануы (бар болған жағдайда);
г) өнімнің аты (техникалық регламентте көзделген жағдайларда);
д) өнім  оған сәйкес дайындалған құжаттың (құжаттардың) (стандарт, ұйым стандарты, техникалық шарттар немесе өзге де құжат) таңбалануы (бар болған жағдайда);
е) өнімнің арналуы, өнімді қолдану жөніндегі ұсынымдар, өнімнің басқа да негізгі өзіне тән қасиеттері және өнімді техникалық регламенттің техникалық реттеу объектісі болып табылатын  өнімге бір мәнді жатқызу мүмкіндігін қамтамасыз ететін өнімнің басқа да негізгі сипаттамалары;
ж) техникалық регламентте көзделген өнімнің сәйкестендірілуін қамтамасыз ететін ол туралы өзге де мәліметтер;
з) штрих коды (бар болған жағдайда);
и) дайындалған күні;
к) сақтау мерзімі (техникалық регламентте көзделген жағдайларда), қызмет (жарамдылық) мерзімі немесе өнімнің ресурсы (техникалық регламентте көзделген жағдайларда);
л) партияның мөлшері (көлемі) (өнім партиясы үшін);
м) орамы, ыдысы, тұтынушылық орам бірлігіндегі номиналдық саны (қажет болған жағдайда) таза массасы және көлемі (қажет болған жағдайда);
и) техникалық құжаттамада және (немесе) тауарға ілеспе құжаттарда көрсетілген  өзге де ақпарат (бар болған жағдайда).
48. Өнімді сәйкестендіру нәтижелері өнімді сәйкестендіру актісінде және (немесе) өнімнің үлгілерін (сынамаларын) іріктеу актісінде көрсетіледі.
Өнімді сәйкестендіру актісі ресімделген жағдайда өнімді сәйкестендіру актісінің 1 данасы тікелей өтінім берушіге тапсырылады немесе оған ішіндегілердің тізімдемесімен және тапсырылғаны туралы хабарламасы бар тапсырыстық пошта жөнелтімімен жіберіледі.
49. Өнімнің үлгілеріне (сынамаларына) сәйкестендіру  жүргізу кезінде өнімді сақтау шарттарын тексеру жүзеге асырылады.
50. Өнімді зерттеу (сынау) және өлшеу қағидалар мен әдістерді қамтитын стандарттардың тізбесіне енгізілген стандарттардың талаптарына сәйкес, ал мұндай стандарттар болмаған жағдайда (тиісті мемлекетаралық стандарттар әзірленгенге дейін) – мүше мемлекеттің заңнамасына сәйкес аттестатталған (тексерілген) және бекітілген, сондай-ақ қағидалар мен әдістерді қамтитын стандарттардың тізбесіне енгізілген зерттеулердің (сынақтардың) және өлшемдердің әдістемелеріне сәйкес жүргізіледі.
Өнімді зерттеулердің (сынақтардың) және өлшемдердің алынған нәтижелері өнімнің көрсетілген үлгілері (сынамалары) іріктелген  бүкіл өнімге қолданылады.
51. Өнімге зерттеулер (сынақтар) және өлшемдер жүргізу кезінде өнімді зерттеу (сынау) және өлшеу процесіне және оның нәтижелеріне фото және (немесе) бейне бекіту жүргізіледі (егер бұл техникалық регламентте көзделсе).
52. Өнімге жүргізілген зерттеулердің (сынақтардың) және өлшемдердің нәтижелері өнімді зерттеу (сынау) және өлшеу хаттамасымен ресімделеді.
Өнімді зерттеу (сынау) және өлшеу хаттамасы өнімді зерттеу (сынау) және өлшеу нәтижелеріне қарамастан тікелей өтінім берушіге тапсырылады немесе оған ішіндегілердің тізімдемесімен және тапсырылғаны туралы хабарламасы бар тапсырыстық пошта жөнелтімімен, ал өнімнің сәйкестігін сертификаттау нысанында растаған жағдайда өнімді сертификаттау жөніндегі органға да жіберіледі.
53. Зерттеулердің (сынақтардың) және өлшемдердің теріс нәтижелері кезінде өнімнің сәйкестігін растау жөніндегі жұмыстар тоқтатыла тұрады немесе тоқтатылады.
54. Өнімнің сәйкестігін растау жөніндегі жұмыстар, егер түзету іс-шараларын жүргізу жолымен зерттеулердің (сынақтардың) және өлшемдердің теріс нәтижелерін тудырған сәйкессіздікті жою мүмкін болса, тоқтатыла тұрады немесе, егер түзету іс-шараларын жүргізу жолымен зерттеулердің (сынақтардың) және өлшемдердің теріс нәтижелерін тудырған сәйкессіздікті жою мүмкін болмаса, тоқтатылады.
55. Өнімнің сәйкестігін сертификаттау нысанында растаған жағдайда өнімді сертификаттау жөніндегі орган  өтінім берушіні тікелей хабардар етеді немесе өнімді сертификаттау жөніндегі жұмыстарды тоқтата тұрудың немесе тоқтатудың негіздемесі бар шешімді ішіндегілердің тізімдемесімен және тапсырылғаны туралы хабарламасы бар тапсырыстық пошта жөнелтімімен жібереді.

VII. Өнім жобасын зерттеу

56. Өнімнің жобасын зерттеу деп өнім оған сәйкес дайындалатын техникалық құжаттаманы талдау, сондай-ақ өнімнің макеттерін, модельдерін, эксперименттік үлгілерін зерттеулерге (сынақтарға) және өлшемдерге  жүргізілген есептердің нәтижелерін талдау түсініледі.
57. Өнімнің жобасын зерттеуді өтінім беруші ұсынған, қауіпсіздік талаптарын белгілейтін және өнімді жобалау, өндіру және пайдалану сатылары туралы мәліметтерді қамтитын (қажет болған кезде) техникалық құжаттаманы қарау жолымен өнімді сертификаттау жөніндегі орган жүргізеді.
Өтінім беруші техникалық құжаттаманы өнім жобасының техникалық регламентте  өнімге қойылатын талаптарға сәйкестігіне зерттеу жүргізу үшін қажетті көлемде ұсынады.
58. Өнім жобасын зерттеу нәтижелерін өнімді сертификаттау жөніндегі орган қорытынды нысанында ресімдейді.
Көрсетілген қорытындының нысаны өнімді сертификаттау жөніндегі органның менеджмент жүйесінің басшы құжаттарында белгіленеді.
Өнім жобасын зерттеу туралы қорытынды 2 данада ресімделеді. Көрсетілген қорытындының 1 данасы өтінім берушіге жіберіледі.

VІІІ. Өнім типін зерттеу

59. Өнім типін зерттеу деп оның техникалық регламенттің және техникалық құжаттаманың талаптарына сәйкестігіне қатысты осы типтегі өнімнің бірдей өнімді өндіру кезіндегі параметрлері мен сипаттамаларын талдау түсініледі. 
60. Өнім типін зерттеу (егер техникалық регламентте өзгеше белгіленбесе): 
а) қауіпті өндірістік объектілерде  қолданылатын өнімге қатысты;
б) пайдалану орнында өнімді монтаждауға (құрастыруға, орнатуға) дейін оған толық көлемде зерттеулер (сынақтар) және өлшемдер жүргізу мүмкін болмайтын жағдайда;
в) егер өтінім беруші өнімнің сәйкестігін растау кезінде техникалық регламенттің талаптарын сақтау оларды қолдану нәтижесінде ерікті негізде қамтамасыз етілетін стандарттарды қолданбаған жағдайда жүргізіледі.
61. Өнім типін зерттеу мына тәсілдердің бірімен жүргізіледі:
а) өнімнің үлгісін бүкіл болашақ өнімнің типтік өкілі ретінде жоспарланған өндіріс үшін зерттеу (сынау);
б) техникалық құжаттаманы талдау, өнім үлгісін немесе өнімнің сыни құрамдас бөліктерін (құрамдастарын) зерттеу (сынау).
62. Өнім типін зерттеуді өнімді сертификаттау жөніндегі орган  жүргізеді (қажет болған жағдайда аккредиттелген сынақ зертханасын (орталығын) тарта отырып).
63. Өнім типін зерттеу нәтижелерін, егер техникалық регламентте өзгеше белгіленбесе, өнімді сертификаттау жөніндегі орган қорытынды нысанында ресімдейді.
Өнім типін зерттеу туралы қорытынды 2 данада ресімделеді. Көрсетілген қорытындының 1 данасы өтінім берушіге жіберіледі.
64. Өнім типіне жүргізілген зерттеудің оң нәтижелері болған жағдайда өнімнің сәйкестігін сәйкестікті декларациялау нысанында растаған кезде, өнімді сертификаттау жөніндегі орган Комиссия бекітетін бірыңғай нысан бойынша өнім типіне сертификат ресімдейді.

ІХ. Өндірістің жай-күйін талдау

65. Өндірістің жай-күйін талдауды дайындаушыда өнімнің сәйкестігін сертификаттау нысанында растау кезінде расталатын техникалық регламенттің талаптарына шығарылатын өнімнің тұрақты (ұдайы) сәйкестігін қамтамасыз ету үшін қажетті жағдайлардың болуын анықтау мақсатында өнімнің сәйкестігін сериялық шығарылатын өнімді сертификаттау нысананда растау кезінде өнімді сертификаттау жөніндегі орган жүргізеді.
Өндірістің жай-күйін талдау сертификаттау схемасына байланысты өнімнің сәйкестігін сертификаттау нысанында растау кезінде немесе сертификатталған өнімді мерзімдік бағалауды жүргізу кезінде жүргізіледі.
Өндірістің жай-күйін талдауды өнімнің үлгілерін (сынамаларын) сәйкестендірумен, іріктеумен және зерттеумен (сынаумен) және өлшеумен бір мезгілде жүргізуге жол беріледі.
66. Өндірістің жай-күйін талдауды өнімді дайындау жөніндегі қызмет жүзеге асырылатын орынның мекенжайы бойынша (өнім өндірісі (дайындау) орналасқан жерде) өнімді сертификаттау жөніндегі орган әзірлеген және оның басшысы (басшысының орынбасары) бекіткен өндірістің жай-күйін талдау бағдарламасына сәйкес өнімді сертификаттау жөніндегі орган жүргізеді. 
Мыналар: 
өнімге арналған техникалық (жобалық және (немесе) конструкторлық және (немесе) технологиялық және (немесе) пайдалану) құжаттама;
шығарылатын өнімнің техникалық регламентте белгіленген талаптарға сәйкестігіне әсер ететін жұмысты атқаратын персоналдың құзыреті;
өндірістің инфрақұрылымы (дайындаушының аумағында орналасқан және  өндірісті ұйымдастыру үшін қажетті  объектілердің (өндірістік алаңдардың, көліктің және т.б.) жиынтығы);
жабдық (технологиялық жарақтандыру құралдары), сондай-ақ оған техникалық қызмет көрсету және жөндеу;
бақылау, өлшеу және сынау жабдығын басқару;
өнімнің техникалық регламентте белгіленген талаптарға сәйкестігін қамтамасыз ету үшін қажетті өлшеу құралдары;
сертификатталатын өнімнің (шикізаттың, материалдардың, құраушы бұйымдардың) қауіпсіздігі көрсеткіштеріне әсер ететін сатып алынған өнімді кірістік бақылау;
технологиялық процестер, соның ішінде арнайылары (техникалық регламентте тиісті талаптар болған жағдайда);
техникалық регламентпен міндетті талаптар белгіленген сипаттамаларды бақылаумен байланысты дайын өнімді қабылдап алу кезіндегі бақылау және мерзімдік сынау;
дайын өнімді таңбалау, оны сақтау, орау және консервациялау  шарттары;
тұтынушымен өзара іс-қимыл (соның ішінде осы дайындаушының өнімі бойынша шағымдарды қарау және өнімді жарнамалау);
өнімді сәйкестендіру және оны қадағалау;
түзету және ескерту іс-шаралары өндірістің жай-күйіне талдау жүргізу кезіндегі объектілер болып табылады.
67. Өндірістің жай-күйіне талдау жүргізудің нәтижелері бойынша өнімді сертификаттау жөніндегі органның менеджмент жүйесінің басшы құжаттарында белгіленген нысан бойынша акт жасалады, онда талдау нәтижелері көрсетіледі, растаушы құжаттар мен материалдарға сілтемелер келтіріледі, сондай-ақ қажет болған жағдайда анықталған сәйкессіздіктерді жою мерзімі белгіленеді.
68. Өндірістің жай-күйін талдау нәтижелері туралы акт өндірістің техникалық регламенттің талаптарына сәйкес келетін, сертификаттау кезінде расталатын өнімді тұрақты (ұдайы) шығаруға қабілеті туралы қорытындыларды қамтуға тиіс. 
Өндірістің жай-күйін талдау нәтижелері туралы актіге барлық комиссия мүшелері (сарапшылар (сарапшы-аудиторлар)) және өнімді дайындаушы кәсіпорынның  өкілдері қол қояды.
Өнімді сертификаттау жөніндегі орган көрсетілген актінің 1 данасын өтінім берушіге тікелей тапсырады немесе  оған ішіндегілердің тізімдемесімен және тапсырылғаны туралы хабарламасы бар тапсырыстық пошта жөнелтімімен жібереді.
Өнімді сертификаттау жөніндегі орган өндірістің жай-күйіне талдау жүргізудің нәтижелері бойынша өнімді сертификаттау жөніндегі жұмысты тоқтата тұруы немесе тоқтатуы мүмкін. 
Сертификаттау жөніндегі жұмыстарды  тоқтата тұру туралы шешім, егер өтінім беруші түзету іс-шараларын жүргізу жолымен белгіленген мерзімде анықталған сәйкессіздіктерді және олардың себептерін жоюы мүмкін болатын жағдайда қабылданады.
Сертификаттау жөніндегі жұмыстарды тоқтату туралы шешім, егер анықталған сәйкессіздіктерді белгіленген мерзімде түзету іс-шараларын жүргізу жолымен жою мүмкін болмайтын немесе түзету іс-шараларын орындау мүмкін болмайтын жағдайда  қабылданады.
Сертификаттау жөніндегі жұмыстарды тоқтата тұру туралы шешім қабылданған жағдайда, өнімді сертификаттау жөніндегі орган ол туралы өтінім берушіні хабардар етеді (тікелей немесе ішіндегілердің тізімдемесімен және тапсырылғаны туралы хабарламасы бар тапсырыстық пошта жөнелтімімен).
Сертификаттау жөніндегі жұмыстарды қалпына келтіру мақсатында:
 өтінім беруші анықталған сәйкессіздіктерді және олардың себептерін жоюға бағытталған түзету іс-шараларын әзірлейді, олардың орындалуын қамтамасыз етеді және ол туралы өнімді сертификаттау жөніндегі органды хабардар етеді;
өнімді сертификаттау жөніндегі орган өтінім беруші жүргізген түзету іс-шараларына талдау жүргізеді және оң нәтижелер болған жағдайда сертификаттау жөніндегі жұмыстарды  қалпына келтіру туралы шешім қабылдайды.
Егер өтінім беруші анықталған сәйкессіздіктерді және олардың себептерін белгіленген мерзімде жоя алмаған жағдайда, өнімді сертификаттау жөніндегі жұмыстар тоқтатылады.
Сертификаттау жөніндегі жұмыстарды тоқтату туралы шешім қабылданған жағдайда өнімді сертификаттау жөніндегі орган ол туралы өтінім берушіні хабардар етеді (тікелей немесе ішіндегілердің тізімдемесімен және тапсырылғаны туралы хабарламасы бар тапсырыстық пошта жөнелтімімен).
69. Егер өнім дайындаушының филиалдарында және (немесе) өндірістік алаңдарында өндірілген (дайындалған) жағдайда өндірістің жай-күйін талдау сертификатталатын өнімнің барынша кең ассортиментін (барынша көп номенклатурасын) немесе сертификатталатын өнімнің ішінен ең күрделі бұйымды дайындайтын дайындаушының бір немесе бірнеше филиалдарында және (немесе) өндірістік алаңдарында дайындаушының дайындалатын өнімнің қауіпсіздігі үшін жауапкершілігінің және дайындаушының әрбір филиалында және (немесе) өндірістік алаңдарында оны өндіру тұрақтылығының қамтамасыз етілуі шартымен жүзеге асырылады.
Өндірістің жай-күйіне талдау  жүргізудің оң нәтижелері болған жағдайда өнімді сертификаттау жөніндегі орган сертификатталған өнімді жоспарлы мерзімдік бағалау шеңберінде дайындаушының басқа өндірістеріндегі өндірістің жай-күйіне одан әрі талдау жүргізу кестесін жасайды (тексеру жүргізу мерзімін көрсете отырып) және оны дайындаушымен келіседі.
70. Өнімді сертификаттау жөніндегі органға өнімнің бұған дейін сертификатталған өндірісінен конструкциясында (құрамында, рецептурасында) немесе оны өндіру технологиясында аздаған ерекшелігі бар жаңа өнім өндіруге өтінім келіп түскен жағдайда, өнімді сертификаттау жөніндегі органның шешімі бойынша өндірістің жай-күйін алдыңғы талдау нәтижелері мынадай шарттар сақталған:
а) өнімді сертификаттау жөніндегі жұмыстарды өндірістің жай-күйіне талдау жүргізген және өндірістің жай-күйін талдау нәтижелері туралы акт ресімдеген өнімді сертификаттау жөніндегі сол орган жүргізген;
б) дайындаушының өнімнің конструкциясына (құрамына, рецептурасына) немесе оны өндіру технологиясына өзгерістер енгізуі өнімнің техникалық регламенттің талаптарына сәйкестігін қамтамасыз етуге әсер етпеген;
в) егер өндірістің жай-күйіне талдау жүргізілген және өндірістің жай-күйін талдау нәтижелері туралы акт ресімделген немесе бұған дейін сертификатталған өнімге мерзімдік бағалау жүргізілген және мерзімдік бағалау актісі ресімделген  күннен бастап 1 жылдан аспайтын уақыт өткен жағдайда өтінім беруші жаңа өнімді сертификаттауға  өтінім ұсынған жағдайда осы өнімге ішінара немесе толық қолданылуы мүмкін.

Х. Өндірістік бақылау

71. Дайындаушы өндірістік бақылауды шығарылатын өнімнің техникалық регламентте және дайындаушының техникалық құжаттамасында белгіленген талаптарға сәйкестігінің тұрақтылығын қамтамасыз ету үшін жүргізеді және ол мыналарды:
шикізатты, материалдарды және құрауыштарды  кірістік бақылауды;
өнім өндіру технологиясын операциялық бақылауды;
дайын өнімді қабылдау (қабылдап алу-тапсыру) кезіндегі бақылауды;
техникалық регламентте белгіленген талаптарға сәйкес келмейтін  өнімді бақылауды;
жабдықты бақылауды;
өлшеу құралдары мен сынау жабдығын бақылауды;
техникалық құжаттаманың әзірленуін және жүргізілуін бақылауды;
жұмыс орындарында қоршаған орта параметрлерін бақылауды;
санитариялық-қорғау аймақтарын (бар болған жағдайда) бақылауды;
персоналдың гигиенасын (тамақ өнімдері өндірісі үшін);
дайын өнімді мерзімдік бақылауды қамтиды.
Дайындаушы өзі өндіретін өнімнің техникалық регламентте белгіленген талаптарға сәйкестігін  қамтамасыз ету үшін жауапты болады.

ХІ. Өнімнің сәйкестік сертификатын беру

72. Өнімді сертификаттау жөніндегі орган өтінім беруші ұсынған құжаттардың, сондай-ақ өнімнің техникалық регламенттің (зерттеулердің (сынақтардың) және өлшемдердің хаттамаларының (сертификаттау схемасында көзделген жағдайларда), өндірістің жай-күйін талдау туралы актінің (сертификаттау схемасында көзделген жағдайларда), өнім жобасын зерттеу туралы қорытындының (сертификаттау схемасында көзделген жағдайларда), өнім типін зерттеу туралы қорытындының (сертификаттау схемасында көзделген жағдайларда) талаптарына  сәйкестігін растайтын құжаттардың жиынтығына талдау жүргізеді.
Көрсетілген талдаудың  оң нәтижелері болған жағдайда, өнімді сертификаттау жөніндегі орган өнімнің сәйкестік сертификатын беру туралы шешім қабылдайды және көрсетілген сертификатты ресімдейді.
73. Өнімнің сәйкестігін сертификаттау нысанында растаудың теріс нәтижелері болған жағдайда, өнімді сертификаттау жөніндегі орган бас тартудың уәжделген себептерін көрсете отырып, өнімнің сәйкестік сертификатын беруден  бас тарту туралы шешім қабылдайды және ол туралы көрсетілген шешім қабылданған күннен бастап  3 жұмыс күнінің ішінде өтінім берушіні хабардар етеді (тікелей немесе ішіндегілердің тізімдемесімен және тапсырылғаны туралы хабарламасы бар тапсырыстық пошта жөнелтімімен).
74. Өнімнің сәйкестік сертификаты Комиссия бекітетін бірыңғай нысан және қағидалар бойынша ресімделеді.
Сертификаттау жөніндегі жұмыстарды жүргізуге тиісті өтінімді қарау шеңберінде өндірістің жай-күйін талдау нәтижелері туралы актіге қол қойған сарапшылар (сарапшы-аудиторлар) өнімнің сәйкестік сертификатына қол қоя алмайды.
Берілген өнімнің сәйкестік сертификаты туралы мәліметтер берілген сәйкестік сертификаттары мен тіркелген сәйкестік туралы декларациялардың  бірыңғай тізіліміне енгізіледі.
75. Егер бір және сол өнімге 2 немесе одан да көп техникалық регламенттердің әрекеті қолданылған және техникалық регламенттермен осындай өнімнің сәйкестігін растаудың (сертификаттаудың) бірдей нысаны белгіленген жағдайда, осындай өнімге қатысты:
а) талаптарына осындай өнім сәйкес келетін техникалық регламенттер көрсетілетін (сертификаттау жөніндегі жұмыстар өнімді сертификаттау жөніндегі 1 органда орындалған жағдайда) өнімнің 1 сәйкестік сертификаты;
б) олардың әрқайсысында талаптарына осындай өнім сәйкес келетін 1 немесе бірнеше техникалық регламенттер көрсетілетін өнімнің 2 және одан да көп сертификаты ресімделуі мүмкін.
76. Егер бір және сол өнімге 2 немесе одан да көп техникалық регламенттердің әрекеті қолданылған және техникалық регламенттермен осындай өнімнің сәйкестігін растаудың әртүрлі нысандары белгіленген жағдайда, осындай өнімге қатысты: 
а) өнімнің сәйкестік сертификаты және сәйкестік туралы декларация;
б) өнімнің сәйкестігін растауды сертификаттау нысанында белгілейтін өнімнің техникалық регламенттің талаптарына және өнімнің сәйкестігін растауды сәйкестік декларациясы нысанында белгілейтін  техникалық регламенттің талаптарына сәйкестігі сертификаты (егер осындай техникалық регламентте сәйкестікті декларациялауды сертификаттауға ауыстыру  көзделген және өтінім беруші осындай шешімді қабылдаған жағдайда) ресімделуі мүмкін.
77. Өнімнің сәйкестік сертификаты мен сәйкестік туралы декларацияның бірдей заңдық күші бар және Одақтың кедендік аумағында қолданылады.
78. Егер менеджмент жүйесінің сәйкестік сертификатының қолданылу мерзімі аяқталып келе жатқан жағдайда, сертификатталған өнімді дайындаушы өнімнің сәйкестік сертификатының қолданылуы мерзімі ішінде  қолданылатын менеджмент жүйесінің сәйкестік сертификатының болуын уақтылы қамтамасыз етеді.
79. Сериялық шығарылатын өнімнің сәйкестік сертификатының қолданысы, егер техникалық регламентте өзгеше көзделмесе, 5 жылдан аспайтын мерзімге белгіленеді.
Егер техникалық регламентте өзгеше көзделмесе, өнім партиясы сәйкестік сертификатының қолданылу мерзімі белгіленбейді.
80. Техникалық регламенттің реттеу объектісі болып табылатын сериялық шығарылатын сәйкестік сертификаты зерттеуден (сынаудан) және өлшеуден өткен өнімнің іріктелген үлгілерінің (сынамаларының) дайындалу күнінен бастап дайындалған осы өнімге қолданылады. Осындай жағдайда зерттеуден (сынаудан) және өлшеуден өткен өнімнің іріктелген үлгілерінің (сынамаларының) дайындалған күні туралы көрсетілген ақпарат және мәліметтер Еуразиялық экономикалық комиссия Алқасының 2012 жылғы 25 желтоқсандағы № 293 шешімімен бекітілген Еуразиялық экономикалық одақтың техникалық регламентінің талаптарына сәйкестік сертификатының бірыңғай нысанының (бұдан әрі – өнімнің сәйкестік сертификатының бірыңғай нысаны) «қосымша ақпарат» деген 12-жолағында көрсетілуі мүмкін.
81. Дайындаушының бірнеше филиалында және (немесе) өндірістік алаңдарында өндірілетін (дайындалатын) сериялық шығарылатын өнімнің сәйкестік сертификаты көрсетілген өнімге осы құжаттың 79-тармағында белгіленген ең ұзақ мерзімге мынадай шарттардың сақталуы:
а) өнімді сертификаттау жөніндегі орган өндірістің жай-күйіне талдау жүргізген және осы құжаттың ІХ бөліміне сәйкес дайындаушыда дайындалатын (өндірілетін) өнімнің оны сертификаттау кезінде расталатын техникалық регламенттің талаптарына тұрақты (ұдайы) сәйкестігін қамтамасыз ету үшін қажетті жағдайлардың болуының расталуы;
б) дайындаушының барлық филиалдарында және (немесе) өндірістік алаңдарында өндірілетін сертификатталатын өнімнің үлгілеріне (сынамаларына)  сертификаттау зерттеулерін (сынақтарын) және өлшемдерін жүргізудің оң нәтижелерінің болуы;
в) сертификатталған өнім дайындаушының  барлық филиалдарында дайындаушы енгізген менеджмент жүйесінің қолданылуы немесе дайындаушының өзінің барлық филиалдарында және (немесе) өндірістік алаңдарында өндірістік бақылауды жүзеге асыруды ұйымдастыруы;
г) өнімді сертификаттау жөніндегі орган әзірлеген және дайындаушымен келісілген дайындаушының филиалдарында және (немесе) өндірістік алаңдарында өндірістің жай-күйіне дәйекті талдау жүргізу кестесінің (осы құжаттың 69-тармағына сәйкес аталған талдауды жүргізу мерзімі көрсетілген) болуы шартымен берілуі мүмкін.

ХІІ. Өнімнің сәйкестік сертификатының қолданысын тоқтата тұру немесе тоқтату

82. Өнімнің сәйкестік сертификатының қолданысы мынадай:
а) өнімнің адамның өмірінің және (немесе)  денсаулығының қауіпсіздігіне, мүлікке, қоршаған ортаға, жануарлар мен өсімдіктердің тіршілігіне және (немесе) саулығына шынайы қатер тудыруы;
б) өнімнің техникалық регламенттің талаптарына сәйкессіздігі;
в) сертификатталған өнімді мерзімдік бағалаудың теріс нәтижелерінің болуы;
г) сертификатталған өнімге мерзімдік бағалау жүргізуден өтінім берушінің бас тартуы;
д) егер өтінім беруші осындай өнімді айналысқа шығарардың алдында енгізілген осындай өзгерістерді растайтын құжаттарды (конструкторлық құжаттаманы, чертеждерді, ерекшелікті) қоса бере отырып, өнімнің сәйкестік сертификатын берген өнімді сертификаттау жөніндегі органды ол туралы жазбаша нысанда хабардар етпеген жағдайда, өнімнің конструкциясына (құрамына) немесе оны өндіру (дайындау) технологиясына, оны сертификаттау кезінде расталатын, қауіпсіздік көрсеткіштеріне әсер етуі мүмкін өзгерістер енгізу;
е) өтінім берушінің өтінішінің болуы;
ж) өтінім берушіде менеджменті жүйесінің қолданыстағы сәйкестік сертификатының болмауы (сертификаттау схемасында  көзделген жағдайларда);
з) өтінім берушінің және (немесе) дайындаушының ұйымын тарату не өтінім берушінің бастамасы бойынша өнімді сериялық өндірістен алып тастау жағдайларында тоқтатыла тұрады немесе тоқтатылады.
83. Өнімнің сәйкестік сертификатының қолданысын әзірлеу кезеңінде тоқата тұру өнімнің сәйкестік сертификатын берген өнімді сертификаттау жөніндегі органмен  келісілген  түзету іс-шараларын жүргізу туралы шешім, егер өтінім беруші түзету іс-шараларын жүргізу жолымен анықталған сәйкессіздіктерді жойып, өнімнің техникалық регламенттің талаптарына  сәйкестігін растай алған жағдайда қабылданады. Егер мұны жасау мүмкін болмаған жағдайда, өнімнің сәйкестік сертификатының қолданысы тоқтатылады.
84. Өнімнің сәйкестік сертификатының қолданысы тоқтатыла тұрған кезде өнімнің сәйкестік сертификатын берген өнімді сертификаттау жөніндегі орган:
а) өнімнің сәйкестік сертификатының қолданысын  тоқтата тұру туралы шешім қабылдайды және айналыстың бірыңғай белгісін қолдануға уақытша тыйым салады;
б) өнімнің сәйкестік сертификатының қолданысын  тоқтата тұру туралы ақпаратты берілген сәйкестік сертификаттарының және тіркелген сәйкестік туралы декларациялардың бірыңғай тізіліміне енгізеді;
в) өтінім берушінің түзету іс-шараларын жүргізуі мерзімін белгілейді;
г) өтінім берушінің түзету іс-шараларын жүргізуін бақылайды.
85. Өнімнің сәйкестік сертификатының қолданысының тоқтатыла тұруы кезінде өтінім беруші:
а) техникалық регламенттің талаптарына сәйкес келмейтін өнімді сәйкестендіреді және оның санын айқындайды;
б) анықталған сәйкессіздіктерді  жою жөніндегі іс-шараларды әзірлейді  және олардың жүргізілуін қамтамасыз етеді;
в) мүше мемлекеттердің заңнамасында белгіленген тәртіппен өнімді қолданудың (пайдаланудың) қауіптілігі туралы тұтынушыларды хабардар етеді;
г) өнімді сертификаттау жөніндегі органды түзету іс-шараларын жүргізудің аяқталғаны туралы жазбаша хабардар етеді.
86. Өтінім беруші түзету іс-шараларын жүргізгеннен кейін өнімнің сәйкестік сертификатын берген өнімді сертификаттау жөніндегі орган:
а) өнімнің сәйкестік сертификатының қолданысын қалпына келтіру туралы шешім қабылдайды және айналыстың бірыңғай белгісін  қолдануға рұқсат етеді;
б) өнімнің сәйкестік сертификатының қолданысын қалпына келтіру туралы ақпаратты берілген сәйкестік сертификаттарының және тіркелген сәйкестік туралы декларациялардың бірыңғай тізіліміне енгізеді.
87. Өнімнің сәйкестік сертификатының қолданысын тоқтату туралы шешім, егер өтінім беруші анықталған сәйкессіздіктерді және олардың себептерін жоя алмаған жағдайда, сондай-ақ өнімді қолдану (пайдалану) қауіп болған кезде қабылданады.
88. Өтінім берушінің бастамасы бойынша берілген өнімнің сәйкестік сертификатының қолданысын тоқтата тұру (қалпына келтіру) немесе тоқтату қажет болған жағдайда, өтінім беруші көрсетілген сертификатты берген өнімді сертификаттау жөніндегі органға (себептерін көрсете отырып) тиісті өтініш жібереді.
Өтінішпен бірге өнімнің сәйкестік сертификаты және берілген өнімнің сәйкестік сертификатының қолданысын тоқтата тұру (қалпына келтіру) немесе тоқтату үшін негіз болып табылатын құжаттар ұсынылады.
89. Өнімді сертификаттау жөніндегі орган берілген өнімнің сәйкестік сертификатының қолданысын тоқтата тұру (қалпына келтіру) немесе тоқтату туралы шешім қабылдайды.
90. Өтінім беруші өнімнің сәйкестік сертификатының қолданысы тоқтатыла тұрғаннан кейін оның қолданысын қалпына келтіру туралы шешім қабылдаған жағдайда, өнімді сертификаттау жөніндегі орган өтінім берушінің өтініші бойынша сертификатталған өнімге мерзімдік бағалау жүргізілгеннен кейін көрсетілген сәйкестік сертификатының қолданысын қалпына келтіру туралы шешім қабылдайды. 
91. Өнімді сертификаттау жөніндегі орган өнімнің сәйкестік сертификатының қолданысын тоқтата тұру (қалпына келтіру) немесе тоқтату туралы берілген сәйкестік сертификаттарының және тіркелген сәйкестік туралы декларациялардың бірыңғай тізіліміне тиісті жазба енгізеді.
92. Берілген сәйкестік сертификаттарының және тіркелген сәйкестік туралы декларациялардың бірыңғай тізіліміне тиісті мәліметтер енгізілген күннен бастап өнімнің сәйкестік сертификатының қолданысы тоқтатыла тұрады (қалпына келтіріледі) немесе тоқтатылады.

ХІІІ. Өнімнің сәйкестік сертификатын ауыстыру немесе оның телнұсқасын беру

93. Өнімнің сәйкестік сертификатын және (немесе) оған қосымшаларды осы құжаттың 11-тармағының «а» – «и» тармақшаларында көзделген рәсімдерді орындамастан ауыстыруға мынадай (қолданылатын сертификаттау схемасына байланысты):
 өнімнің сәйкестік сертификатында және оған қосымшаларда қателер (жаңылысулар) анықталған;
өтінім берушінің ұйымдық-құқықтық нысаны, орналасқан жері (заңды тұлғаның мекенжайлары), қызметін жүзеге асыру орнының мекенжайлары (егер мекенжайлары әртүрлі болған жағдайда), телефон нөмірлері және (немесе) электрондық поштасының мекенжайлары өзгерген;
дайындаушының ұйымдық-құқықтық нысаны, орналасқан жері (заңды тұлғаның мекенжайлары) өзгерген;
ЕАЭО СЭҚ ТН коды (кодтары) өзгерген;
өнімді дайындау жөніндегі қызметті жүзеге асыру орындарының мекенжайлары саны қысқарған жағдайларда жол беріледі.
Өтінім берушінің телефон нөмірлері және (немесе) электрондық поштасының мекенжайлары, сондай-ақ ЕАЭО СЭҚ ТН коды (кодтары) өзгерген жағдайда өнімнің сәйкестік сертификатын және (немесе) оған қосымшаларды ауыстыру талап етілмейді және ол өтінім берушінің қалауы бойынша жүзеге асырылады.
94. Осы құжаттың 93-тармағында көзделген жағдайларда, өтінім беруші өнімнің сәйкестік сертификатын берген өнімді сертификаттау жөніндегі органға өтінішті, өнімнің сәйкестік сертификатын және оған қосымшаларды (бар болған жағдайда), сондай-ақ өнімнің сәйкестік сертификатын және (немесе) оған қосымшаларды (бар болған жағдайда) ауыстыру үшін негіз болып табылатын құжаттарды жібереді.
Өнімнің сәйкестік сертификатын берген өнімді сертификаттау жөніндегі орган өтінішті және осы тармақтың бірінші абзацында көрсетілген құжаттарды қарайды және өнімнің сәйкестік сертификатын ауыстыру туралы шешім қабылдайды, ол өтінім берушінің назарына (тікелей немесе ішіндегілерінің тізімдемесімен және тапсырылғаны туралы хабарламасы бар тапсырыстық пошта жөнелтімімен) жеткізіледі. 
95. Осы құжаттың 93-тармағында көрсетілген жағдайларда өнімнің сәйкестік сертификатын берген өнімді сертификаттау жөніндегі орган өтініш алынған күннен бастап 140 жұмыс күнінің ішінде жаңа тіркеу нөмірін бере отырып, өнімнің сәйкестік сертификатын жаңа бланкіде ресімдейді (бұл ретте ресімделетін өнімнің сәйкестік сертификатының қолданысының аяқталу мерзімі ретінде  айырбасталуға жататын өнімнің сәйкестік сертификатының қолданысының аяқталатын күні көрсетіледі) және берілген сәйкестік сертификаттары мен тіркелген сәйкестік туралы декларациялардың бірыңғай тізіліміне тиісті мәліметтер енгізеді.
Өнімнің сәйкестік сертификатын берген өнімді сертификаттау жөніндегі орган ауыстыруға жататын өнімнің сәйкестік сертификатының жоғарғы оң жақ бұрышына «АУЫСТЫРЫЛДЫ» деген мөртабан басады және ауыстыру күнін және өнімнің сәйкестік сертификатының орнына берілетін бланктің нөмірін көрсетеді.
Ауыстыруға жататын өнімнің сәйкестік сертификатына көрсетілген мөртабан басылғаннан кейін өнімнің сәйкестік сертификатын берген өнімді сертификаттау жөніндегі орган ауыстыруға жататын өнімнің сәйкестік сертификатының түпнұсқасын өтінім берушіге қайтарады.
«АУЫСТЫРЫЛДЫ» деген мөртабаны бар ауыстыруға жататын өнімнің сәйкестік сертификатының көшірмесі, өтініш және өнімнің сәйкестік сертификатын ауыстыру үшін негіз болып табылатын құжаттар өнімді сертификаттау жөніндегі органда сақталады.
96. Осы құжаттың 93-тармағында көзделмеген жағдайларда сәйкестік сертификатын берген өнімді сертификаттау жөніндегі орган қолданылған сертификаттау схемасына байланысты, осы құжаттың 11-тармағында көзделген жұмыстарды жүргізу қажеттігі туралы шешім қабылдайды.
Егер өтінім беруші қолданылған сертификаттау схемасына байланысты, осы құжаттың 11-тармағында көзделген рәсімдерді орындау шарттарымен келіскен жағдайда, өнімді сертификаттау жөніндегі орган осы құжаттың 70-тармағын ескере отырып, осындай рәсімдерді орындайды.
97. Өнімнің сәйкестік сертификатының бірыңғай нысанының «қосымша ақпарат» деген 12-жолағына «айырбасқа берілді» деген жазба жазылады және ауыстыруға жататын өнімнің сәйкестік сертификатының тіркеу нөмірі мен берілген күні көрсетіледі.
98. Өнімнің сәйкестік сертификаты берілген жағдайда, өнімді сертификаттау жөніндегі орган ауыстыруға жататын өнімнің сәйкестік сертификатының қолданысын тоқтату туралы шешім қабылдайды. 
99. Ауыстыруға жататын өнімнің сәйкестік сертификатының қолданысын тоқтату және орнына өнімнің жаңа сәйкестік сертификатын беру туралы ақпарат берілген сәйкестік сертификаттарының және тіркелген сәйкестік туралы декларациялардың бірыңғай тізіліміне енгізіледі.
100.  Өнімнің сәйкестік сертификаты және (немесе) оған қосымшалар жоғалған (бүлінген) жағдайда, өтінім беруші көрсетілген  сертификатты берген өнімді сертификаттау жөніндегі органға өнімнің сәйкестік сертификатының жоғалу (бүліну) мән-жайларын көрсете отырып, еркін нысанда өтініш жібереді.
Өнімнің сәйкестік сертификатының телнұсқасын беруді көрсетілген өтініш алынған күннен бастап 10 жұмыс күнінің ішінде өнімді сертификаттау жөніндегі орган жүргізеді.
101. Өнімнің сәйкестік сертификатының телнұсқасы өнімнің сәйкестік сертификатындағыдай нөмірмен тіркеледі, бұл ретте өнімнің сәйкестік сертификатының оң жақ жоғарғы бұрышына «ТЕЛНҰСҚА» деген мөртабан басылады және телнұсқаның берілген күні көрсетіледі.
102. Өнімнің сәйкестік сертификаттарының телнұсқалары ауыстыруға жатпайды.
103. Өнімнің сәйкестік сертификатының берілген телнұсқасы бланкісінің  нөмірі және оның берілген күні туралы ақпаратты өнімді сертификаттау жөніндегі орган берілген сәйкестік сертификаттарының және тіркелген сәйкестік туралы декларациялардың бірыңғай тізіліміне енгізеді.

ХІV. Сәйкестік туралы декларацияны қабылдау және оны тіркеу

104. Өнімнің сәйкестігін сәйкестікті декларациялау нысанында растау сәйкестікті декларациялаудың қолданылған схемасына байланысты өтінім берушінің өз дәлелдемелерінің және (немесе) менеджмент жүйелерін сертификаттау жөніндегі органның және (немесе) аккредиттелген сынақ зернтханасының (орталығының) және (немесе) өнімді сертификаттау жөніндегі органның қатысуымен алынған дәлелдемелердің негізінде жүзеге асырылады.
105. Өнімнің сәйкестігін сәйкестікті декларациялау нысанында растаудың оң нәтижелері болған жағдайда өтінім беруші сәйкестік туралы декларацияны қабылдайды.
Бұл ретте дәлелдеу материалдары, соның ішінде өнімді зерттеу (сынау) және өлшеу хаттамалары сәйкестік туралы декларацияда көрсетілген өнімнің техникалық регламенттің талаптарына  сәйкестігін растайтын барлық көрсеткіштер (сипаттамалар) туралы ақпаратты қамтуға тиіс.
106. Егер бір және сол өнімге 2 немесе одан да көп техникалық регламенттердің әрекеті қолданылған және техникалық регламенттермен осындай өнімнің сәйкестігін растаудың (сәйкестікті деаларациялаудың) бірдей нысаны белгіленген жағдайда, осындай өнімге қатысты сәйкестік туралы 1 декларация ресімделеді, онда осындай өнім талаптарына сәйкес келетін техникалық регламенттер көрсетіледі.
107. Сәйкестік туралы декларация Комиссия бекітетін бірыңғай нысан және қағидалар бойынша ресімделеді.
108. Сәйкестік туралы декларация Комиссия бекітетін тәртіппен берілген сәйкестік сертификаттарының және тіркелген сәйкестік туралы декларациялардың бірыңғай тізіліміне тіркелуге жатады.
109. Техникалық регламенттің техникалық реттеу объектісі болып табылатын сериялық шығарылатын сәйкестік туралы тіркелген декларация  зерттеуден (сынаудан) және өлшеуден өткен өнімнің іріктелген үлгілерінің (сынамаларының) дайындалу күнінен бастап дайындалған осы өнімге қолданылады. Осындай жағдайда зерттеуден (сынаудан) және өлшеуден өткен өнімнің іріктелген үлгілерінің (сынамаларының) дайындалған күні туралы көрсетілген ақпарат және мәліметтер Еуразиялық экономикалық комиссия Алқасының 2012 жылғы 25 желтоқсандағы № 293 шешімімен бекітілген Еуразиялық экономикалық одақтың техникалық регламентінің талаптарына сәйкестік туралы декларациялардың бірыңғай нысанының «қосымша ақпарат» деген 8-жолағында көрсетілуі мүмкін.
110. Сәйкестікті декларациялау, егер бұл техникалық регламентте көзделген жағдайда, өтінім берушінің қалауы бойынша сертификаттаумен ауыстырылуы мүмкін.
111. Егер сәйкестікті декларациялау схемасында өнім өндіру процесінде өндірістік бақылау жүргізу  көзделген жағдайда, мұндай бақылауды дайындаушы осы құжаттың 71-тармағын ескере отырып жүзеге асырады.
112. Сериялық өндірістегі өнімнің сәйкестік туралы декларациясының қолданысы 5 жылдан аспайтын мерзімге белгіленеді, егер техникалық регламентте өзгеше көзделмесе, өнім партиясы үшін сәйкестік туралы декларацияның қолданылу мерзімі белгіленбейді.
113. Сәйкестік туралы декларацияның қолданысы Комиссия бекітетін тәртіппен тоқтатыла тұрады, қалпына келтіріледі немесе тоқтатылады. Бұл ретте берілген сәйкестік сертификаттарының және тіркелген сәйкестік туралы декларациялардың бірыңғай тізіліміне сәйкестік туралы декларацияның қолданысы тоқтатыла тұрған, қалпына келтірілген немесе тоқтатылған күн  енгізіледі.

ХV. Сәйкестік туралы декларацияны ауыстыру

114. Өтінім беруші мынадай:
сәйкестік туралы жаңа декларацияда және оған қосымшаларда қателер (жаңылысулар) анықталған;
өтінім берушінің ұйымдық-құқықтық нысаны, орналасқан жері (заңды тұлғаның мекенжайлары), қызметін жүзеге асыру орнының мекенжайлары (егер мекенжайлары әртүрлі болған жағдайда), телефон нөмірлері және (немесе) электрондық поштасының мекенжайлары өзгерген;
дайындаушының ұйымдық-құқықтық нысаны, орналасқан жері (заңды тұлғаның мекенжайлары) өзгерген;
ЕАЭО СЭҚ ТН коды (кодтары) өзгерген;
өнімді дайындау жөніндегі қызметті жүзеге асыру орындарының мекенжайлары саны қысқарған жағдайларда сәйкестік туралы жаңа декларацияны қабылдайды және оны осы құжаттың 25-тармағының «а» – «ж» тармақшаларында көзделген рәсімдерді орындамастан оны тіркеуді жүзеге асырады.
Сәйкестік туралы жаңа декларацияның қолданысының аяқталған күні ретінде ауыстыруға жататын сәйкестік туралы декларацияның қолданысының аяқталу күні көрсетіледі.
Өтінім берушінің телефон нөмірлері және (немесе) электрондық поштасының мекенжайлары, сондай-ақ ЕАЭО СЭҚ ТН коды (кодтары) өзгерген жағдайда сәйкестік туралы декларацияны және (немесе) оған қосымшаларды ауыстыру талап етілмейді және ол өтінім берушінің қалауы бойынша жүзеге асырылады.
115. Осы құжаттың 109-тармағында көрсетілген сәйкестік туралы декларацияның бірыңғай нысанының «қосымша ақпарат» деген 8-жолағына «айырбасқа қабылданды» деген жазба жазылады және ауыстыруға жататын сәйкестік туралы декларацияның тіркеу нөмірі мен берілген күні көрсетіледі.
116. Сәйкестік туралы жаңа декларацияны тіркеу кезінде өтінім беруші ауыстыруға жататын сәйкестік туралы декларацияның қолданысын тоқтату туралы шешім қабылдайды.
Сәйкестік туралы жаңа декларацияны берілген сәйкестік сертификаттарының және тіркелген сәйкестік туралы декларациялардың бірыңғай тізіліміне тіркеу және ауыстыруға жататын сәйкестік туралы декларацияның қолданысын тоқтату Комиссия бекітетін тәртіппен жүзеге асырылады.

ХVІ. Өнімнің сәйкестік сертификаттары және сәйкестік туралы декларациялар туралы мәліметтерді берілген сәйкестік сертификаттарының және тіркелген сәйкестік туралы декларациялардың бірыңғай тізіліміне енгізу

117. Өнімнің сәйкестік сертификатының берілген сәйкестік сертификаттарының және тіркелген сәйкестік туралы декларациялардың бірыңғай тізіліміне енгізілген күн оның қолданысының басталған күні болып табылады.
Берілген сәйкестік сертификаттарының және тіркелген сәйкестік туралы декларациялардың бірыңғай тізілімінен сәйкестік туралы жаңа декларацияға тіркеу нөмірі берілген күні ол тіркелген болып есептеледі.
118. Берілген сәйкестік сертификаттарының және тіркелген сәйкестік туралы декларациялардың бірыңғай тізілімін жүргізу Комиссия бекітетін тәртіппен жүзеге асырылады.

ХVІІ. Дәлелдеу материалдары жиынтығын қалыптастыру және сақтау

119. Өнімді сертификаттау жөніндегі орган өнімнің берілген сәйкестік сертификаты туралы мәліметтерді берілген сәйкестік сертификаттарының және тіркелген сәйкестік туралы декларациялардың бірыңғай тізіліміне енгізгеннен кейін өнімді сертификаттау жөніндегі орган және өтінім беруші өнімнің техникалық регламенттің талаптарына сәйкестігін растайтын дәлелдеу материалдарының  жиынтығын қалыптастырады (егер техникалық регламентте өзгеше белгіленбесе), ол қолданылатын сертификаттау схемасына байланысты мынадай құжаттар мен мәліметтерді:
а) өнімге арналған техникалық (конструкторлық және (немесе) технологиялық және (немесе) пайдалану құжаттамасының және (немесе) техникалық шарттардың (сипаттамалардың)) құжаттаманың көшірмесін;
б) стандарттардың тізбесіне енгізілген стандарттардың  арасынан (егер техникалық регламенттің талаптарын сақтау тұтастай стандарттың емес, осы стандарттың жекелеген бөлімдерін (тармақтарын, тармақшаларын) қолданумен қамтамасыз етілуі мүмкін болған жағдайда, стандарттың таңбалануын және атауын, сондай-ақ бөлімдерін (тармақтарын, тармақшаларын)  көрсете отырып) (өтінім беруші оларды қолданған жағдайда);
в) егер техникалық регламенттің талаптарын сақтау оларды қолдану нәтижесінде ерікті негізде қамтамасыз етілетін стандарттар болмаса немесе қолданылмаса техникалық регламент талаптарының орындалуын растайтын қабылданған техникалық шешімдер мен тәуекелдерді бағалау нәтижелерінің сипаттамасын;
г) өнімнің үлгілерін (сынамаларын) сәйкестендіру және (немесе) іріктеу туралы актіні (актілерді);
д) өнімнің техникалық регламенттің талаптарына  сәйкестігін растайтын зерттеулердің (сынақтардың) және өлшемдердің хаттамаларын (сертификаттау схемасында  көзделген жағдайларда) және, егер бұл техникалық регламентте көзделсе – тиісті фото және (немесе) бейне материалдарды;
е) менеджмент жүйесінің сәйкестік сертификатының көшірмесін (сертификаттау схемасында көзделген жағдайларда);
ж) өнімнің сәйкестік сертификаттарын не сәйкестік туралы декларацияларды және (немесе) өнімді дайындау кезінде қолданылатын өнімнің сыни құрамдастарын, шикізатын, материалдарын, құрауыштарын немесе құрамдас бөліктерін зерттеу (сынау) және өлшеу хаттамаларын (бар болған жағдайда);
з) шарттың (келісімшарттың)  және тауарға ілеспе құжаттардың көшірмелерін (сертификаттау схемасында  көзделген жағдайларда);
и) дайындаушымен (соның ішінде шетелдік дайындаушымен) жасалған өнімнің техникалық регламенттің талаптарына сәйкестігін қамтамасыз ету, сондай-ақ Одақтың кедендік аумағына жеткізілетін өнімнің  көрсетілген  талаптарға  сәйкессіздігі үшін жауапкершілік (дайындаушы уәкілеттік берген тұлға үшін) көзделетін шарттың көшірмесін (сертификаттау схемасында  көзделген жағдайларда);
к) өндірістің жай-күйін талдау нәтижелері туралы актіні (сертификаттау схемасында  көзделген жағдайларда);
л) өнім жобасын зерттеу туралы қорытындыны (сертификаттау схемасында  көзделген жағдайларда);
м) өнім типін зерттеу туралы қорытындыны (сертификаттау схемасында  көзделген жағдайларда);
н) өтінім беруші өнімнің техникалық регламенттің талаптарына сәйкестігінің дәлелі ретінде ұсынған басқа да құжаттарды;
о) өнімнің сәйкестік сертификатын (сәйкестік сертификатының көшірмесін);
п) мүше мемлекеттердің заңнамасына сәйкес заңды тұлғаны немесе жеке тұлғаны жеке кәсіпкер ретінде мемлекеттік тіркеу кезінде берілетін өтінім берушінің тіркеу немесе есепке алу нөмірі (жеке, сәйкестендіру) туралы мәліметтерді қамтиды.
120. Өнімнің сәйкестігін декларациялау нысанында өнімнің сәйкестігін растау қорытындылары бойынша өтінім беруші сәйкестік туралы декларацияны қабылдау үшін негіз қызметін атқарған және өнімнің техникалық регламенттің талаптарына сәйкестігін растайтын дәлелдеу материалдарының жиынтығын қалыптастырады (егер техникалық регламентте өзгеше белгіленбесе), ол сәйкестікті декларациялаудың қолданылған схемасына байланысты мынадай құжаттар мен мәліметтерді:
а) өнімге арналған техникалық (конструкторлық және (немесе) технологиялық және (немесе) пайдалану құжаттамасының және (немесе) техникалық шарттардың (сипаттамалардың)) құжаттаманың көшірмесін;
б) стандарттардың тізбесіне енгізілген стандарттардың  арасынан (егер техникалық регламенттің талаптарын сақтау тұтастай стандарттың емес, осы стандарттың жекелеген бөлімдерін (тармақтарын, тармақшаларын) қолданумен қамтамасыз етілуі мүмкін болған жағдайда, стандарттың таңбалануын және атауын, сондай-ақ бөлімдерін (тармақтарын, тармақшаларын)  көрсете отырып) (өтінім беруші оларды қолданған жағдайда);
в) егер техникалық регламенттің талаптарын сақтау оларды қолдану нәтижесінде ерікті негізде қамтамасыз етілетін стандарттар болмаса немесе қолданылмаса техникалық регламент талаптарының орындалуын растайтын қабылданған техникалық шешімдер мен тәуекелдерді бағалау нәтижелерінің сипаттамасын;
г) өнімнің техникалық регламенттің талаптарына  сәйкестігін растайтын зерттеулердің (сынақтардың) және өлшемдердің хаттамаларын;
д) шарттың (келісімшарттың)  және тауарға ілеспе құжаттардың көшірмелерін (декларациялау схемасында  көзделген жағдайларда);
е) дайындаушымен (соның ішінде шетелдік дайындаушымен) жасалған өнімнің техникалық регламенттің талаптарына сәйкестігін қамтамасыз ету, сондай-ақ Одақтың кедендік аумағына жеткізілетін өнімнің  көрсетілген  талаптарға  сәйкессіздігі үшін жауапкершілік (дайындаушы уәкілеттік берген тұлға үшін) көзделетін шарттың көшірмесін (декларациялау схемасында  көзделген жағдайларда);
ж) менеджмент жүйесінің сәйкестік сертификатының көшірмесін (декларациялау схемасында көзделген жағдайларда);
з) мүше мемлекеттердің заңнамасына сәйкес заңды тұлғаны немесе жеке тұлғаны жеке кәсіпкер ретінде мемлекеттік тіркеу кезінде берілетін өтінім берушінің тіркеу немесе есепке алу нөмірі (жеке, сәйкестендіру) туралы мәліметтерді;
и) өтінім берушінің таңдауы бойынша сәйкестік туралы декларацияны қабылдау үшін негіз қызметін атқарған  өзге де құжаттарды;
к) типке арналған сертификатты (декларациялау схемасында көзделген жағдайларда);
л) сәйкестік туралы тіркелген декларацияны қамтиды.
121. Өнімнің сәйкестігін растау туралы құжаттарды дәлелдеу материалдарының жиынтығымен бірге сақтау мерзімі техникалық регламентте белгіленеді.
122. Егер өнімнің сәйкестік сертификаттарын дәлелдеу материалдарының жиынтығымен бірге сақтау мерзімі техникалық регламентте белгіленбеген жағдайда, онда көрсетілген құжаттар: 
сериялық шығарылатын өнімге арналғандары – осы өнімді дайындау (өндіру) тоқтатылған күннен бастап кемінде 10 жыл бойына дайындаушыда (уәкілеттік берілген тұлғада);
өнім партиясына немесе жеке-дара бұйымға арналғандары – партияның соңғы бұйымы сатылған күннен бастап кемінде 10 жыл бойына дайындаушыда (уәкілеттік берілген тұлғада), сатушыда (импорттаушыда) сақталады.
Егер өнімнің сәйкестік сертификатының қолданылу мерзімі шектеулі болған жағдайда, осы құжаттың 119-тармағында  көрсетілген дәлелдеу материалдарының жиынтығы, егер техникалық регламентте өзгеше белгіленбесе, өнімнің сәйкестік сертификатының қолданылу мерзімі аяқталған  күннен бастап кемінде 5 жыл бойына өнімнің сәйкестік сертификатын берген өнімді сертификаттау жөніндегі органда сақталады.
Егер өнімнің сәйкестік сертификатының қолданылу мерзімі шектеусіз болған жағдайда, осы құжаттың 119-тармағында  көрсетілген дәлелдеу материалдарының жиынтығы, егер техникалық регламентте өзгеше белгіленбесе, өнімнің сәйкестік сертификаты берілген  күннен бастап кемінде 10 жыл бойына өнімнің сәйкестік сертификатын берген өнімді сертификаттау жөніндегі органда сақталады.
123. Егер техникалық регламентте сәйкестік туралы декларацияның  және дәлелдеу материалдары жиынтығының өтінім берушіде сақталу мерзімі белгіленбеген жағдайда, мұндай мерзім ол тіркелген күннен бастап 10 жылды құрайды.
Егер өнімге сәйкестік туралы декларацияны және дәлелдеу материалдарының жиынтығын өтінім берушіде сақтаудың әртүрлі мерзімдерін белгілейтін бірнеше техникалық регламенттердің күші қолданылған жағдайда, белгіленген сақтау мерзімдерінің  ең ұзағы қолданылады.
Тіркелген сәйкестік туралы декларациялардың және дәлелдеу материалдары жиынтығының көшірмелерін сәйкестік туралы декларацияны тіркеген өнімді сертификаттау жөніндегі органның (мүше мемлекеттің уәкілетті органының) сақтауына қойылатын талаптар мүше мемлекеттердің заңнамасына сәйкес белгіленеді және мұндай көшірмелерді сақтау мерзімі сәйкестік туралы декларацияның қолданылу мерзімі аяқталған күннен бастап  кемінде 5 жылды, ал егер сәйкестік туралы декларацияның қолданылу мерзімі шектеусіз болса – ол тіркелген күннен бастап кемінде 10 жылды құрайды.
124. Өнімнің сәйкестігі сертификаттау нысанында расталған жағдайда, осы құжаттың 119-тармағында  көрсетілген құжаттарды өтінім беруші және (немесе) өнімді сертификаттау жөніндегі орган (талап ету бойынша) техникалық регламент талаптарының сақталуына мемлекеттік бақылауды (қадағалауды)  жүзеге асыруға жауап беретін мүше мемлекеттердің мемлекеттік бақылау (қадағалау) органдарына (бұдан әрі – мемлекеттік бақылау (қадағалау) органы), ал мүше мемлекеттердің заңнамасында белгіленген жағдайда өзге де мүдделі тұлғаларға ұсынады. 
Өнімнің сәйкестігі сәйкестікті декларациялау нысанында расталған жағдайда, осы құжаттың 120-тармағында  көрсетілген құжаттарды өтінім беруші (талап ету бойынша) мемлекеттік бақылау (қадағалау) органдарына, сондай-ақ мүше мемлекеттердің заңнамасында белгіленген жағдайда өзге де мүдделі тұлғаларға ұсынады.
125. Өтініштерді және тіркелген сәйкестік туралы декларациялардың көшірмелері мен дәлелдеу материалдарының жиынтығын мүше мемлекеттердің заңнамасына сәйкес электрондық түрде сақтауға жол беріледі.

ХVІІІ. Өнімнің конструкциясына (құрамына) өзгерістер енгізу

126. Өнімнің сәйкестік сертификаты берілген өнімнің конструкциясына (құрамына) немесе оны өндіру (дайындау) технологиясына өнімнің техникалық регламенттің талаптарына сәйкестігіне ықпал етуі мүмкін өзгерістер енгізу кезінде, өтінім беруші осындай өнімді айналысқа шығарардың алдында ол туралы өнімнің сәйкестік сертификатын берген өнімді сертификаттау жөніндегі органға (өнімнің конструкциясындағы (құрамындағы) немесе оны өндіру (дайындау) технологиясындағы өзгерістерді растайтын құжаттарды қоса бере отырып)  жазбаша нысанда хабарлайды.
Өнімді сертификаттау жөніндегі орган көрсетілген хабарламаны алған күннен бастап 10 жұмыс күнінің ішінде өтінім беруші ұсынған құжаттарды талдаудың негізінде өнімнің үлгілеріне (сынамаларына) зерттеулер (сынақтар) және өлшемдер және (немесе) өндірістің жай-күйіне талдау жүргізу (егер өндірістің жай-күйін талдау осындай өнімнің сертификаттау схемасында көзделген жағдайда) қажеттігі туралы немесе мұндай қажеттіліктің жоқтығы туралы шешім қабылдайды. 
Өнімді сертификаттау жөніндегі органның шешімі өтінім берушіге тікелей тапсырылады немесе оған ішіндегілердің тізімдемесімен және тапсырылғаны туралы хабарламасы бар тапсырыстық пошта жөнелтімімен жіберіледі.
127. Егер өнімді сертификаттау жөніндегі орган өнімнің үлгілеріне (сынамаларына) зерттеулер (сынақтар) және өлшемдер және (немесе) өндірістің жай-күйіне талдау жүргізу қажеттігінің жоқтығы туралы шешім қабылдаған жағдайда, өнімді конструкциясына (құрамына) немесе өндіру (дайындау) технологиясына енгізілген өзгерістерімен бірге айналысқа шығаруға өтінім беруші  осындай шешімді алғаннан кейін ғана жол беріледі. 
128. Егер өнімді сертификаттау жөніндегі орган өнімнің үлгілеріне (сынамаларына) зерттеулер (сынақтар) және өлшемдер және (немесе) өндірістің жай-күйіне талдау жүргізу қажеттігі туралы шешім қабылдаған жағдайда (егер өндірістің жай-күйін талдау осындай өнімнің сертификаттау схемасында көзделген жағдайда), өтінім беруші мен өнімді сертификаттау жөніндегі органның арасында осындай жұмыстарды жүргізуге шарт жасалады (бұрын жасалған шарт болмаған жағдайда).
Өнімді сертификаттау жөніндегі орган жүргізілген жұмыстардың нәтижелері бойынша өнімнің техникалық регламентте белгіленген талаптарға сәйкестігі (сәйкессіздігі) туралы шешім қабылдайды, ол өтінім берушіге тікелей тапсырылады немесе оған ішіндегілердің тізімдемесімен және тапсырылғаны туралы хабарламасы бар тапсырыстық пошта жөнелтімімен жіберіледі.
Өнімді сертификаттау жөніндегі орган өнімнің техникалық регламентте белгіленген талаптарға сәйкестігі туралы шешімде өнімнің қолданыстағы сәйкестік сертификатының негізінде өнімді айналысқа шығару мүмкіндігі туралы хабарлайды.
Өнімді сертификаттау жөніндегі орган өнімнің техникалық регламентте белгіленген талаптарға сәйкессіздігі туралы шешімде өнімнің қолданыстағы сәйкестік сертификатының негізінде өнімді айналысқа шығарудың мүмкін еместігі туралы хабарлайды және өтінім беруші өнімді сертификаттау жөніндегі органмен келісілген түзету іс-шараларын жүргізгенге дейін осы сертификаттың қолданысын тоқтата тұрады.
129. Өтінім беруші белгіленген мерзімде түзету іс-шараларын жүргізбеген жағдайда, өнімді сертификаттау жөніндегі орган өнімнің сәйкестік сертификатының  қолданысын тоқтату туралы шешім қабылдайды, ол өтінім берушіге тікелей тапсырылады немесе оған ішіндегілердің тізімдемесімен және тапсырылғаны туралы хабарламасы бар тапсырыстық пошта жөнелтімімен жіберіледі.
130. Өнімді сертификаттау жөніндегі орган жүргізілген іс-шаралардың нәтижелері бойынша берген, осы құжаттың 127 – 129-тармақтарында көзделген құжаттар дәлелдеу материалдарының жиынтығына қосылады және оларды өтінім беруші (талап ету бойынша) мемлекеттік бақылау (қадағалау) органдарына, сондай-ақ мүше мемлекеттердің заңнамасында көзделген жағдайда өзге де  мүдделі тұлғаларға ұсынады.

ХІХ. Сертификатталған өнімді мерзімдік бағалау

131. Сертификатталған өнімді мерзімдік бағалау өнімнің техникалық регламентте белгіленген және сертификаттау кезінде расталған талаптарға сәйкестігін сақтап келе жатқанын анықтау мақсатында өнімнің сәйкестік сертификатының бүкіл қолданылу мерзімі бойында оның сәйкестігін  жүйелі түрде бағалауды білдіреді.
132. Сертификатталған өнімді мерзімдік бағалау сертификаттау схемасында көзделген жағдайда, оны өнімнің сәйкестік сертификатын берген өнімді сертификаттау жөніндегі орган осы сертификаттың бүкіл қолданылу мерзімі ішінде мынадай тәсілдердің бірімен немесе бірнешеуімен жүргізеді:
а) сертификатталған өнімнің үлгілерін (сынамаларын) сәйкестендіру, зерттеу (сынау) және өлшеу;
б) өндірістің жай-күйін талдау.
133. Өтінім берушімен келісілген және өнімді сертификаттау жөніндегі орган бекіткен, осы құжаттың 69-тармағының екінші абзацында  көрсетілген кесте болған жағдайда, сертификатталған өнімді мерзімдік бағалау өнімнің сәйкестік сертификатының бүкіл қолданылу мерзімі ішінде осы кестеге сәйкес дайындаушының филиалдарында және (немесе) өнім дайындалатын өндірістік алаңдарында өндірістің жай-күйін талдау арқылы жүргізіледі. 
134. Дайындаушыда менеджмент жүйесінің болуы көзделетін сертификаттау схемалары үшін сертификатталған өнімді мерзімдік бағалауды сертификатталған өнімнің үлгілеріне (сынамаларына) зерттеу (сынау) және өлшеу жүргізу арқылы өнімді сертификаттау жөніндегі орган жүргізеді.
135. Сертификатталған өнімді мерзімдік бағалауды өнімді сертификаттау жөніндегі орган (қажет болған жағдайда) аккредиттелген сынақ зертханасын (орталығын) тарта отырып жүргізеді.
136. Сертификатталған өнімді мерзімдік бағалау өнімді сертификаттау жөніндегі орган әзірлеген және бекіткен сертификатталған өнімді мерзімдік бағалау бағдарламасы бойынша жүргізіледі.
137. Сертификатталған өнімге мерзімдік бағалау жүргізу, егер техникалық регламентте өзгеше белгіленбесе, мынадай кезеңдерді:
а) сертификатталған өнімге мерзімдік бағалау жүргізу жөніндегі жұмыстарды орындауға шарт жасасуды;
б) сертификатталған өнімге мерзімдік бағалау жүргізу бойынша сарапшылар (сарапшы-аудиторлар)  тобын (комиссия) құруды;
в) сертификатталған өнімге мерзімдік бағалау жүргізу бағдарламасын әзірлеуді және бекітуді;
г) сертификатталған өнім туралы ақпаратты талдауды;
д) сертификатталған өнімді зерттеу (сынау) және өлшеу бағдарламасын әзірлеуді;
е) өнімді сәйкестендіруді;
ж) өнімнің үлгілерін (сынамаларын) іріктеуді және осы үлгілерге (сынамаларға) зерттеулер (сынақтар) және өлшемдер жүргізуді;
з) өндірістің жай-күйін талдауды;
и) сертификатталған өнімді мерзімдік бағалау нәтижелері бойынша акт ресімдеуді;
к) сертификатталған өнімді мерзімдік бағалау нәтижелері бойынша шешім қабылдауды қамтиды.
138. Сертификатталған өнімді мерзімдік бағалау жоспарлы және жоспардан тыс болуы мүмкін.
139. Сертификатталған өнімді жоспарлы мерзімдік бағалау өнім үлгілеріне (сынамаларына) сәйкестендіру, зерттеу (сынау) және өлшеу жүргізу және (немесе) өндірістің жай-күйіне талдау жүргізу жолымен сертификаттау схемасына сәйкес жүргізіледі.
140. Сертификатталған өнімге мерзімдік бағалау жүргізу кезінде үлгілерді (сынамаларды) іріктеу осы құжаттың VІ бөліміне сәйкес жүзеге асырылады.
141. Сертификатталған өнімге мерзімдік бағалау жүргізу кезінде өндірістің жай-күйін талдау осы құжаттың ІХ бөліміне сәйкес жүзеге асырылады.
142. Сертификатталған өнім дайындау (өндіру) тоқтатыла тұрған және (немесе) зерттеулер (сынақтар) және өлшемдер жүргізуге арналған өнім үлгілері (сынамалары) болмаған жағдайда, өтінім беруші өнімді сертификаттау жөніндегі орган белгілеген және өтінім берушімен келісілген сертификатталған өнімді мерзімдік бағалау мерзіміне дейін ол туралы өнімді сертификаттау жөніндегі органға жазбаша хабарлайды.   
Өнімді сертификаттау жөніндегі орган алынған хабарламаның негізінде сертификатталған өнімге мерзімдік бағалау жүргізу мерзімін 6 айдан аспайтын мерзімге ауыстыруы мүмкін.
143. Сертификатталған өнімді мерзімдік бағалаудың нәтижелері тиісті актімен ресімделеді. Көрсетілген актінің бір данасы өтінім берушіге беріледі.
144. Сертификатталған өнімді мерзімдік бағалаудың нәтижелері бойынша сертификаттау жөніндегі орган мынадай шешімдердің бірі қабылдайды:
а) өнімнің сәйкестік сертификатының қолданысын расталған деп есептеу;
б) өнімнің сәйкестік сертификатының қолданысын тоқтата тұру;
в) өнімнің сәйкестік сертификатының қолданысын тоқтату.
145. Өнімнің сәйкестік сертификатының қолданысын растау туралы шешім сертификатталған өнімді мерзімдік бағалаудың оң нәтижелері жағдайында қабылданады және ол өтінім берушіге жазбаша түрде тікелей тапсырылады немесе оған ішіндегілердің тізімдемесімен және тапсырылғаны туралы хабарламасы бар тапсырыстық пошта жөнелтімімен жіберіледі.
146. Өнімнің сәйкестік сертификатының қолданысын тоқтата тұру туралы шешім, егер өтінім беруші түзету іс-шараларын жүргізу нәтижесінде өнімнің техникалық регламенттің талаптарына сәйкессіздігінің себептерін жоя алған және оның сәйкестігін растаған жағдайда қабылданады.
Өнімді сертификаттау жөніндегі орган өнімнің сәйкестік сертификатының қолданысын тоқтата тұру туралы шешім қабылдаған жағдайда, өтінім беруші өнімді сертификаттау жөніндегі органмен келісім бойынша өнімнің техникалық регламенттің талаптарына сәйкессіздігінің себептерін жоюға арналған түзету іс-шараларының жоспарын әзірлейді және оны орындау мерзімін келіседі.
147. Өтінім берушінің түзету іс-шараларын орындауының және өнімді сертификаттау жөніндегі органның оларды қанағаттанарлық деп тануының нәтижелері бойынша өнімнің сәйкестік сертификатының қолданысы қалпына келтіріледі.
148. Өтінім беруші түзету іс-шаралары жоспарын орындамаған, соның ішінде онда белгіленген мерзімдер сақталмаған және (немесе) түзету іс-шаралары нәтижесіз деп танылған жағдайда, өнімді сертификаттау жөніндегі орган өнімнің сәйкестік сертификатының қолданысын тоқтату туралы шешім қабылдайды.
149. Егер өтінім беруші түзету іс-шараларының нәтижесінде өнімнің техникалық регламенттің талаптарына сәйкессіздігінің себептерін жоя алмаған және оның сәйкестігін растамаған жағдайда, өнімнің сәйкестік сертификатының қолданысы тоқтатылады.
150. Өнімнің сәйкестік сертификатын берген өнімді сертификаттау жөніндегі орган өнімнің сәйкестік сертификатының қолданысын тоқтата тұру, қалпына келтіру немесе тоқтату туралы мәліметтерді өтінім берушінің назарына жеткізеді және оны берілген сәйкестік сертификаттары мен тіркелген сәйкестік туралы декларациялардың  бірыңғай тізіліміне енгізеді.
151. Сертификатталған өнімнің сәйкестігін жоспардан тыс бағалауды тұтынушылардан және (немесе) мемлекеттік бақылау (қадағалау) органдарынан өнім қауіпсіздігіне қатысты наразылықтар  туралы ақпарат келіп түскен жағдайда өнімді сертификаттау жөніндегі орган жүргізеді.

ХХ. Өнімді мемлекеттік тіркеудің үлгі схемалары

152. Мемлекеттік тіркеу мүше мемлекеттің уәкілетті органы (бұдан әрі – уәкілетті орган) жүзеге асыратын өнімнің техникалық регламенттің  талаптарына  сәйкестігін бағалау нысаны болып табылады.
153. Өнімнің сәйкестігін мемлекеттік тіркеу нысанында бағалау өнімнің техникалық регламенттің  талаптарына  сәйкестігін растайтын өнімді мемлекеттік тіркеу туралы куәлік (бұдан әрі – куәлік) беріле отырып және мәліметтер өнімді мемлекеттік тіркеу туралы куәліктердің бірыңғай тізіліміне (бұдан әрі – куәліктердің бірыңғай тізілімі) енгізіле отырып, мемлекеттік тіркеу жолымен жүргізіледі. 
Техникалық регламентте белгіленген жағдайларда, мемлекеттік тіркеуден кейін осы құжатта көзделген тәртіппен өнімнің сәйкестігін растау жүзеге асырылады.
154. Одақтың кедендік аумағында дайындалатын өнімге куәлік беріле отырып, мемлекеттік тіркеу оны өндіріске қою кезеңінде, ал Одақтың кедендік аумағына әкелінетін өнімге – ол Одақтың кедендік аумағына әкелінгенге дейін жүргізіледі.
155. Куәлік Комиссия бекітетін бірыңғай нысан және қағидалар бойынша ресімделеді.
Куәлік мүше мемлекеттің заңнамасында белгіленген тәртіппен электрондық құжат түрінде ресімделуі мүмкін.
156. Куәліктің қолданылу мерзімі 5 жылды құрайды (егер техникалық регламентте өзгеше белгіленбесе).
157. Мемлекеттік тіркеу туралы мәліметтердің қалыптастырылуы және жүргізілуі Комиссия бекітетін тәртіппен жүзеге асырылатын куәліктердің бірыңғай тізбесіне енгізіледі.
158. Куәліктің күші зерттеуден (сынаудан) және өлшеуден өткен өнімнің іріктелген үлгілері (сынамалары) дайындалған күннен бастап дайындалған өнімге қолданылады.
159. Өнімнің сәйкестігін мемлекеттік тіркеу нысанында бағалаудың үлгі схемасы дәйектілікпен орындалатын мынадай рәсімдерді қамтиды:
а) дайындаушы немесе өтінім беруші немесе өтінім берушінің тапсырмасы (өтініші) бойынша және оның қатысуымен аккредиттелген сынақ зертханасы (орталығы) қағидалар мен әдістерді қамтитын стандарттардың тізбесіне енгізілген құжаттарда белгіленген қағидалар бойынша жүргізетін өнім үлгілерін (сынамаларын) сәйкестендіру және іріктеу. Өнім үлгілерін (сынамаларын) іріктеуді мүше мемлекет инспекциясының аккредиттелген органының жүргізуіне жол беріледі;
б) өнімнің іріктелген үлгілерін (сынамаларын) аккредиттелген сынақ зертханасында (орталығында) зерттеу (сынау) және өлшеу;
в) өтінім берушінің осы құжаттың 162-тармағында көрсетілген мемлекеттік тіркеу туралы өтінішті және оған қоса берілетін құжаттарды уәкілетті органға ұсынуы;
г) мемлекеттік тіркеу туралы өтінішті және оған қоса берілетін құжаттарды тіркеу;
д) өтінім беруші ұсынған құжаттарды сараптау, соның ішінде өнімге жүргізілген зерттеулердің (сынақтардың) және өлшемдердің нәтижелерін сараптау;
е) куәлік беру туралы немесе өнімді мемлекеттік тіркеуден бас тарту туралы шешім қабылдау;
ж) өнімді мемлекеттік тіркеу туралы мәліметтерді куәліктердің бірыңғай тізіліміне енгізу;
з) куәлікті беру.
160. Уәкілетті органның мемлекеттік тіркеу жүргізуіне арналған өтініш мүше мемлекеттің заңнамасына сәйкес ресімделеді. Бұл ретте көрсетілген өтінішке өтінім беруші қол қоюға және мынадай мәліметтерді:
а) өнімнің атауын және таңбалануын (техникалық регламентте көзделген жағдайларда) және (немесе) дайындаушы берген өзге де шартты таңбалануды (бар болған жағдайда);
б) өнімнің атын (техникалық регламентте көзделген жағдайларда);
в) заңды тұлға үшін – өтінім берушінің толық атауын, оның орналасқан жерін (заңды тұлғаның мекенжайы) және қызметін жүзеге асыратын орнының мекенжайын (мекенжайларын) (егер мекенжайлары әртүрлі болса) немесе жеке кәсіпкер ретінде тіркелген жеке тұлға үшін – тегін, атын және әкесінің атын (бар болған жағдайда), тұрғылықты жерін және қызметін жүзеге асыратын орнының мекенжайын (мекенжайларын) (егер мекенжайлары әртүрлі болса), сондай-ақ заңды тұлға немесе жеке тұлға мүше мемлекеттердің заңнамасына сәйкес жеке кәсіпкер ретінде мемлекеттік тіркелген кезде берілетін өтінім берушінің тіркеу немесе есепке алу (жеке, сәйкестендіру) нөмірін, банктік деректемелерін, телефон нөмірін және электрондық пошта мекенжайын;
г) заңды тұлға үшін – дайындаушының толық атауын, оның орналасқан жерін (заңды тұлғаның мекенжайы) және өнім дайындау жөніндегі қызметін жүзеге асыратын  орнының немесе оның өнім дайындайтын филиалдарының мекенжайын (мекенжайларын) (егер мекенжайлары әртүрлі болса) немесе мүше мемлекеттердің заңнамасына сәйкес жеке кәсіпкер ретінде тіркелген жеке тұлға үшін – тегін, атын және әкесінің атын (бар болған жағдайда), тұрғылықты жерін және өнім дайындау жөніндегі қызметін жүзеге асыратын  орнының мекенжайын (мекенжайларын) (егер мекенжайлары әртүрлі болса);
д) өнімнің сәйкестендірілуін қамтамасыз ететін ол туралы өзге де мәліметтерді (бар болған жағдайда);
е) өнім соған сәйкес дайындалған құжаттың (құжаттардың) таңбалануын және атауын (стандарт, ұйым стандарты, техникалық шарттар немесе өзге де құжат) (бар болған жағдайда) қамтуға тиіс.
161. Дайындаушы тапсырысты өндірістік алаңдарға орналастырған жағдайда өтініште тапсырысты орындаушының толық атауы, оның орналасқан жері (заңды тұлғаның мекенжайы) және өнім дайындау жөніндегі қызметін жүзеге асыратын  орнының мекенжайы (мекенжайлары) көрсетіледі.
162. Өтнішке мынадай құжаттар қоса беріледі:
а) Одақтың кедендік аумағында дайындалатын өнім үшін:
өнім оларға сәйкес дайындалған, осы өнімді дайындаушы куәландырған  құжаттардың көшірмелері (техникалық шарттар, технологиялық нұсқаулықтар, ерекшеліктер, рецептуралар және (немесе) өнімнің құрамы туралы мәліметтер және өзге де құжаттар);
дайындаушының  өнімді қолдану (пайдалану) жөніндегі құжаты (нұсқаулық, басшылық, регламент, ұсынымдар) немесе оның өтінім беруші куәландырған көшірмесі;
өнімге арналған этикеткалардың (орамның)  көшірмелері немесе олардың өтінім беруші куәландырған макеттері;
өнімнің үлгілерін (сынамаларын) іріктеу актісі;
зерттеулердің (сынақтардың) және өлшемдердің хаттамалары;
ғылыми есептер және (немесе) қорытындылар (сараптамалық қорытындылар);
дайындаушыда техникалық регламенттің талаптарына сәйкес келетін өнімді тұрақты шығаруды  қамтамасыз ететін меменджменттің енгізілген жүйесінің болуын растайтын құжаттың өтінім беруші куәландырған көшірмесі (дайындаушының хаты және (немесе) менеджмент жүйесінің сәйкестік сертификатының көшірмесі және (немесе) өндірістің тиісті өндірістік практика қағидаттарына (GМР) сәйкестігі сертификатының көшірмесі және (немесе) ISO 22000 халықаралық стандартының негізінде тамақ өнімінің қауіпсіздігі менеджменті жүйесін енгізу туралы сертификаттың көшірмесі және (немесе) тәуекелді талдау қағидаттарына және сыни бақылау нүктелеріне  (ХАССП) негізделген рәсімдерді дайындаушының әзірлегенін, енгізгенін және қолдайтынын растайтын құжаттар және (немесе) өзге де құжаттар) (егер бұл техникалық регламентте көзделсе);
мүше мемлекеттердің заңнамасына сәйкес заңды тұлғаны немесе жеке тұлғаны жеке кәсіпкер ретінде мемлекеттік тіркеу кезінде берілетін өтінім берушінің тіркеу немесе есепке алу нөмірі (жеке, сәйкестендіру) туралы мәліметтер;
дайындаушымен жасалған Одақтың кедендік аумағында дайындалатын өнімнің техникалық регламенттің талаптарына сәйкестігін қамтамасыз ету және Одақтың кедендік аумағына жеткізілетін өнімнің  көрсетілген талаптарға  сәйкессіздігі үшін жауапкершілік (дайындаушы уәкілеттік берген тұлға үшін) көзделетін шарттың өтінім беруші куәландырған көшірмесі;
өтінім беруші өзінің таңдауы бойынша ұсынған  және өнімнің техникалық регламенттің талаптарына сәйкестігін растау үшін негіз қызметін атқаратын өзге де құжаттар (бар болған жағдайда);
б) Одақтың кедендік аумағынан тысқары жерлерде дайындалатын өнім үшін:
өнім оларға сәйкес дайындалған, осы өнімді дайындаушы куәландырған  құжаттардың көшірмелері (техникалық шарттар, технологиялық нұсқаулықтар, ерекшеліктер, рецептуралар және (немесе) өнімнің құрамы туралы мәліметтер және өзге де құжаттар);
дайындаушының  өнімді қолдану (пайдалану) жөніндегі құжаты (нұсқаулық, басшылық, регламент, ұсынымдар) немесе оның өтінім беруші куәландырған көшірмесі;
өнімге арналған этикеткалардың (орамның)  көшірмелері немесе олардың өтінім беруші куәландырған макеттері;
өнімнің үлгілерін (сынамаларын) іріктеу актісі;
зерттеулердің (сынақтардың) және өлшемдердің хаттамалары;
ғылыми есептер және (немесе) қорытындылар (сараптамалық қорытындылар);
дайындаушыда техникалық регламенттің талаптарына сәйкес келетін өнімді тұрақты шығаруды  қамтамасыз ететін меменджменттің енгізілген жүйесінің болуын растайтын құжаттың өтінім беруші куәландырған көшірмесі (дайындаушының хаты және (немесе) менеджмент жүйесінің сәйкестік сертификатының көшірмесі және (немесе) өндірістің тиісті өндірістік практика қағидаттарына (GМР) сәйкестігі сертификатының көшірмесі және (немесе) ISO 22000 халықаралық стандартының негізінде тамақ өнімінің қауіпсіздігі менеджменті жүйесін енгізу туралы сертификаттың көшірмесі және (немесе)  ХАССП негізделген  рәсімдерді дайындаушының әзірлегенін, енгізгенін және қолдайтынын растайтын құжаттар және (немесе) өзге де құжаттар);
мүше мемлекеттердің заңнамасына сәйкес заңды тұлғаны немесе жеке тұлғаны жеке кәсіпкер ретінде мемлекеттік тіркеу кезінде берілетін өтінім берушінің тіркеу немесе есепке алу нөмірі (жеке, сәйкестендіру) туралы мәліметтер;
шетелдік дайындаушымен жасалған, жеткізілетін өнімнің техникалық регламенттің талаптарына сәйкестігін қамтамасыз ету және Одақтың кедендік аумағына жеткізілетін өнімнің  көрсетілген талаптарға  сәйкессіздігі үшін жауапкершілік (дайындаушы уәкілеттік берген тұлға үшін) көзделетін шарттың өтінім беруші куәландырған көшірмесі;
өтінім беруші өзінің таңдауы бойынша ұсынған  және өнімнің техникалық регламенттің талаптарына сәйкестігін растау үшін негіз қызметін атқаратын өзге де құжаттар (бар болған жағдайда).
163. Мемлекеттік тіркеуді жүргізу кезінде сәйкестікті бағалау кезінде мүше мемлекеттің заңнамасына сәйкес осы мемлекеттің аумағында жеке кәсіпкер ретінде тіркелген, дайындаушы, сатушы (импорттаушы) не дайындаушы уәкілеттік берген тұлға болып табылатын заңды тұлға немесе жеке тұлға өтінім беруші болуы мүмкін. 

ХХІ. Куәлік бере отырып мемлекеттік 
тіркеудің үлгі схемалары

164. Мемлекеттік тіркеудің 1р схемасы Одақтың кедендік аумағында дайындалатын өнім үшін қолданылады.
Мемлекеттік тіркеудің 1р схемасы кезіндегі өтінім беруші дайындаушы (дайындаушы уәкілеттік берген тұлға) болып табылады.
Дайындаушы өндіріс процесінің тұрақтылығын және дайындалатын өнімнің техникалық регламенттің талаптарына сәйкестігін қамтамасыз ету бойынша барлық қажетті шараларды қабылдайды, сондай-ақ өндірістік бақылауды жүзеге асырады.
1р схемасы бойынша мемлекеттік тіркеу кезінде осы тармақта көзделген рәсімдер орындалады.
Зерттеулер (сынақтар) және өлшемдер жүргізу мақсатында өтінім беруші немесе өтінім берушінің тапсырмасы (өтініші) бойынша және оның қатысуымен аккредиттелген сынақ зертханасы (орталығы) өтінім берушінің қоймасындағы өнім үлгілерін (сынамаларын) сәйкестендіруді және іріктеуді жүргізеді.
Өнім үлгілерін (сынамаларын) іріктеуді мүше мемлекет инспекциясының аккредиттелген органының жүргізуіне жол беріледі.
Өнім үлгілерін (сынамаларын) сәйкестендірудің және іріктеудің нәтижелері тиісті актімен (актілермен) ресімделеді.
Өнімнің іріктелген үлгілерін (сынамаларын) зерттеу (сынау) және өлшеу аккредиттелген сынақ зертханасында (орталығында) жүргізіледі.
Өнімді тіркеу мақсатында орындалған оны зерттеу (сынау) және өлшеу хаттамасының қолданылу мерзімі 1 жылды құрайды.
Өтінім берушінің осы құжаттың 162-тармағының «а» тармақшасында көзделген құжаттардың жиынтығын қалыптастырады және оны өнімді  мемлекеттік тіркеу туралы өтінішпен бірге уәкілетті органға ұсынады.
Уәкілетті орган өтінішті және оған қоса берілетін құжаттарды қарайды және өнімді  мемлекеттік тіркеу туралы өтінішті тіркейді.
Өтінім беруші ұсынған құжаттардың жиынтығын сараптауды, соның ішінде өнімді зерттеулердің (сынақтардың) және өлшемдердің нәтижелерін сараптауды уәкілетті орган жүргізеді.
Өтінім беруші ұсынған құжаттар жиынтығын сараптаудың және өнімге жүргізілген зерттеулердің (сынақтардың) және өлшемдердің оң нәтижелері жағдайында уәкілетті орган куәлікті беру туралы шешім қабылдайды.
Өнімнің техникалық регламенттің талаптарына сәйкессіздігі анықталған жағдайда уәкілетті орган куәлікті беруден бас тарту туралы шешім қабылдайды. 
Куәлікті беруден бас тарту туралы шешім осындай шешім қабылданған күннен бастап 3 жұмыс күнінің ішінде өтінім берушіге тікелей тапсырылады немесе оған ішіндегілердің тізімдемесімен және тапсырылғаны туралы хабарламасы бар тапсырыстық пошта жөнелтімімен (себептерін негіздей отырып) жазбаша түрде немесе электрондық құжат түрінде жіберіледі.
Уәкілетті орган өтінім берушіге куәлік береді және ол туралы мәліметтерді куәліктердің бірыңғай тізіліміне енгізеді.
Өтінім беруші өнімді Комиссия бекітетін тәртіппен айналыстың бірыңғай белгісімен таңбалауды қамтамасыз етеді.
Уәкілетті орган қажет болған жағдайда куәліктердің бірыңғай тізілімінен үзінді ұсынады.
Өтінім беруші өзі жеткізетін өнімнің техникалық регламенттің талаптарына  сәйкестігін қамтамасыз ету бойынша барлық қажетті шараларды қабылдайды.
165. Мемлекеттік тіркеудің 2р схемасы Одақтың кедендік аумағынан тысқары жерлерде дайындалатын өнім үшін қолданылады.
2р схемасы бойынша мемлекеттік тіркеу кезіндегі өтінім беруші дайындаушы уәкілеттік берген тұлға, сатушы (импорттаушы) болып табылады.
2р схемасы бойынша мемлекеттік тіркеу кезінде осы тармақта көзделген рәсімдер орындалады.
Зерттеулер (сынақтар) және өлшемдер жүргізу мақсатында дайындаушы, өтінім беруші немесе өтінім берушінің тапсырмасы (өтініші) бойынша және оның қатысуымен аккредиттелген сынақ зертханасы (орталығы) дайындаушының немесе өтінім берушінің қоймасындағы өнім үлгілерін (сынамаларын) сәйкестендіруді және іріктеуді жүргізеді.
Өнім үлгілерін (сынамаларын) іріктеуді мүше мемлекет инспекциясының аккредиттелген органының жүргізуіне жол беріледі.
Өнім үлгілерін (сынамаларын) сәйкестендірудің және іріктеудің нәтижелері тиісті актімен (актілермен) ресімделеді.
Өнімнің іріктелген үлгілерін (сынамаларын) зерттеу (сынау) және өлшеу аккредиттелген сынақ зертханасында (орталығында) жүргізіледі.
Өнімді тіркеу мақсатында орындалған оны зерттеу (сынау) және өлшеу хаттамасының қолданылу мерзімі 1 жылды құрайды.
Өтінім берушінің осы құжаттың 162-тармағының «б» тармақшасында көзделген құжаттардың жиынтығын қалыптастырады және оны өнімді  мемлекеттік тіркеу туралы өтінішпен бірге уәкілетті органға ұсынады.
Уәкілетті орган өтінішті және оған қоса берілетін құжаттарды қарайды және өнімді  мемлекеттік тіркеу туралы өтінішті тіркейді.
Өтінім беруші ұсынған құжаттардың жиынтығын сараптауды, соның ішінде өнімді зерттеулердің (сынақтардың) және өлшемдердің нәтижелерін сараптауды уәкілетті орган жүргізеді.
Құжаттар жиынтығын сараптаудың және өнімге жүргізілген зерттеулердің (сынақтардың) және өлшемдердің оң нәтижелері жағдайында уәкілетті орган куәлікті беру туралы шешім қабылдайды.
Өнімнің техникалық регламенттің талаптарына сәйкессіздігі анықталған жағдайда уәкілетті орган куәлікті беруден бас тарту туралы шешім қабылдайды. 
Куәлікті беруден бас тарту туралы шешім осындай шешім қабылданған күннен бастап 3 жұмыс күнінің ішінде өтінім берушіге тікелей тапсырылады немесе оған ішіндегілердің тізімдемесімен және тапсырылғаны туралы хабарламасы бар тапсырыстық пошта жөнелтімімен (себептерін негіздей отырып) жазбаша түрде немесе электрондық құжат түрінде жіберіледі.
Уәкілетті орган өтінім берушіге куәлік береді және ол туралы мәліметтерді куәліктердің бірыңғай тізіліміне енгізеді.
Өтінім беруші өнімді Комиссия бекітетін тәртіппен айналыстың бірыңғай белгісімен таңбалауды қамтамасыз етеді.
Уәкілетті орган қажет болған жағдайда куәліктердің бірыңғай тізілімінен үзінді ұсынады.
Өтінім беруші өзі жеткізетін өнімнің техникалық регламенттің талаптарына  сәйкестігін қамтамасыз ету бойынша барлық қажетті шараларды қабылдайды.
166. Қосымша немесе қайталама сынақтар (зерттеулер) және өлшемдер жүргізбестен куәлікті және (немесе) оған қосымшаларды ауыстыруға мынадай:
куәлікте және (немесе) оған қосымшада қателер (жаңылысулар) анықталған;
дайындаушының ұйымдық-құқықтық нысаны, орналасқан жері (заңды тұлғаның мекенжайлары) өзгерген;
өтінім берушінің ұйымдық-құқықтық нысаны, орналасқан жері (заңды тұлғаның мекенжайлары), сондай-ақ қызметін жүзеге асыру орнының мекенжайы (мекенжайлары) (егер мекенжайлары әртүрлі болған жағдайда) өзгерген жағдайларда жол беріледі.
Куәлікті және (немесе) оған қосымшаны ауыстырған жағдайда өнімнің Одақтың кедендік аумағындағы айналысы осындай ауыстыру үшін қажетті мерзімге тоқтатыла тұрмайды.
167. Куәлікті және (немесе) оған қосымшаны өнімнің қауіпсіздік көрсеткіштеріне қатысты емес мәліметтермен, өнімнің белгілі бір түрлерін халықтың жекелеген топтарының қолдануы көрсеткіштері (қарсы көрсеткіштері) туралы мәліметтермен және гигиеналық маңызы жоқ мәліметтермен (мысалы, өнімнің қосымша нысандары мен көлемдері, тұтыну қаптамасының, тауар белгілерінің түрлері және т.б.) толықтыру қажет болған жағдайда, уәкілетті органға өнімге жүргізілетін зерттеулердің (сынақтардың) және өлшемдердің, сараптамалық қорытындылардың (қорытындылардың) қосымша хаттамаларын ұсынбастан ауыстыруға жол беріледі.
168. Куәліктің қолданысы мынадай:
а) өнімнің техникалық регламенттің талаптарына сәйкессіздігі;
б) өтінім беруші ұсынған мәліметтердің сенімсіздігі туралы ақпарат алынған;
в) өтінім берушіден өнімді әкелуді және (немесе) дайындауды  тоқтату туралы ақпарат алынған жағдайларда тоқтатыла тұруы және (немесе) тоқтатылуы мүмкін.
169. Мыналар:
а) куәліктің түпнұсқасы немесе оны берген уәкілетті орган немесе өтінім беруші куәландырған оның көшірмесі;
б) өтінім берушінің электрондық цифрлық қолтаңбасымен куәландырылған куәліктің электрондық нысаны;
в) куәліктердің бірыңғай тізілімінен алынған мәліметтер;
г) тауарлардың сатып алынуын (келіп түсуін) растайтын құжаттарда және (немесе) өзге де ілеспе құжаттарда куәліктің нөмірін және оның берілген күнін көрсетудің болуы (куәліктердің бірыңғай тізілімінде мәліметтер болған жағдайда);
д) тауарда және (немесе) оның тұтынушылық ыдысында куәліктің нөмірінің  және оның берілген күнінің болуы (куәліктердің бірыңғай тізілімінде мәліметтер болған жағдайда) куәліктің болуын растау болып табылады.
170. Егер Кеден одағы Комиссиясының 2010 жылғы 28 мамырдағы № 299 шешімімен бекітілген Санитариялық-эпидемиологиялық қадағалауға (бақылауға) жататын өнімдерге (тауарларға) қойылатын бірыңғай санитариялық-эпидемиологиялық және гигиеналық талаптарда белгіленген тиісті көрсеткіштер және (немесе) олардың жол берілетін деңгейлері техникалық регламентте белгіленген көрсеткіштерге және (немесе) олардың жол берілетін деңгейлеріне сәйкес келсе, уәкілетті орган өтінім берушінің куәлік беру туралы өтінішін қарау кезінде өтінім беруші мемлекеттік тіркеу рәсімдерін жүргізу шеңберінде берілген, өнімнің көрсетілген Бірыңғай талаптарға сәйкестігін растайтын зерттеулердің (сынақтардың) және өлшемдердің хаттамаларын ұсынған жағдайда, куәлікті қайталама зерттеулер (сынақтар) және өлшемдер жүргізбестен беруді жүзеге асырады.
Өнімнің көрсетілген Бірыңғай талаптарға сәйкестігіне жүргізілген зерттеулер (сынақтар) және өлшемдер хаттамасының қолданылу мерзімі 1 жылды құрайды.

_______________


